ANNEE 1959 - No 1 
JANVIER 


REVUE PÉRIODIQUE 
SOUS LA 
DIRECTION D'UN 
COMITÉ DES RÈLIS 
NAMURWÈS 


8... ዎቹ ንች TS => 


Sommaire : 


Flup Miroute de J. Houziaux 

Ine jeume de Mariette Prévot-Fabry 

Trois poèmes : Mi - Li - Nos-oûtes de W. Félix 
Nos clokes de Edmond Doumont 

El marche dès bravès djins de Willy Bal. 
Mise au point 

Communiqué 


LES CAHIERS WALLONS 


A 1" bin-aiméye sovenance በ1 m'moman èt 
di m’ pârin, trècinsis do 1" cinse በ1 Nwèsy, 
(Cèles) 


Flup Miroute 
Dialecte de Celles 


C’èsteut par one bèle matinéye do mwès d’avri 1900 
è dès. Li tère kiminceut à raviquè. Lès mouchons tchip- 
tint d’ tos costès dins l’ preumîre vèrdeû do l’ taye. Tèna- 
wète deûs bleûwès maserindjes si porsiyint à wôteû dès 
bouchons po v'nu s’ raploûre èchone dins on ronchenis’. 
D'on hèsse à l’ôte, lès ritchaus si hukint non l’ôte à côps 
d’raquète ca 1 passeut one saqui su l catoûrnant: vôye 
do pârc di Mirande. 


Po dire li vrai, l'ome n’aveut nin trop bèle maye. Tot 
rètassè su li-min.me, 1 roteut en bwès’tiant one miète èt, 
tot côp qu'i s’aspoyeut su s'mwaije djambe, lès claus d’ 
sès gros 80165 r'dagnint su lès cayaus do l’route. Au coron 
di bordon aspoyi su si spale, on minâbe baluchon ravôtyi 
dins on rodje mokwè d’ potche à blancs pwès, bârlokeut 
d'on sins èt ቧ' l’ôte. C’èsteut on p'tit ome d’one quaran- 
tin.ne d’anéyes, sètch come on sorèt, avoû one baube di 
101. djoûs et on longu visadje, où ce qu’on vèyeut brikè 
lès-ouchas. Rin qu'à 865 mwins racrapotéyes pa lès ru- 
matisses èt totes lûjantes di deureüûs, on vèyeut bin qu'i 
n’ mougneut nin s’pwin à n'rin fè. Portant, il avanceut 
tot chuflotant èt i humeut à plin-nès narènes l’airadje 
one miète fris’ qui fieut tron-nè lès tinrès fouyes à pwin- 
ne disvôtyies su les coches. 


Li djoû di d’vant, li mèssadiji lî aveut r'mètu dins s’ 
cassine à Trau-Mêria one lète qui pwarteut l’catchèt d’ 
Djuserène. Li rèjisseûr do tchèstia d'Mirande li prieui 
do s’vinu présintè por one place di vatchi à l’cinse do 
Comte. I lî promèteut dis pèces tos 165 mwès, noûri, 10011 
èt r'lavè. Qu'aureut-on v'lu d'mia? 


Quand il a sôrti foû do bwès, Miroute a vèyu s’sitinde 
divant 11, tot ramouyis d’roséye, lès grands près do pârc, 
qui montint jusqu'à on trokè d'maronis. Au triviès dès 
coches, on z-advineut lès bâtimints d'pire rascouviès di 
grijès scayes. On zi ariveut par one sitrwète vôye, tapis- 
séye di mossias èt doûce po lès pids, tote bwardéye di 
gros pomis, chalès èt k'twardus come dès vis-omes. 


Quand il a arivè al copète, 1 s'a trouvè d'vant one bèle 
cinse qui s'drèsseut au mitan dès-aubes, à l’intréye do 
bwès. Deûs longs bâtimints s’ fyint vis-à-vis, avou d'on 
coron à l'ôte one rindjiye d’uches fin parèys mètus è 
brunè coleur. Tot-autoû, i coureut on balcon d'bwès dis- 
côpè d’gârnitures, avou dès bwèseriyes qui montint jus- 
qu’au tchènau. ል l’intréye, di chakin dès costès, c'èsteut 
በ605 côrps-di-logis pus wôts qui l’ rèsse; lès p’titès finiès- 
ses avint dès volèts r'batus conte li meur. 


Au mitan do l’coûr, inbe dès-aléyes pavéyes di briques 
mètüwes su crèsse, l’ansègni èsteut rètourè d'on bas 
meur, rascouviè d’pires di taye. Tote li basse-coûr èsteut 
là, en trin do tchampyi : one voléye di blankès pouyes èt 
በ605 grands démons በ'ር0ባ5 qui r’lèvint fiéremint l’crèsse, 
dès grijès pintâdes 6! dès dindons qui lèyint pinde di- 
vant zèls dès mol:s èt rodjès pausses, one quèwéye di 
canards qui sôrtint d’ l'ètang tot 5' kichoyant arivint en 
chaltant avou on trokè d'auwes; èles avancint en stin- 
dant l’ ርዕ èt en z-anonçant come dès tchins d’coûr. Al 
copète di l’ansègni, deûs pans tot cadjolès fyint l’arc-en- 
ciél avou leûs quèwes. One vrêye cinse di tchèstia! 


Come il ascaucheut lès trwès laudjès montéyes qui 
minint o l’ coûr, on-ome s'avanceut di 8'ር0816 po l’atau- 
ji. I pwarteut dès finès guètes, èsteut moussi 8 môde di 
tchèsseû èt cwèfè d'on tchapia d’gris feûte, gârni d'ons 
plume di fêsan. Rin qu'à véye si grand-air በ1 monseû, il 
a advinè qu’ c'èsteut l'comte di Mirande. 


— Ah! c'est vous Miroute sans doute! On vous attend 
à la ferme. J'espère que vous ferez de bon service. 

Divant qu’ oyuche li timps d’ rèsponde, li Comte ès- 
teut passè iute. 


Flup a moussi dins one grande cûjène pavéye di bleû- 
we pire. Li fond do l’wôte tchiminéye èsteut gârni d’one 


take di fonte èt, በ” 2605 1' djivau, li bon 1316 d’ keüve ri- 
lûjeut inte deûs tchendelès. Il a yeû vite fait conechan- 
ce avou l’ trècinsi, on-ome fwârt come on tchin-ne èt 
10005 come on-agna. I vikeut là avou ፳' soûwe èt Miroute 
a vèyu d’embléye qu'il èsteut tchèyu mon dès brâvès 
djins. Il a sintu qu'i s’acostumereut aujiyemint avou 
2615 èt one lârme 11 a spitè d’ l'ouy en sondjant qu'après- 
awè tant sti chauchotè d’one cinse à l’ôte, il aveut en- 
fin trouvè one place tranquile èt on manadje amitieus po 
z-achèvè paujiremint s'vikêriye. 


k x * 


Flup a 811 do côp mètu à l’cinse : i n’aveut pont በ'ቧቧ]። 
qu'il aleut djà dins lès bièsses. Il aveut s'bèsogne à cœûr 
èt i gn-aveut pèrson-ne à l’ prinde po z-aprètè one cabo- 
léye, stièrni on stauve, mode one vatche ou survèyi on 
vêladje. 


Quand s’sogne èsteut faite, èviès lès dij eûres, 1 paur- 
teut au tchamp avou sès vatches, dès p'titès-olandèses 
avou on blanc pwèl èt dès grandès tatches coleûr di cafè 
au lècia. I tapeut s'caban su s'dos, purdeut o l’caisse di 
l'ôrlodje à pwèds si baston በ' cwagnoûli èt lacheut Bièr- 
djot, on grand nwâr tchin avou dès longs pwêls, ossi 
doûs qui s'maisse, mais qui duveneut fèl quand Flup 
lî crieut : « Alèz, Bièrdjot, atchèsses!l» ou bin : « Aloz 
lès rqwêrel» 


Miroute mineut tchampyi sès bièsses dins lès pèloûses 
do pârc, sôye-t-i su Djuserène, sôye-t-i do costè do tches- 
tia. Dès-eûures au long, 1 d'meureut là, assis au pid d'on 
tchin-ne, têtant s'pupe di cèréji, tchantant one romance 
ou on motèt d’èglije. Li tchant, parèt, on n’ li conecheut 
pont d'ôte passion! Il aveut one vwès come on ton'wâre. 
Lès viyès djins do payis racontèt co qui, dès wôteüs q’ 
Mirande, i s’èspliquent, pa d’ là lès fonds do Ri dès Fwa- 
djes avou s’ confrére Colas, vêlà su l’ platia d' Grimbiè- 
mont. 


Quèstion di s’ sogne, 1 gn-aveut rin à li r’ protchi; 
mais s'on z-aveut l'air do v'lu l’ rimostrè, i duveneut 
tièstu come on sto di spène. 


On 9100, l’ viye comtèsse, qui fieut s' porminade 3 
ጅጳ፲ር, s’arète po l’atauji. 


— Bonjour, Miroute! dist-êle. 

— Bondjou, Madame la Comtesse. 

— Vos vaches se régalent bien dans mes pelouses! 
— Come vos vèyoz, Madame la Comtèsse. 


— Oui, mais moi je préfèrerais laisser pousser l'herbe 
ici et vendre le foin en portions. Vous pourriez pâturer 
le pré des Prièsses! 


— Ah, mais non-na, ር' côp-là, Madame 18 Comtèsse! Dji 
n’ vous nin qu'mès bièsses crèvèchent di fwin, mi! Sins 
comptè qui dj’ sus maisse didins mès près come vos dins 
vosse tchèstia. 


Li comtèsse èsteut one grande Parisiène todi moussiye 
di nwâr, djane di pia èt sètche come on côp d’fèrmin 
quand èle causzut à one saqui. A l’cinse, come au tchès- 
tia, come au viyadije, tot l'monde èn’ n’aveut fin peü. 
Ele a duvenu t t-à-l’eûre ossi vète qui l’ièbe do Pârc. Su 
l côp, èle a yeü l’idéye do d’nè sès iût djoûs à ር' mau- 
apris-là, qui s’ mèleut do l’ contrariyi. Pus, èle s'a ravisè 
èt èle èn'n'a sti en agnant dins sès lèpes. 


Ewoü aureut-èle siti rapèchi on parey vatchi? Mais, 
por on côp 616 aveut trouvè s'maisse èt, à paurti di ç’ 
djoü-là, Miroute a duvenu one saqui au tchèstia d' Mi- 
rande. 


Li Comte li a fait fè on bia moussemint d' gros bleü 
avou one rodje rôye au pantalon èt one casaque gârniye 
di botons d' keüve qui r’ mostrint one tièsse di chèvreü. 
Il a c'mandè au gorli one noûve sicorîye èt, on bia djoû. 
li male di Ciney a distchèrdji èmon l’ Dèche on kèpi d’ 
twèye ciréye. Miroute èsteut nipè come li cocher q’ l'Hò- 
tèl d'Harscamp'. Tos lès dimègnes au matin, il atèleut 
lès deüs blancs bidèts do tchèstia au tamon do landau 
èt i mineu lès monseüs à grand-mèsse à Djuserène, Li, 
i monteut au doksâl èt, di s' bèle vwès d' tènaur qu'agri- 
tcheut sins mau lès pus wôtès notes, i tchauteut l' O sa- 
lutaris do comte Gobèrt ou l' Ave verum da Balthasar- 
Florence, li maisse-musiciyin d'Nameur. Assotis après 
P musique, lès comtes di Mirande ètertunint one tchan- 
teriye au tchèstia èt t nint do cas d'Miroute. Il avint 
min-me sayi do li fè aprinde li solfèje pa l' madjustèr, 


mais si 1" vwès 681691 bèle, li 116556 èsteut co pus deure 
èt i gn-a jamais yeû moyin d'i mayètè one note. Seüle- 
mint, come il apurdeut d'orèye tot ር" qu'i vleut, il a duve- 
nu saulisse do l’ chorale Sinte-Cicile. 


Miroute èsteut vrêmint l’èfant gâtè do tchèstia. Pus 
qu’ jamais, il arindjeut s’sogne à s’ môde èt on 11 passeut 
totes sès zines. Li gârde nè l’aveut-i nin atrapè on côp 
dol chije gripè su one chaule, en trin do tapè on côp 
d’ouy ol tchambe do l’ Comtèsse? On-ôte aureut sti mètu 
à Puche d'on plin côp; come c’èsteut li, on li aveut pâr- 
donè s’frawe. 


* 3 * 


Lès-anéyes ont passè insi, fêt-à-fêt... A l' longue dès 
longues portant, Miroute duveneut todi on pô pus tanis- 
se, on pô pus afrontè èt s' sogne n'èsteut pus faite qu'à 
mitan. Il a bin falu s'è disfè. Et Flup a pris l’ vôye do P’ 
Catchète, on p'tit ospice qui l' Comte ètèrtineut à Dju- 
serène, po lès viyès djins sins famile do l' Comune. I s'a 
r'trouvè là avou Pipine, Louwisse d'au Clavia, èt l’ Nan- 
de, èt P Câle, èt l'Argolète, li pus grand minteür do vi- 
yadje — tote one soc: di vis-omes en sauro èt d’ viyès 
feumes qui pwartint l'sandronète. 


Arsôye come il èsteut, i n' faut nin d'mandè lès pas- 
quéves qu'il èmantcheut au long dès grandès chijes 
d'ivièr! On dioü al vèspréye tote basse, il aveut moussi 
o l'pitite cûjène èouce qui Nande fieut l'nwâr quart d’ 
eüre, dosmètant qu' l'Argolète èsteut vôye djouwè sès 
sèpt rôves au couvon (paurt èt r'vindje èt l'cul s'i vint). 
Come Nande nè l'aveut nin r'mètu, il aveut mougni lès 
nârbolès avou lèye, sins qui l' viye feume oyuche rimâr- 
auè qu'èle n'èsteut nin avou st-ome. ፲ n' s'aveut sêwè qui 
quand il aveut oyu l'Argolète aui ramecheut à l'uche! 


Dol djoürnéye, i fieut s' toürnéye o viyadje èt n'man- 
queut jamais do passè pa l’ fwadje, addé lès marchaus 
qu'avint bon do l' couyonè, Come on fêt-èsprès, quand i 
satcheut s'pupe foü di s'potche, il aveut todi rovyi s'vè- 
chive! I gn-aveut 1041 là one bone âme po li stinde si 
satcho d'toubac. Au pus sovint, c'èsteut I’ Rossia mar- 
chau què li prusteut s'cahote di Thomas Philippe. 


On djoü, Rossia 11 dit : 


« Aboute-mu t’ pupe, Flup. Dji mè l va tchèrdji mi- 
minme, pace qu'avou twè tot 1" paquèt i passerè! ን. 


Tint qui l’ Flup copineut avou saquants dêleüs qu'ès- 
tint v'nus fè r'bate leûs grètes, li marchau, qu'aveut pus 
d'on 100፲ è s’ satch, vos lî wide è s’pupe on cul d’câr- 
touche èt achève do l’hbourè come u faut. Flup dit mèrci 
brâmint dès côps èt r’tchôke si pupe è 8" potche, en 
d'jant qu'i P fumerè dol ርከ1]6 o culot, 


Ci djoùû-là, al Catchète, int: deûs mèssadjes dès viyès 
djins, il a bouchi on si fèl côp d'canon qui Nande èt Pi- 
pine ont manquè በ ’flauwi. 


Quand l’ lond'mwin Flup a ruvenu fè si p'tit toûr o 
P fwadje, li Rossia marchau 11 8 d'mandè en glignant 
l’ouy aus dêleûs : 


« Vous’ one pupe di toubac, Flup? » 


« Dji vous bin, dist-i avou on-air di deûs-airs. mais ር' 
côp-ci djè l’hourerai mi-min-me, 868' marchau.» 


Flup a viquè jusqu’à nonante ans èt one rawète. Ç’a 
sti li qu'on z-a ètèrè l’ dérin ol viye cimintiére. 


Si v’ s-aloz on djoû o payis d'Djuserène, on v'eausrèt 
co quéquefiye do vatchi d’ Mirande qui s’fieut ètinde jus- 
qu'à Grimbièmont, qui tchanteut è l’èglije l’Ave verum 
da Balthasar-Florence èt qu’aveut fait bouchi l’canon 
al Catchète avou l’'toubac do Rossia marchau. 


J. HOUZIAUX, R. N. 


En février : 
Clôture de l'Année Jubilaire 


et publication d'un 


NUMERO SPECIAL 
des “ Cahiers Vallons .. 


Ine feume 
Dialecte de Liège 


A l’èreûre di m'djon-nèsse, 

dj'aveûs st'aband'né m'coûr, 

sins ril’'nowe, po todis, 

à ci-là qui promètéve dè fér m'bonedr. 


Dji n'inméve qui çou qu’il inméve, 
dji riyéve di çou qu’èl féve rire, 
dji tûséve sorlon sès idêyes, 

dji l’admiréve, il èsteût tot por mi! 


Mins, so ፻" coûse dès an-nêyes 

à tofér mi roûvi por lu, 

li lèyi fér çou qui voléve, 

li loyin qui nos acwèrdéve, 

si d'läka si bin, 

qui cilà qu'dj'inméve 

si kdüha, 

come si dji n'comptéve nin 

ያ w prindéve wère astème, 

qui l” disseûlance fêt tant sofri! 


Dè timps passéve... 
Lès bês moumints div'nis pus råres... 
Fåte d'èsse inmêye dji lanwihéve. 


Ossi, qwand l mwért mèl riprinda, 
dji m'trovéve dèdjà tote sedle, 
comme èn non djize banåhe, 

às meübes kissèmés, 

là qu'on grand vüde sitrind vost'àme, 
là qui l vint hoüle come iw adiè... 


Adiè à l'Amoür! 

à l'èspwér rèvolé! 

A p'titès sacwès qui prindèt w tèle valeür, 
qwand on a tot pièrdou... 


A l'èreüre di m'djôn-nèsse 
dj'aveüs st’aband'né m? coûr 
sins ri’nowe, po todis. 


Mariette PREVOT-FABRY. 


TROIS POEMES DE W. FELIX. 


Mi 
Dialecte d’Auvelais. 


Oyi, dj’ vos rchène, dj'a l'air d'ène djin 

avou dès mwins, dès pids, in rond visadie, 
avou dèl gueüye, dèl ganacheriye... èt l’satche 
di mès miséres èt d'mès toürmints. 


Oyi, dj'vos rchène,-dj'a vnu au monde 

tot nu, dins 'n cassine di louwadje. Dj'a yeü 
come vos, ène mame bètchaude, in pa ouyeûs, 
dès bias djouwèts qu' dji n'plès nén djonde. 


Da yeü l rouvioule, li scârlatine, 

èt l vi nwâr ome qui f fyèt tron-nér dins m'lét. 
Dj'a sti à scole po djouwér èt m plotér, 

tèzé d' târlouches pus qui d' târtines. 


Et dj'a yeü l viye qui m'a scroté, 

Dj'avès pourtant wadji qu'on n' m'âréve nén, 
qu’ dj'èstès apris. Bâ wète!, c'èst lès maléns 
qui sont todis preumîs djostés. 


Ti 


T'ès là qui t'vikes come in ronsén 

d’gobieûs. C’èst üwe, ti rotes; c'èst ôwe, ti djokes, 
Ti satches à t” cu ène poûve viye à furlokes, 

in fiér qui clape, Voûte qui n'tént nén. 


T'ès maisse di tchèri t' vi wari 

tot dwèt d'vant Pnéz, dins l’cârcan d’tès waitroules. 
Et r'müwe ti chine si t'as peù qu’on l’ rèmoule, 

i faut chometér, bourique, pasqui... 


Pasqui... à P fén d'ièsse dins l” pèlin, 

di ièsse crapu, crèvaudé, plin d' clokètes, 

on w sét pus si on satche ou s’on-èst dins l’tchèrète, 
à s’bouye ou bén à st-ètèremint. 


Et t'ènn' irè insi d'ène traque, 

sins peù sins rûje, dins l’paujère mwûrt dès bièsses. 
T'as co ça d’bia, ti n'sârè nén qu’ tès prèsse 

èt qui l fossieà risatche si fraque. 


Nos-oûtes 


Qui c’ fuche ti-minme, ou li, ou mi, 

ça n'fait jamais qui l' minme twale à m’ sauro, 
dès mougneûs ቋ' foûr èkeuwés au gayo 

dispûs l dimègne jusqu'au sèmedi. 


Nos soürtichans d'ène poüve culote 

nos-oûtes tortos, fis d'minirs, fis d'manedayes. 
On s’pinse di fiér qu'on poûrit à fèraye, 

pus mwârts qu'è vike. On n’sét pus ote. 


Quand nos n'avans nén djan, c'èst djène : 
dès laidès dayes, dès-angouches èt des crokes, 
dès kéntes au rvièàr, dès sèrâdes ou dès pokes 
à rlaye titine dissus nosse pène. 


I gn’a pon d’ fréres èt pon d’solia 

por nos. Nos-èstanns cûts. L'goria nuké 
à nosse gavio, èt qu'nos fait èkrukér, 

i nos stron.nerè jusqu'au vassia. 


W. FELIX, R. N. 

Nos clokes 


Quand l'djoü rimonte si rideau 
Dzeü l'Fièstau 

Et qui l'viye rataque si role, 

Dji sès 8ፀ87 qui c’est bon vint 
Si dj'ètinds 

Soner les clokes di Farjole. 

Li minme vwès qui, su l’matin, 
Dins m'djonne timps, 

Tchantéve ène air d'èspèrance 

Ou qu'si dlamintéve au long 
Des pârdons 

Pou téle pôvre anme en soufrance. 

Li minme vwès, djèl étinds co 
Quand li sco 

Do tiène d'Hamion è rèvôye 

Li messadje avau les fonds, 
Dèviès l’pont 

Et llong d'Sambe jusqu'à Tchère-vôye. 

Les fiérès clokes! Dji m'souvéns 
Qu'’êles priyént 

A l’fiesse do pus pôve batème 

Dagobert, li bon gros rwè, 
Saint Elwè 

Et s'tapeü d'mârtia li-minme. 

Is triboulén-à zels trwès, 
Bon-z-èt rwèd, 

Et l viye air à toute voléye 

Sipaurdait P’ djwèye : les gamins, 
Su les tchmins, 

Dansén' à chaque tribouléye. 

Gn'avait nén dzous l' ር16፲ walon, 
Laudje èt lon, 

Pus spitante, pus gaiye musique, 

Auzè carilyons flaminds, 
Tout bèlmint 

No triyau eûche fait les figues. 

On prétind qu’ les vis tchèstias, 
Bén qu’ moyas, 

Ont cor à fiye leù lingadie. 

No clotchi, li, prind s’boune paurt, 
Timpe èt taurd 

Dins les nouvèles do viladje. 
Advént-i qu'i sone au feu 
Ou au leu? 
Si ር” n’est pou ène taute apéye, 
C’est pou in rnaud acouru 
D'ène sadju 
Bwûre au ri saquants lapéyes. (1) 
Là-wôt, pa deûs côps pourtant 
Do courant 
Di m'viye, ç'a sti grande alârme : 
Des gnüléyes di diâles fén gris 
Sont noûris 
Dije ans d'no song èt d'nos lârmes. 
L'èfant qu'nos clokes ont bèrci 
N'sét rouvyi, 
S'i quite pus taurd les paradijes, 
Li vôye qu'el i ramwinnrè 
A s’y-agrè 
Pou-2-y achèver 8” pèrlinadije. 
N'est-ce nén là, pinsez, ç' qui fait 
Qui jamais 
Jusqu'à présint, à m conechance, 
Li clotchi d' Farjole wa ህፀ፳, 
Grâce à Dieu, 
A soner au pièrdu? Chance... 
Quand on m'tchèrîiyrè lauvau, 
Wôrs des maus, 
Pids au sètch èt brès à djoc, 
S'i m dimère ène once di rgrèt, 
Ci sèrè 
Di n’pus oyu l’tchant des clokes. 


Edmond DOUMONT. 


(1) Historique. 


NB. — Dans « Li Tchanson do Ri », paru dans notre No 6 de 
juin 1958, du même auteur, il y a lieu de lire au dernier qua- 


train : 


« Et ci qu'èle chichèle est di doux au lieu de dé 


et à l'avant-dernier vers : 
« Qu'èle rind au cœûr alanhi au lieu de alauki. 

EI marche dès bravès djins 


Et nos astons dès brâvès djins, 
L keür su la min. 
Vive nous-autes èt lès tchins d’'tchèrète! 
Et nos astons dès bravès djins, 
Bons come èl pwin. 
Hôrs dèl voye, èrsatchèz vo casquète ! 


Nos avons ’ne consyince d'ârdjint, 

Avou in p'tit keûr dè djôzène, 

Et dès dj ‘nous subtils pou ployi, 

Et dès reins fèls pou s’abachi. 

Pèzants dèl boûse, ronds dèl boudène, 
Et nos n'avous tuwè pèrsone ni co volè. 
No pârlâdje, come èl bîje, wèst jamwès coûrt d’alène 
Dès parêys à nous-autes, i wd-y-a nin tout guèrlè. 


Vive nous-autes èt lès tchins d’tchèrète ! 
Et nos astons dès brâvès djins. 
Hôrs dèl voye, èrsatchèz vo casquète ! 


ር”68፤ l’rédjimint 
Dès bravès djins, 
Bons come èl pwin. 
El rédjimint 

Dès fèyeüs d'vint, 
Dès omes dè strin, 


Dès brâvès djins. 


Willy BAL. 


pa 

Mise au point... 


Nous avons reçu de M. Boxus la lettre qu'on va lire et que 
les Rèlis Namurwès ont fait suivre de certaines considérations 
qui nous permettent d'espérer que le point final est mis à la 
divergence de vues qui les oppose à notre correspondant occa- 
sionnel. 


Monsieur l'Editeur, 


A trois reprises et notamment dans votre dernier numéro, 
je suis cité à propos de mon glossaire wallon namurois mé- 
daille d'argent à la Société de Langue et de Littérature 
Wallonne en 1935. 


Après 23 ans, vous tentez de jeter le discrédit sur cet ouvrage 
et c'est à moi que vous vous en prenez. 


Je n'emploierai pas les fomules traditionnelles de vous 
"requérir” ou de vous ‘’sommer” de publier le texte de ma lettre 
car si votre bonne foi est égale à la mienne, vous n'y manque- 
rez pas. | 


L'ouvrage incriminé a fait l’objet d'un rapport publié dans 
le tome 67 du Bulletin de la Société de Langue et de Littéra- 
ture Wallonnes, pages 8 à 17. 


Je ne la commenterai pas, mais voici des extraits suggestifs 
de ce document que vous paraissez ignorer et que vos lecteurs 
liront avec intérêt : 


«Quel est cet auteur namurois anonyme, qui se dit 
modestement un amateur, et dont les préfaces judicieu- 
ses décèlent de rares qualités? Ce n'est pas un philologue 
professionnel, mais c'est à coup sûr un esprit cultivé. 
Le jury est unanime pour déclarer qu'il mérite une bonne 
récompense. Nous ne pouvons pas lui promettre l’impres- 
sion de son œuvre; il nous faudrait quarante mille francs 
pour payer l'édition! L'auteur se rend bien compte de 
cette impossibilité; il déclare borner toute son ambition à 
contribuer par son travail à l'élaboration du Dictionnaire 
général. 


Nous remercions notre savant et patient travailleur 
de nous avoir pourvu d'un riche matériel namurois. 

L'ensemble forme un in-4 de 150 pages dactylogra- 
phiées, bien relié, qui peut figurer d'emblée dans notre 
matériel de consultation philologique. L'auteur a choisi 
pour devise Tot pol walon; il n’a travaillé, comme il 16 
dit avec une juste fierté, que par patriotisme wallon. 


Il y a aussi des suggestions étymologiques. Elles sont 
courtes et mises entre parenthèses, Cette brièveté nous 
permet de ne pas être trop sévère pour les rapproche- 
ments signalés, L'auteur serait d'accord avec nous pour 
avouer que l'étymologie n’était ni son fort ni son but: 
mais il n’a pas voulu donner moins que ses modèles! Au 
contraire, nous le louerons d’avoir songé à rappeler en 
fin d'article les correspondants liégeois et hutois, soit 
pour 18 forme, soit pour 16 sens, 


On aurait aimé que l'auteur indiquât les sources de ses 
renseignements, non en général dans la préface, comme 
il l'a fait, mais dans les articles même. Le mot vient-il 
de Wérotte, de Colson, de Lagrange, de Robert, de Loiseau, 
de Hénin, de Bodart, de la Marmite, etc, ou d'enquête 
personnelle? Nous avons encore plus besoin que la pro- 
venance des mots soit bien circonstanciée que leur signi- 
fication. De même que l'auteur a pris soin de marquer 
aN. c'est-à-dire ancien namurois, une trentaine de mots 
(qui sont plutôt des francisations d'archives), il aurait 
pu marquer d’un signe spécial la source du vocable rare, 
l'acception inédite, la rectification précieuse, Nous nous 
plaçons ici à un point de vue égoïste, celui du lexicogra- 
phe futur qui se refuse à croire sans contrôle, L'auteur 
n’a pas prévu que l'historien, même l'historien des mots, 
"prouve ses preuves” selon une énergique expression de 
Taine dans son Essai sur Tite-Live. Nous n’en faisons 
pas un grief: nous tâchons d'expliquer à nos chers 
correspondants de rapport en rapport en saisissant toutes 
les occasions, dans quel sens il faut travailler, Nous ran- 


geons ce lexique à la place d'honneur, orné d'un second 


prix, récompense devenue rare et qui vaut bien les pre- 
miers prix décernés jadis par la Société, quand sa science 
philologique trop courte était moins exigeante. 


Il nous reste un dernier mémoire à juger de ce savant 
et infatigable travailleur. 

Les membres du Jury : 


M.M, AL. Corin, professeur à l’Université de Liège 
Maurice Delbouille, id. 
Joseph Warland, id. 
Jules Feller, rapporteur id. 


Vous pensez bien qu'après tout ceci je suis dispensé de pré- 
senter des commentaires et que je n'ai plus, Monsieur l'Editeur, 
qu’à vous prier de recevoir mes salutations distinguées, 


Robert BOXUS. 


Quoique ce « droit de réponse » ne comporte aucun élément 
nouveau, les Rèlis Namurwès ont décidé de le publier, en fai- 
sant remarquer cependant : 


1. Que R. Boxus n’a JAMAIS donné réponse à une pre- 
mière demande d’éclaircissements, faite sous forme de 
lettre qui lui a été adressée en novembre 1956, par les Rèlis 
Namurwès; 


2. Que ce silence a provoqué d'abord l'enquête faite au- 
près de wallonisants namurois et hutois, sérieux et vi- 
vants, au sujet des termes du glossaire et de multiples 
expressions de « Les Flamauches », puis le recours ap- 
puyé des résultats de l'enquête, auprès de la S. L. L. W. 


3. Que la S. L. L. W. en arrive à conclure que « l’authen- 
ticité des mots et des significations réunis dans le «Glos- 
saire wallon Namurois » RESTE A VERIFIER, après avoir 


` 


d'abord énoncé que « la mention accordée à son auteur 


NE PLACE PAS CE GLOSSAIRE SOUS LA GARANTIE 
DE LA SOCIETE». 


Dans ces conditions, les Rèlis Namurwès eux non plus, ne se 
croient pas obligés d'ajouter foi aux textes présentés et esti- 
ment que tant que les sources réelles n'ont pas été clairement 
justifiées, le problème à résoudre reste entier. 


(1) Voir la lettre de la S.L.L.W. à « El Bourdon » texte publié 
dans le No 9 des Cahiers Wallons (Novembre 1957, page 141). 

Prix Biennal de Littérature Wallonne 
de la Ville de Liège 


L'Administration communale de Liège fait savoir aux écrivains 
wallons de toute la Wallonie que le ” Prix Biennal de Littérature 
Wallonne de la Ville de Liège ”, sera attribué pour la 13e fois 
en 1959. 

Les lauréats précédents ont été Joseph VRINDTS, Lucien 
MAUBEUGE, Fernand VERQUIN, Louis REMACLE, Franz DE- 
WANDELAER, Nicolas MARECHAL, Max-André FRERE, Le R.P. 
Jean GUILLAUME, Gabrielle BERNARD, Léon WARNANT, 
Willy BAL et Georges SMAL. 

Ce prix d’un import de 5000 francs sera remis à l'Hôtel de 
Ville de Liège. 

Il a pour but d'encourager au premier chef, la poésie lyrique 
et les œuvres en prose autres que les œuvres de théâtre. 

Celles-ci ne sont préférées que dans le cas d’une supériorité 
incontestable. 


Ce prix peut être décerné pour un seul ouvrage ou pour l'en- 
semble de l'œuvre d'un écrivain quel que soit le dialecte wallon 
employé. 

፲1 n'est pas réservé aux seules œuvres publiées ou inédites, 
écrites pendant la période biennale qui précède l'attribution 
du prix. 

A défaut d'œuvres jugées suffisamment méritoires, le jury 
a la faculté de ne pas décerner le prix et, dans ce cas, deux 
récompenses peuvent être attribuées lors de la période suivante. 
Le jury juge souverainement et chacun des membres possède 
le droit de proposer des candidatures autres que celles d'auteurs 
ayant envoyé leurs œuvres. 

Les candidatures doivent être adressées avant le 15 juin 1959, 
à Monsieur l'Echevin de l'Instruction publique de la Ville de 
Liège, Président du Jury, Hors-Château, n° 5, Liège. 

Les candidats sont priés de joindre à leur demande, un cer- 
tificat de civisme sous enveloppe cachetée ainsi que trois exem- 
plaires si possible de leurs œuvres publiées, ou un exemplaire 
de leurs œuvres publiées, ou un exemplaire de leurs œuvres 
inédites, lisiblement écrites ou, autant que possible, dactylo- 
graphiées. Les document produits ne seront pas admis. 


Pour la rédaction, s'adresser à M. Jules Rivière, rue des Hou- 
blonnières, Namur (La Plante). 


ABONNEMENTS : d'Honneur : 250 fr. — De soutien : 100 fr. 
Ordinaire ፥ un an : 60 fr. — Pour l'étranger, le port en plus. 
C.C.P. 7956.97 «Les Cahiers wallons», 95, rue de l'Ange, Namur. 


Pon d'tauve, 
Pon d'eulton, 
Pon d'dicausse, 


Sin lMOSTAUDE 


L'IM PERIALE 


ETABLISSEMENTS BISTER 
JAMBE (NAMUR) 


Au cœur du pays mosan 
où murissent les fruits les 
plus savoureux du monde 


MATERNE 


maître dans l'art de faire 
des 


CONFITURES 


Depuis 60 ans s'assure la meilleure 
RENOMMÉE, par la QUALITÉ 
de ses produits = 


imp. SERVAIS Namur 


ANNEE 1959 - No 4 
AVRIL 


FONDATEUR : 
M. Eugène GILLAIN 


REVUE PÉRIODIQUE 
SOUS LA _ 

DIRECTION D'UN 
COMITÉ DES RÈLIS _ 

NAMURWÈS 


Jacques Morayns : 


Li leune — Disseñlance ----- Rèsconte — Carnaval ----- Iviér — 
Les-oûy — Priyire — Li sé dè l’tére. 


Jeanne Houbart-Houge : 


E l? foumîre d’ine cigarète — Bouquèt d'einq çanses — Li cî 
qu’ dj'inméve. 


Jacques Morayns : 
Sâhons — Aîreûre — Sicrit so l'mér. 


Emile Gilliard : 
A p'tits brûts — Dins nosse vile — Stançon — Mièrseüles. 


René Lambion : 
Li vi Crusfi. 


Reynolds Hostin : 


Por vos... moman! 


LES CAHIERS WALLONS 


JACQUES MORAYNS 
Dialecte de Liège 


Li leune 


Qui l’ nutè èst neüûre! 
Qui l’ l’leune èst blanke, 
Tot come in-oûy 

Qui lait goter 

Dès clérès lâmes... 

Lès steûles! 


Disseûülance 


Poqwè don n’sondje-dju nin come 1 sondjèt? 
Ni vike-dju nin come i vikèt? 
Et n’inme-dju nin come il inmèt? 
Pusqui m’ fârè mori come 1 morèt... 


6 
Ine vèye ôr o djouwè so l’rowe 
On vi rèspleû, dèdjà roüvi... 
Mins pusqui dji k'nohe l’ air qu’èle djowe, 
Mon Diu! sèreü-dju dèdjà vi? 

Rèsconte 


Ele mi louka... 

Ine blawète di loumire 
Lüûha d’vins 865-007' 
Come ine 8106016 à cir... 
Et dji l'inma... 

Poqwè? 


Carnaval 


Li carnaval... Dès masses... 
Dè l'djôye po chaskeune, 
Et so l' leune : 
Ine grimace! 


Iviér 


In-oûhê croufieüs... 
Ine flotche di nivaye 
So lès hayes 
Dè 1601... 
On blanc dj'vès! 


Lès-oûy 


Qui lès-oûy’ sèyèsse bleus, 
Qui 165-007' sèyèsse neûrs, 
Qui lès 007' sèyèsse gris 

Ou bin qu'i sèyèsse breunes 
À qwè don chèrvèt-i? 

Si c’ mèst po wèyi l’ Creü, 
Lès-âbes, lès steûles, li leune, 
Li loumire èt lès fleürs, 

So lès ፻1601፲5... 

Lès halènes. 


Privire 
Lès p'tits batês 'nnè vont, 
Po lès pèheûs, on prèye... 
Lès grands wahès ’nnè vont, 
Et po lès mwérts, on prèye... 
Batês... 
Wahês? 

Jésus dèrit so l’ Creû : 
Pardonéz-Izi, don pére, i n’savèt çou qu'i fèt?»... 
C'èsteût mutwèt vrêye, 
Mins 81 l’avit sépou, l'ârit fait tot parèye! 


. r ` ? r 
Li sé dè l'tére 
I n'a dè sé è l' souweür di l'ovri, 
Et portant 'nnè fât co mète 
Po fé l’ pan qu'il a gangni... 


JEANNE HOUBART-HOUGE Dialecte de Wandre 


E l'foumire d'ine cigarete 


Dj'a foumi 'ne cigarète 
Qui vint d'on lon payis. 

Li foumire, bleü sièrpint, 
Féve dès ronds d'powèzèye, 
Bleü sièrpint sins vènin. 


Dj'a sintou l’ keühisté 

Dès brouhantès valêyes. 
Dj'a-st-oyou l’s-èclameüres 
Dès coûrs qui n’dihèt rin. 
Dj'a-st-odé lès hinêyes, 

Lès sôlantès hinêyes, 

Di totes lès fleürs 
Flouwêyes dispôy lontimps. 
Lès fins tènes deùts dè vint 
Kimèlit lès cohètes 

Al fi copète 

Des hauts sapins. 

Lès balalaïkas 

Avit tinglé 1205 cwèdes 

Po fé d’ine trisse tchanson 
Ine frisse tchanson d’amoûr. 
Tote li misére dès-omes, 
Tot li misére dèl tére 
Aveût tapé dju. 

I n’dimonéve qui l rire, 

I n'dimonéve qui l’ djôye 
Et l’ libèrté. 

Pwis lès clokes ont soné... 
Aléluya... 

Et lès rouhiyants Gloria 
Surdihit foû dèl tére, 

Foü dèl tére surdihit 

Come dès pôtes di frumint. 


Mins lès ronds d'powèzèye 
Sont rèvolés... 
Dies illa, Dies irae... 


Tote li misére dès-omes, 
Tote li misére dèl tére 
A r'pris fwèce. 

... Ine fwèce 

Qui n’a jamäy låké. 


Bouquet d’cinq çanses 


So m'mousseüre di tos lès djoûs 
Dj'a mètou on bleû baron. 
Doûs r’djèt d’bleû cir, 

Pâhüle blame di loumire. 


E m'pôve coür di tos lès djoüs 
Dj'a fêt crèhe on rodje pavwér. 
Rodje blame d'amoür 

Po cilà qui vinrèt. 


A fond di mi-âme di tos lès djoûs 
Dj'a catchi 'ne blanke magriète 
Blanke aloumire 

D'in' èspwér plein d'clârté. 


Mi grise vèye di tos lès djoüs 

En'-n-èst tote èsblawtêye. 

... Frâhüle bouquèt d'fleûrs dès tchamps 
Qui m'done l'èhowe dè viker. 


Li ci qu'dj'inmève 


Li ci qu'dj'inméve aléve so tchamps, so vôyes 
Cwèréve l'amoür. 

Côpéve lès rôses mins s'kwahive à leüs spènes 
Rotéve pus lon. 

Mi djèsteù là po-z-adoüci 865 pon-nes 
Ni m'vèyéve nin. 

Li ር1 qu'dj'inméve ni trovéve nin l'amoür. 


Li ር1 qu'dj'inméve qwita nos tchamps, nos vôyes 
Po Flon payis. 

Gosta l'plêzir inte tos lès brès’ dè monde 
Et n'saveüt nin 

Qui lès deüs meunes si r'sèrit so in’ombe 
Tot l' rawârdant. 

Li ci qu' dj' inméve ni trovéve nin l'amour. 

Mins 1' ci qu’ dj'inméve a roûvi sès 11r-din-nes 
M'a v'nou trovér. 

Mi dj'èl bawive tot cosant à m’ fignèsse 
Sins mây läker. 

Asteûre nos coûrs, disqu’al fin dè voyèdje 
Sont-st-acwèrdés. 

Li ci qu’dj'inméve a riknohou l'amoür. 


JACQUES MƏRAYNS Dialecte de Liège 


Sahons 


Qwand on veüt l’ärdispène 
Flori so lès bouhons, 

Et qwand tos lès mohons 
Ennè vont-st-à I’ vihène 

Dilé lès p'tits pissons, 

C’èst qui l’ prétimps fait sène. 


Qwand l’arondje rifaît s' 100፲ 
Qui l’ pâvion vol'tinêye 

So lès fleûrs dè l'hourêye... 
Qwand 1' djônê done radjoûr 
A V wihète qui s’ flotch’têye 
Po qu'on li djäse d’amoûr, 
C'èst qu’ l’osté gruzinêye. 


Qwand lès foyes, pèneûüs’mint, 
Djènihèt so lès-àbes; 

Qwand 1]' plope lait ከ0881 5' bâbe 
131205 l’ sofla dè vint... 

Et qu'on n’ veût pus lès djâbes, 
C’èst qu’ l'ârire-sâhon vint. 


Qwand l' cir mète ine grise teûle 
Po rafüler l'solo... 

Qwand l'nute, è l'êwe dè flot, 
Ni murêve pus sès steüles... 
Qwand l’ nîvaye blankihe tot 
Essèvlihant lès steûles... 

C'èst qu’ l’iviér rivint co! 

Aireüre 


L'aireüre dispiète co tot! 

Li coq rilive si crèsse 

Et tchante là qu'veüt l'solo, 
D'in-air pus rècokèsse. 


Cocokêcoük! di-st-i : 

« Haye, tot monde à l'ovrèdje! 
Li solo fait r'glati 

Si loumire so l' viyèdje. 


Maçon, fait don t'mwèrti, 
Mosteüre qui t' as dès brès'! 
A tès plantches, sicrini 

Et s’faît voler tès crèsses! 


Vas-se à ti-èglome, mar’hä! 
Twè, scoli, coûrt è scole! 
Tchiväs, boûfs, 100. dè stå! 
Colon, l'èst timps qu’ti vole. 


L'aireûre dispiète co tot, 
Adon, tot-avàä l’ tére, 
Lès-omes, dizos l’solo, 
Ovrèt tot come leûs péres! 


Sicrit so l’mér 


Lès pèsantès nûlêyes ont rafulé lès steûles, 

On n'ôt pus qui l’ croh’mint dès wages qui s’rèscontrèt; 
E l'neüre nute, li batê tchèrêye come in-aveüle, 

Et lès-êwes dismontêyes fèt criner sès vis bwès. 


Qwand, come on côp d'warco qui l' mér flahe plinte 
[d'arèdje. 

Ine wague èl vint s' prâtchi tot l'clintchant so l'costé, 

Li batê, tot s'coüikant, sint djèmi sès r' findèdjes 

Et deüt mète totes 565 fwèces po s'poleür rilèver. 

Lès cirs sont tot k'hatchis dès blames di l’aloumire 
Qui tape sès linwes di feü hinêyes foû dès-infêrs; 
Et l’ brut dè l’ mér si mahe avou l!’ brut dè l’ tonire, 
Tot come dès côps d’canon qui bôm'’rit d’vins lès-airs! 


Mins l'mér ärè l’ dièrinne, ine wague gripe ås nülêyes 
Adon r'tome, di tot s’pwèd, so 1" mèsbrudji batê 

Qui s’fâliêye, qui s’kiräye. Sès plantches sont-st-èvolêyes, 
On n’veût pus, so lès-êwes, qui l’ bètchète di s’ mastê. 


EMILE GILLIARD Dialecte de Moustier 


À p'tits ከበር 


Sobayi si lès mwärts 

Qu'on va braire dissus leûs cwârs 
Aviè l'Tossint 

Ont dandji q’ fleûrs 

Po yèsse contints? 


Sobayi lès vikants 

Qui pawinenu on côp tos l’s-ans 
Dins lès c’mintières, 

S'ont leû fièt cheür' 

Totes leûs miséres 


Sobayi si lès mwârts 

Qu'on pèstèle dissus leûs cwârs 
Aviè l’ Tossint 

Ont dandjî d’ brüts 

Et d’ bias moussemints? 


Sobayi 1" grandiveû 
Qui choûbe sès-ouy èt fait I’ pitieû 
Po qu’on 1" mostère... 


Si ça vos sût, 
Dijoz ’n’ pâtér. 


89 


Dins nosse vile 


Dins nosse vile i gn’a dès djins 

Qu'ont dès maujones pires qui lès bièsses 
Avou dès lokes aus-è fignèsses 

Et, come couvêrtes, dès vis moussemints. 


Dins nosse vile, aviè l’ Tossint, 

I gn’a dès mwârts qu'ont dès potéyes 
Et dès bouquèts d’ fleûrs èdjaléyes 
Qu'âront costé dès biyèts d’ cint. 


Dins nosse vile, 1 gn'a d’s-èfants 
Qui vont chiner li ptite manôye 
A cu tot nu, su tchamp su vôye, 
Pus man-nèts qui l’ pourcia dins l’ ran. 


Dins nosse vile i gn'a dès tchéns 
Qu'ont do rosti po leü prandjêre, 
S'is sont malades, on dit n' pâtêr, 
Mins lès mèskènes, on n' lès paye nén. 


Stançon 


Leüs djoüs d'bouneur on 1' s-a stanç'né 
Avou dès bwagnes èt dès chalés. 


Gn'a dij qu'ont brai po qu'is riyenuchent 
Et combén d' pwin-nes pa-d'vant leüs-uch. 


Por onk qui mougne su tos sès dints 
Gn'a l’ cia qui vike di l'air do tins. 

Et gripe au meur èt broke è l'aye, 

Gn'a pont di r'nike, i faut qu' ça s' paye. 


Vaut bén lès pwin-nes di t' rècrèster, 
Tès djoüs d' bouneür sont-st-astokés. 


90 


Mièrseüles 


Lès viyès feumes 

à nwârs mouchwès 

qu'on n’ wèt 

qui l’ dimègne à basse mèsse, 


Lès viyès feumes 

qui n’ont pus rén 

qu'on tchén 

po bawer l’ djoû q’ leu fièsse. 


Lès viyès feumes 

qui vos waitenu 

couru 

al cwane di leû fignèsse. 


Lès viyès feumes qu'on n’ ratind pus. 


RENE LAMBION. Dialecte de Liège 


Li vi crusfi 


C’èst à Lu qui dj'a d’lahi m’coûr, on djoû ባ9'011 pas- 
sév’ divins les bwès በ' Bigneüûs’ hé à ል፲ዌይሃር. 

Dispôy’ tant dès annêyes, li vi crusfi d’ fièr fôrdji èst 
à 1” creüh’lèye vôye qui môn-ne è bwès. Enn’ a-t-i vèyou 
passér dès djônès qu'’alit, seûy’ t-i djouwer 85 « gendar- 
mes-voleûrs» ou griper so lès âbes, pé qu’ dès mârticots; 
dès vis qu’ènn’ 8111 fér leûs porminâdes di santé in’ ovrâve 
djoù ou bin l' dimègne. 


Djondant l’ grand’ route qui môn-ne divins les Ardènes, 
i n’a ston p'tit viyaduc so lisquél’ li train q’ Lidj: fait s’ 
vôye sakwantès fèy's par djoû. Di l’aûte dè costé dè pont. 
deûs fwèrt sitreûtès vôyes minèt st'è grand bwès par dès 
ከ6165 porminâdes. Tot montant onk dè pazès, à totes 165 
tournèyes, on banc ratind les pormineûs qui polèt r'prin- 
de alène 6 l’ gripète, Pus haût va-t-on, pus discoûve-t-on 

lès 56568 dèl nateüre, ca tot è fond, l'Ambléve coûre djoy- 
eûse à pid dès cârires di Diépârt 61 በ61 Falise. Tot zoug- 
tant les pires, èle tchante lès bèlès tchansons dèl Valèye 
di l’Ambléve. 


Lès tchansons dèl Valèye di l'Ambléve!... Dès tchansons, 
ènn'a dès mèyes, min, 1 n’a qu’ Ambléve po lès tchantér 
èt s’ fât-i èsse afêti à s’ musique di powétèsse po l’ s’ètinde 
èt 165 comprinde... 


Mutwè bin, vè 1794, sès èwes ont-èles tchèri dè song’ 
d'Autrichiyins èt d' Francès à câse dès batâyes qui s' sont 
passés so sès rivadjes, min ranèrêyes par li djoyeûs son 
dès clokes qui son-nit l’ victwère èt l'êr di fièsse qu’èl:s 
raminit, si corant aveüt r'trové s' djoyeüs'té. 


Vinant d' l'All'magne, nosse t'Ambléve coüre à mitant 
dè fouyèdje èt dèl verdeüre. So tote si vôye, c'est come ine 
tchanson sins fin qu'on z'ètind, ine tchanson qui sès 
vrèy’s èfants polèt comprinde. 


So tote li volèye, passant, lâdje ou steüte à mitant dès 
hwès à aui èle anwète ine doüce friscâde, djoug'tant so 
lès grossès pires dè «Molin dè Diâle» è fond d'Cwâreûs, 
èle catoürnèye pus d' cint côps po z'arivér à R'mou- 
tchamps. 


Ricuvant lès èwes di Sètchvâ èt tot racontant à qui 
sát l'hoütér, listwère dè «Trô dès Sotais» èt dè «Passeü 
d'Ewe di Sougné», èle coüre djoyeüse âd’ dizeûr dè «Trô 
dè Dj'vâ» disqu'à Aiwèye, li bèle Cité dès Ardènes. 


Pus fivreüse, èl» porcüt s’ voyèdje bin lon, hinant on 
p'tit côn d'oüy' â vi «Tchèstai d'Ambléve» di d'wice qui 
«Blanche di Monfwèrt» li a vindou si s'crèt. 


Li «Proscrit dèl Mohinète» èl rimèrcihe di l'avou ra- 
fülé d' l'âbion dès grands âbes tot près dès cârires di Ra- 
borève, wice aui, en 717, Tchâles Mârtèl wangna s'ba- 
tâye disconte lès Neüstriyins. 


Tot corant come ine èstourdève, èle irè co n'fèv' fér 
sürdi «l'Elfe dèl Bèle Rotche», li feume li pus bèle qui 
n’aparète qu’à mèy’ nut’ âs hanteüs qui sayèt d'l'adu- 
zér, po z'èsse ureüs tote leü vèye. 

L'Ambléve tchante tot costé lès trésôrs qu'èle wâde è 
5161. Ele ridit à tot aui vout l’ètinde lès tchansons qu'ont 
fait l'camarâd’rèye dès peûpes. Ele wâde lès s'crèts dè 
boneür èt lès çis qui volèt lès c'nohe polèt d'lé lèye èl' 
z'alér cwèri...; èle coüre fivreüse èt dj'ètinds s'tchan- 
son aui m'ridit co : «Gamin, ti d'vinrè st'in' ome si ti 
süt l’ vôy di l'oneür... Süt t? vôy, come mi, tot catoür- 
nant l’ bin èt l' mâ... Ni t lèy nin arèstér par dès pires 
qui bârêt t' passèdje. Toûne à costé d' z'èl's ou tripèle 
dissus po l'bin da turtos. Li tchanson qui dji t’ tchantrè 
qwand ti sèrè trisse sèrè l' cisse dès «Troubadoürs dè 
Tchèstai d'Mondjârdin» èt qwand ti sèrè djoyeüs, avou 
lès sotais dèl grote di R'montchamps, tirè dèl nut’, tin 

au'èle dwème, fér l'manèdje d'ine paüve mame qui n’ 
pout pus hây’. 


Wice qui ti seüy' èvoy' sitâré èl vèye dè monde, rivins 
d'timps in timps m'rivèyi. Come l'èfant qu' dj'a vèyou 
v'ni à monde so m'rivadje, dji t'akeüy'rè tofèr... ti clin- 
tchrè t'tièsse sor mi èt ti r'prindrè corèdje. » 


Ambléve di mès djônès ânnèyes, Ambléve di mès tâyes, 
si dji n’ ti veüt nin sovint, mès pinsèyes ti sûvèt. Dji vô- 
reüs quéqu's fèy's dilé twè, come qwand dj'èsteüs gamin, 
poleür riviquér èt r’ prinde tos mès djeûs. 


Mi veüsse co, qwand dj'alév' trimpér mès pds ou pèhi 
dès tchakants!... qui dji fév' tot â bwèrd dè rivadje dès 
trôs po ti aminér èt fér flotér mès p'tits ከ8165... mès 
p'tits batês!... dès hatchrotes di bwès qu'èstit tot m'bo- 
neür. Pus târd, dji fév’ dès bârèdjes avou dès grossès pi- 
res, t'èsteüt bin bone por mi èt dji n'l’a nin rouvi... 


Tot r'montant li p'tit pazê dè bwès d'Bigneüs' èt tot 
rlouquant l'Ambléve, là âd' dizo, dji m'rapinse li bon 
timps, dèdjà si lon... li timps d'mès djônès annêyes. Li 
p'tit gamin èst div'nou in’ ome èt l'Ambléve coure todis, 
ca tot süt s' coûse è l’ vèye... dj'a dès vusions èt m’ coür 
bate di djôye divant l' baité dè paysèdje. 


Dji r'veüs d'vins mès pinsèyes, tos lès çis qu'ont stu 
bons por mi. C'èst m’ Papa, èvôy' trop djôn-ne... dii 
r'riveûs co avou lu, côpant, ènn’ on djârdin rimpli d’ 
fleûrs, lès pus bèles, po n'è fér n'bèle diâbe po m'pite 
Mame.... Divant mès oüys, ripasse li visèdje di m'pârain 
qui m'fév passér lès hâyes èt lès bouhons, po z'alér ras- 
coyi dès sètch' di neuhètes. Dj'a ossi I’ sov'nance don 

mononke avou qui, nos alis bate carasse divins lès prés 
qwand c’èstüt I’ sâhon dès tchampions. 

On bê sov'nir ossu qu’ dji wâde, c’èst l’ çi di m'monon- 
ke qu’aveût st'on blanc dj'vâ, si blanc, qui rin d'vins m' 
cèrvai disqu'asteür n’a polou 818101. 


As vacances, c'èst mi qui minév' li blanc, come on ï' 
loumév’; i sètchiv' ine pitite tchèrète so lisquéle mi mo- 
nonke, qu'èsteüt comisionére po l’ gâre aveüt mètou lès 
pakèts, qu'èstis arivés d' Lidje. 


Nos alis fér l' tournéye èt nos r'mètis lès colis âs djins 
qui nos èstis raksègnis so n' fôye di papi : inte di nos 
aûtes dji m' fév’ dès bèlès dringuèles, min m'pu grand 
boneür, c'èsteüt dè minér li p'tit blanc. 


Mi mononke qui m'nmév' fwèrt bin, mi fat st'on djoü 
n’ bèle surprise. A l’eûre mètowe po s'rinde à l'église, li 
djoü qu' dji fa mès Pâques, tot sôrtant dèl mohone avou 
m'mousseüre di pâqui, dji vèya mi p'tit blanc avou sès 
cür's èt sès keüves tot r'luhant. Sès sabots r'glatihit, 
lèyant pinsér qu'on li aveüt payi, come à mi, dès novès 
laqués solés. 


፲1 èsteüt atèlé à pus bê በ65 carotches, li çi qui m' mo- 
nonke minév’ lès djins qwand l’ dimègne i fév’ li «taxi.» 


Dji monta è carotche pus fir qu'on prince qui va fér 
n'djoyeüse intrèye. Mi mame èt mi p'tite soür èstit 
achowe à costé d'mi come dès princèsses d'oneür. Mi mo- 
nonke aveüt mètou s' bèle mousseüre di « cocher » èt 
l firté dè minér s' nèveü à l'âté, si mostrév' so s'bon gros 
visèdje. 

Nos avans fait ር' djoü là di sih' à ut côps 165 vôyes 
po z'alér à l'èglise, â fotografe èt adon po m'mostrér âs 
parints qui rimplihit m' boüse... i parèt qu' c'èsteüt l' 
môde. 

A c'timps là, on n' djâsév' wère dès « autos » èt si dji 
m'sovint bin, i n'aveüt qui l’ vi docteûr qu'ènn'aveüt eu- 
ne èt ma fwè, avou nosse ptit blanc. nos alis câsi ossi 
reûd qu'lu... 


Min volà qu' dji m'a co arèsté so on banc dè pazê; 
arivrèdj’ mây’ âq’ dizeür. A chaque tournèye, dji radjô- 
nihe, chaque pire qui dji frohe, lès âbes qui dji r’veûs mi 
rapinsèt tant dès sov'nirs. 

Dji veüs l’ vôye di fièr èt dji (026 â vi gârd’ tchampête 
qui corév’ après nos 80165 qwand nos avis fait n’ mâle 
፳60፲6... li grand pré dèl since wice qui n’aveût tant dès 
pomes au’èstit si bones qwand on l's'aveüt maraudé... 
min atinciyon âs côps d'fuzik dè gârd', çi n'èsteüt qu' 
dès bales di sé, min l' çi qu'èl z'è ramassév', dji sé bin 
wice, rilouquiv' à deüs côps po z'i ralér èt bin dès cous 
d' pantalons ont stu r'trové pindou so lès fis d'ârca dè 
balièdje... 


Dji süt m'vôye èt dji vüde li tchap'lèt d'mès r'mim- 
brances. Pitchote à midjote , vos m'là arivé âd dizeürdè 
pazê.On z'ètind dès vwès d'èfants... Dj'a r'trové mi p'tite 
bâcèle qu'à sih' ans avou sès deüs p'tits cusins qu'èstit 
tot ureüs dèl kidüre divins onk dè pus bê bwès d'Aiwèye. 


ል ]' s'ètinde tos lès treüs s'èspliquér èt tchawtér, tote 
mi djônèsse raspite èt dji sins cori on novê song’ divins 
mès vôn-nes. Dji so st'ureüs èt çoulà m' fait dè bin. 


Dji côpe dès bokèts d'rampioüle qui dji lèrè souwér po 
lès foumi pus târd, tot m'rapinsant mès prumis foumiè- 
djes. Iès èfants m'prindèt adon po lès mains èt m'fèt cori 
d'vins lès brouhisses èt lès spènes, pwis nos alans po 
totes lès p'tites vôy's rimplèyes di cohètes èt d'âbes cô- 
pés. 


Tot tchantant, divins ine coüse dè diale, nos catoür- 
nans on clèriss', pwis nos nos rènondans vè lès tèy's èt 
d'vins dès voy's di gates, dès streüts pazès câsi à pic. Nos 
d'hindant, tot ridant, nos rat'nant disqu'âs jièbes, èt 
dès pires qui nos avans dfulér so nosse passèdje nos 
rakçuvèt po z'alér rôlér è fond. 


Tot come nos polans, sûvant n'vôy' qui nos fans nos 
aûtes min-mes, nos r'montans, pwis rid'hindans par dès 
plèces wice qui n'a qu'lès gates qui ont djamây' passé. 
Nos èstans arivé tot près dè tchafêr di Dièpârt èt nos 
vèyans so l'aüte dè costé dè tiér aui môn-ne vè R'mou- 
tchamps, li plèce wice qui s' drèssiv’ i n'a dès ânnèyes 
èt dès razânnèyes, li vi tchèstê d'Montdjârdin, 


Nos èstis è bwès tos les cwate come «Djiles li Rôba- 
160», braknant l’ djôye d'ine cwène à l'aüte, hapant [' 
bon er divins lès sapins, les fawes èt lès tchin-nes èt l’ri- 

minbrance divins lisquél dji vikév’, mi fat pinsér ou 
moumint qui dj’èstûs «Li Troubadoûr» qui v'név’ tchan- 
tér 'ቧ> sérénâde à « l'Tchèsturlinne di Montdjârdin.»... 


Vos nos là d’hndou âd’dizo dè ፲16፲ èt tot r’passant 
podri l’ fôr’ wice qu'on fév’ li tchâ d’vins l’timps, nos ari- 
vis so l’ route di Dièpârt. 


Nos èstans tot d’ grèté, lès solés plin ቧ' broûli, min 
l'visèdje rodje di plaisir èt d’santé. Lès èfants èstit djoy- 
605 èt ureûs dèl bèle porminâde qui nos avis fait. Mi dj’ 
681608 ås andjes d’avou r'viqué avou mès p'tits cârpês 
ine djournèye è payis di m'djônèsse. 


Tot riv'nant so Aiwèye, nos r’passis à!’ creüh'lèye vôye, 
divant l vi crusfi d’fièr fôrdji, qu’èst là, dispoye tant 
dès ân-nèyes èt qui veûye so sès djins po leû binähisté. 


C’èst Twè qu’ dji r'mèrcihe, vi Bon Diu, po tot çou qu’ 
Ti m'a d'né,... dè boneür èt dès r’tayons (ou r’djètons) 
qui dji T’ dimande dè bèni. 


Vi Bon Diu dmès tâyes, T'a vèyou passér sakwantès 
djèrmèyes. Di T’ visèdje tot d’ grèté, wice qu'on z'i lét 
l sofrance, di T’ cwèrps tot rimpli d’ plâyes droviètes 
par 165 mâcules dès omes, ር'681 l’ song’ qui T'a d’nér po 
nos fér ratchtér qui dii veûs sûrdi èt qu’ dji sins rin- 
trér d’vins mès vôn-nes. 


L'Ambléve,... li bèle Ambléve coüre câsi à Tès pids. 
Lèy: ossi, 8 st'on passé, ine istwère qui fait come Twè, vi 
crusfi d’ fièr fôrdji, pârtèye di l'èritèdje dèl Valèye. 


Pour la fête des Mères. 


Por vos... moman 


Dj'ai v'lu por vos mi chére moman 
Nanchis dins m'cœur pa les pissintes. 
Dji saveûve bin qu’en y allant 

I gn'’aureûve pwinnes èt djôyes à r'sinte.., 
Les prûmis pas m'ont amwinrnèt 

Vêyoz bonn'âme si dj’ai do l’chance 

Là tot fin drwèt au pid do l' Crwès 

Qui v'z'a sot'nu dins l’ Dèlivrance. 

On’ miète pus lon, purdeüûve on tch'min 
Vos-avis scri : Coradje gamin... 

Deur à montèt, rimpli di s'pènes... 
Dji m'a hertchi, ployant li s’crène 

Po z'arrivet tot m'’agriptant 

Dilé Sint-Djilles à l’blanke potale. 

C'est là qu’sovint vos v'niz... tron.nant... 
Distcherdji l'pwèds dranant vos spales. 


Pus lon èco, c’est st’on’urée 

Et tot-autou, c'est misbridji 

Faut nin d'mandèt quénès eürées 
Qu'auront chitlèt tot-avaurci... 

C'aveut 811 l’guère, èt les schrapnels 
C'esteüve dand'reux po voss' grand fi... 
Vos-acouriz à l' clér' tchapèle 

Tote sanguènèwe... po 5'ሃ priyi. 


Todis pus lon, one fèle gritchète 

Qui l'a fallu montèt à gniox 

Dj'ai sohèti, à l'fine copète 

Vos dire : Moman, ripwèsoz-vos... 

C'esteüve trop bia ci-t-èspérance... 

Poqwè faut-i come on soürnwès 

Qui l' brût des clotches tot s'tram'tant n'transe 
Nos rachonuche au pid d' l'aütè. 


O dj'ai compris, rûses èt tourmints 
Qui les momans pwartèt totes seüles 
Paürtant les djôyes, aurdant chagrins 
Po les moudri tot fin mièrseüle... 


Dj'ai bèrôlèt dins les pazias... 

Les bèlès vôyes èt les mwais tch'mins 

Dj'ai trèbuquèt... Vos-estiz là... 

Po m'caressi di vos deüs mwains. 

Dji sus eüreüs di m' bia vôyadje 

Là dj'ai vèyu, c'est rapauj'tant, 

Qu'au fond di m'eœür, voss’ dous visadje 

Y est dmorèt tot soriant. 

Au pus sovint dj'irai nanchi,... 

Dj'irai saüclèt di timps-à-eüre 

Po qui jamais dji n'veüye paürti 

Mi chére Moman di s'bèle dimeüre. 
REYNOLDS HOSTIN. 


Pour la rédaction, s'adresse: à M. Jules Rivière, rue des Hou- 
blonnières, Namur (La Plante), 

EN HOMMAGE 


PIEUX ET AMICAL 
ል 
JOSEPH-EMILE PIRET 


LES CAHIERS WALLONS 


Joseph-Emile Piret est mort 


M. Joseph Calozet, président des 
« Rèlis Namurwès » adresse au 
cher disparu, 1" «Au revoir» de ses 
amis, en ces termes : 


C'est au début de ce mois consacré à la Reine du Ciel 
que ta belle âme a quitté ce monde; ce monde où tu as 
chanté « l’honeûr dèl viye des tchamps », ce monde où, 
dans ton recueil de poèmes « A l’auvrère des gayis » tu 
as offert en dédicace un filial hommage à Notre-Dame du 
Perpétuel Secours. Pourquoi chercher d’autres mots 
que ceux que, dans ta foi profonde, tu as écrits toi-mé- 
me et qui sont, pour ceux que tu laisses en cette terre 
d'exil, la vraie consolation dans l'espoir de l'au-delà? 
T'adressant à Notre-Dame tu as dit : 


Les pâdijes qui dj'ai scrit droci 
N'aurént jamais vèyu l ወ፲08 

Si vos w m'aviz nén aidi, 

Et dj sés bén qu’ c’est grâce à vous 
Qui dj'èn-n-ai 888 z-è vüdi. 

Chaque côp qu’ dj'ai ieü dandji d'vous 
Dins mes pwènes èt mès rascrauwes, 
Vos m'avez vnu souladji; 

Au momint qu'djèsteus l pus flauwe 
Vos-êstiz là pou m'sout'ni... 

Au nom de tes frères « Les Rèlis Namurwès », nous 
venons te dire au revoir, notre cher Piret, au revoir dans 
un monde meilleur, dans un monde où tu es allé rejoin- 
dre nos rèlis conteurs et poètes comme toi. Ils te redi- 
ront, comme ta maman la Vierge Marie que tu as tant 
priée, les vers que tu as écrits : 


A vous djaurai toudis r'cours 
Ca dji vos-aime bén ètou, 
Notre-Dame, au nom si dous 
Dou Pèrpétuwel Secours 
Aidèz-m'à payi mès dètes 
Dissus l Tère, si gwa moyén. 
Et quand m'faura lèver l'guète, 
Fuchèz là, si vos v'lèz bén! 


bén travayi : 


SON PAYS. 


Mori 

Ci n'est qu'dôrmi 
Pou s'ravèyi 

A Paradis. 


Act d'amour 


Di mès souv'nire, gwa surtout ien 
Qu'est là d'mèrè 
Gravè 
Dins m' tièsse come au burin : 


C’est l cia dèl Cinse 
Eyu qu' mon-n-onke èt mès cousins, 
Sins piède paciyince, 
Ont travayi taurd èt matin, 


A cô tindu, 
Et résolus, 
Maugrè qu' l'-èstént dès côps dranès 
Q'il-aurént dôrmu d'astampè... 


« Pou les céns qu'ont 


ፀ9 


C’est qu’ di ç timps-là, faleut tinkyi 
Pou 2-è vüdi 

Ca, ፻፲ pus souvint, 

Tout s' fieut à l'mwin. 


Avou zias, dfai vlu prusti l' pausse, 
Come zias, dj'ai boutè fèl ossi... 

Si C n'ét nén tous lès djoüs dicauce, 
Dj'èn'nai pourtant ieü dou plaiji! 


Plaiji d' viquer avou dès djins 

Qui w causént qui V walon come mi 
Et qui ዐ7' vèyeus toudis contints 

Come 4” il-èstént à Paradis; 


Plaiji d' viquer avou lès bièsses 

Qu'on n’ pleut mau @ uch'tiner souvint 
Et qui nos fiént mwints côps pus d’fièsse 
Qu'on w vos-è freut d'léz dès parints; 


Plaiji ቋ' viquer à l'air dès tchamps, 
Di vèy’ guèrner P pèsante dinrèye 
Qu'on z-aveut sti sèmer d l'ahan 

Et qui promm'teut ritchèts monnèyes; 


Plaiji dès chijes, au cwin dou feü, 
Quand l Pârin raconteut sès fôves 
Et qui l' Cins’rèsse, auzès chîjleûs, 
Fieut sayi sès vôtes ou sès aufes; 


Plaiji d' dire sès pâtèr's acheune, 
Asglignis, d’vant d’aler coûtchi, 
Plaiji ossi, quand c'ét plène leune, 
D’ waiti Bruno d'vant በ' s'adôrmi; 


Plaiji èt ዐዐ......... C’est bon insi : 
Djokons droci! 


Cinse di m? mon-n-onke, à P? Auvrère dès Gayis», 
Jusqu'à m tout dairin djoû, dji vos vairai ህዐቨ7/... 

No tiène d'Helbeumont 


ል pwène avèz toürnè l’ cwane dè l’haye des Gattes, il 
est là, d'vant vous, au pid dè 1' Winne, tout parèye à ène 
grosse framouche, poussiye drolà pa in fouyan géyant. 


Come ène sentinèle avanciye qui catche ses pids dins 
1' bos d’ Rivaux, il a l'air di cwagni su les fonds dou 
Phire, èyu qu’ Chinelle si coutape, come in coulèvrot, 
inte ses heurèyes lis’rèyes d'aûgnats. 


Divant li, bé lon, bé lon, i veut les bûses dè l’ dolo- 
mive di Villié avou 1605 nwärès-èchèrpes di feumère qui 
sont pus jusses qu'in baromète pou z-anonci l’ timps qui 
fra; pus, c'est l’ tiyou dè l’ coupète, avou Sainte Anne, 
tél'mint al vè qui, dè l’ coupète, avou ène lunète d'apro- 
che, on veut, paraît-i, Saint-Hubert; c’est co lès-ârbes 
dè 1" route di Dinant, à l’ barrière Luc èt les bos d’ Flo- 
rennes qui catch’neut 1" champ d'aviation; les cinses si- 
paürdüwes dins les campagnes, au grand Bon Dieu, au 
Poteau, à P Coûtüre; enfin, c'est l’ vilâdje, no vilâdje 
come 1 gn’a né deus, rac’ètiyi autoû በ1 s’ clotchi come 
ène couvèye adlé l’ couvrèsse. A I’ vèye ainsi, dau lon, 
rlètchi come in via qu'a deus méres, vos-auriz des rûses 
di trouver ène saqwè d’ pus bia nul’ pau... 


Dou cosè በ' bije, i r'waite tout c’ qui passe su l’ voye 
di Sèrice, in riban sins fé, qui gritche si fèl in quart 
d’eûre au-d-dilon, qu'on z-est maîflè quand on z-arive au 
q’ 5605... 


Combé d’côps, dins P timps, pou m’ plaiji, n’ai-dje né 
gripè à l' pwinte dou tiène d’Helbeumont come in spi- 
rou? 


Mais vous là, IP tourisse, avou vos solés sins claus, 
sayèz in pau d'è fér ostant! 


Dji vos l' dis d'avance : su ses fènasses ricûtes èt rous- 
tiyes pau solia, pus glissantes qui des ridaches, vous 
f'rèz deus mètes, mais... vos r'cul'rèz d’ quate... èt vo 
chouflet ranl'ra d'jà! 


P't'ète bé qu'en v's-agritchant aus-è saquants pètons 
aclapès à ses flancs come des tiquets à l' panse d'ène va- 
tche, vos finirèz pa z-è sôrti?... mais vos s'rèz tout frèche 
di tchaud èt vos tanfèl'rez come in boü mau tuwè... 

A mwins qu’ vos n°’ aprintriz li r'cète da m-mon onke 
Emile : pou l' monter aujiyemint èt risquer di n-né 
tchèye, i faut P monter su ፳'ርኳ, mais... c'est scrandichant 
èt 1 faut ène miète pus d’ timps... 


Vijin dè l’ soyeriye, no tiène d’Helbeumont l’a conu à 
plem dalâdje. 


Tl a oyu rutiyi lès dèbiteûses èt lès-armûres, groûler 
les poliswârs...; il a oyu tchanter, come des sirinnes, les 
policheuses au blan vantrè; pa l'uche au lâdje dou 
chantier, il a vèyu les mäârbiers taper à p'tits côps 
sètch’: su leûs grav'lines ou leûs èvrs à tayi; il a vèyu 
l marchau braûbouzè come in ramoneû, flayi dissus n- 
n-aglime en fiant des « hans » à fér crèver d’ djalous’ 
riye li baudèt da Caniboule; il a sintu pus scrèpante 
qui 828 pernèles, li feumère qui monteût, come d'in four- 
gna, di d’ sous les fièrs à mastiquer!… 


Come tout ça est lon! 


Asteür, qu'i vaireut-i co bé! Les bâtimints, saquants 
vatches, ien ou deux tchfaus, trwès-quate bèdos, ène 
coupe di tchés? Et quand 1 sôt-neut dè l' maujon, mi vi 
matante, sès-èfants èt ses p'tits-èfants...? 


ላክ! c’ n'est pus l’ minme què ሃል quarante ans, mais 
on z-i tchante co... qui dis-dje? Et on z-i tchant’ra ossi 
longtimps qui gn’aura des djins d’ mes djins, dins no 
soyeriye... ca — djè l’ dis sins m’ vanter — dins toute 
no famiye, tous les-èfants brèy’neut d'jà jusse en 
v'nant au monde... I n’ faut né d'mander çu qui sav'neut 
fér à vinte ans! 


Q — Tout ça, c'est bé, m’ dirèz! Mais quand gn’aura 
pu pon d'èfants? 
— Oh! pou ça dji sus bé tranquile : li Bon Dieu n' 


vôra jamais ça! Ça n’ s’reut pus nos 5076፲1ሃ6...! Ça n’ 
s'reut pus Franchimont...! 

SA JEUNESSE AU VILLAGE. 


On discôpe li pourcia 


En 2'6 ralant, ፻" Bièrdji a dit : 

Ossi râte qui dj'aurai fait P sogne 
Djèl vairai discôper... djeudi. 

Et vos s’rez quite d’ène bèle bèsogne. 


Djeudi, au couminç'mint dèl chije, 
Lèyon a vnu come c'ét promis. 
Avou s’ blanc vantrén su s tchimije 
Et padzous s' bras, tous sès-ostis. 


On z'èsteut tèrtous bén binaujes 
Dè?’ bone chije qu’on z'aleut viquer 
A waiti l Bièrdji, bén à s'n-auje, 
Hatchi, soyi èt discôper. 


Li timps qu'i fieut tous sès bouquèts 
Pou triper lès pus près parints, 

Sins rouvyi ፻፲" paurt da no curè, 
Mèliye atoneut lès boudins. 


Li cinsi coutayeut dès r'tayes 

Avou l’hatchau dissus P gros blo! 

I Œ djeut co bén : Sacrè fèraye! 

Ti n’ côpes nén pus qu'in sâbe di bos! 


Gn'a dès moncias d' viyande hatchiye 
Pou lès saucisses qu'on va fé d'mwin, 
Quand l tièsse aura sti dizossiye 

Et qu'on z-aura fondu l’ sayin. 


Lès quate djambons sont stau salwè 
Et co lès côsses èt l lârd ètou; 

Gn'a dèl fristouye pou saquants mwès, 
Et on spaugn'ra branmin dès sous. 


Asteür, c’est tout : l'afère est faite : 

Li Biérdji r'lave sès clicotias... 

N’ vos cheune-t-i nén qu’c’è s’reut ène laide 
Son w sayeut nén ¢ bon pèquèt-là? 

Ossi w? pout-on mau dèl rouvyi 

Et on zè tûtra jusqu’à tant 

Qu’ l'ôrlodje dira qu'on zest vinrdi 
Et qu’il est timps di 5” mète su ያ" flanc! 


Li pwarè 


On z'a skeû lès pwâres di roussia 
Paç’qui v'là l momint d' fé l pwarè... 
A l”' viye cinse, gn'a dès pèlozias 
Pou stitchi padzous ፲፻" caboulwè. 


On z-a ramèch'nè dins P pachi 

Toutes lès peumes tcheütes èt lès pètias... 
T-t-aleür, i faura lès spotchi, 
Rascoude li djus dins dès sayas. 


E v'là trwès chijes qui lès vijènes 
Vèn'neut doner in p'tit côp d' mwin; 
Faut vèy’ quéle andèle à P cüjène! 
Vos-i pièdriz bén vo latin. 


Dès tas d'bidons plins d’ pwâres pèlèyes, 
Coutayiyes à tout p'tits bouquèts... 

Et dès pèlaques!... gn'a dès bans'lèyes 
Qu'on tap'ra d'mwin auzès cuchèts. 


Lès couméres ont bén fait leü paurt: 
Au tour dès-omes di ẹ mète à pûr’; 

Is s'i mètront qu'i w gra nén taurd : 
T-t-aleür au ፪፻, à vèy’ l'alüre. 


Li grand tchondron, padzous ያ" mantia, 
Est bourè jusqu'à sès-orèyes; 

Li feü djômiye inte lès tchmignas; 

I fait 'n feumère!... jamais parèy'! 


Nos-èstons là saquants soçons, 
Chaquin à s' toâr machant ፻" pwarè; 

C n’est qu’ dès risèyes èt dès tchansons 
Qui nos r’mouyons d'in bon pèquèt, 

Pour nous, c'est vraimint l Paradis 
Maugrè lès spites èt lès feumères; 
Nos vôréns qu’ ça dur’reut toudis : 
Nos n's-amusons d'ène bèle magnère. 


I gwa douze eùres qui ፲፻" pwarè cüt; 
Là qu'i coumince à raspèchi... 

Nos vôréns co ièsse hièr au nüt, 
Par maleùr, li djeu va fini. 


Nos dispindons l’ gros cabouliwè 
Au risqu' di brûler nos-aurtias; 
Nos rimplichons lès potiquèts 
Qui ratind'neut là, su l tilia. 


« Asteûr, i m'jaura fé lès paurts, 

Di st-èle li cins’rèsse en mouchant; 

« Ça w vaura t-i nén mia qu’ dès caurs 
À vo cheunance, mès brâv' s’èfants?» 


Nos-è raléns tossi contints 

Qui si n's-avéns gangni l gros lot, 
Avou no pot d'pwarè — fén plin — 
Qui sinteut l’odeûr dou feü d' bos. 


Li Sint-Flwè 


On fieut d'djà bouchi lès « tchampes » 
Li chije di d’vant ፻" Sint-Elwè... 

On n’ campeut pus su sès djambes 
Tél'mint qu'on tûteut P pèquet. 


Li marchau qu'èsteut dèl soce 

Ni pleut mau d’ièsse li dairin; 
C'èsteut li qu’ rèmineut « l’noce » 
Qu’il-amantch'reut pou l lond'mwin. 


V'la l” grand djoù qu'è st-arivè, 

Nos n'avons pont d' timps à piède; 
C'est no fièsse, c'est Sint-Elwè : 
Courons rammint r'pachi l'hiède! 


Nos doubèlrons P rafoürèye, 

Lès bètrâpes èt ፻" picotin… 

C'est dicauce toute li djoûrnèye 
Pou lès bièsses come pou lès djins! 


Tout d' chüte qu'on vüdra dèľ sogne, 
On 8” rinipra comufaut... 

« Qu'i gweûche nén co ien qui grogne 
S'i w’ trouve nén s' col ou 8" sauro : 


Is sont là, gwa qu’à lès prinde, 
Bén propes èt bén ristindus; 

Ni taurdjèz nén pou diskinde 
Si vos w v'lèz nén ièsse taurdus! 


Choûtèz! là qu'on sone à mèsse 
A l’oneûr dou Sint Patron... » 
C'est ፲፻ Cinsi ou bén P Cins’rèsse 
Qui sèrr'ra Puch dèl maujon 


Ca lès djon-nes sont d'djà èvoye, 
Binaujes di ièsse dislachis 
Come dès poulins su lès voyes, 
Fén contints d'ièsse en condji. 


Dins P grande nèf di no n'èglije, 
On z-a gritchi Sint-Elwè; 

On l'y-a fait ène bèle surprije : 
Dès tchandèles, dès gros bouquèts. 


Vos w plèz mau d'oyi toussi 

Tout l’ timps qui grand-mèsse durr'ra 
Ca ር' n'est vraimint qw pou priyi 
Qu' lès djins sont st-asglignis là. 


A l'ofrande, waitèz V convoye : 
C'est co pis qu'aus-atèrmints! 
Pou no curè, c'èst dèl djoye : 
Ça va fé grochi s' trait’mint. 


Ou dok'sâl, li madjustèr’ 
Tchante li cantique Sint-Elwè... 
Aye èvoye... amon « P Mènère » 
A pwène s'il-è st-achèvè! 

Vos n’ vèyèz qu’ dès caporâls 
Su lès tâbes dou cabarèt... 

On fait ẹ compte pou lès corâls 
Et pou payi no curè. 


Là Gènîye qu'apôte l'ârdwèsse, 

Li croye èt lès cautes ossi, 

Mais maugrè qu’ c'è st-in djoû d’ fièsse, 
On nw mach'ra qw jusqu'à midi 


Ca ፻ pèquèt leù monte à l tièsse 

Et kakiye leû n-apétit; 

Gn'a branmin qui wait'neut d crèsse : 
I 8' reut quausu timps d mindii. 


Waite in pau ያ" moncia d' zinès 
Qui mouch'neut amon P marchau! 
C'est li qui r'çeut l's-invitès : 

I lès guèdra comufaut. 


I gwa bén waire pou li prinde 
A rafoûrer lès soçons : 

Lès cinsis bourr'ront leû vinte 
A fé skèter leûs scan’çons. 


4 l fén d' bwâre èt d’'atassi, 
On s'astchaufe, vos P compèrdèz; 
Faureut qu' vos l's-ôriz bauyi : 

« Qu'il võiv’! Qu'il viv à jamais!» 


Divant dè raler coûtchi, 

Co bén qu'is n-n'ont pus qu'assèz, 
Is trouvwront co dou plaiji 

A fé ፻፲ toür dès cabarèts. 


Didins P vilâdje assokyi, 

Is bwêl'ront : « Viv Sint-Elwè! 5... 
Mais t-taleûr, didins leü lit, 

Is dôm'ront come dès... tuwès. 


Pout-on leù r'protchi P chonchète 

Qu'is w fèy'neut qu'in côp par an? 
Non! ca d'mwin c'est ; hü, tchèrète, 
Co branmin d'vant solia l'vant! 

Ien què la chapè d'béle 


Dins tous les p'tits profètes, li Grand Maisse aveut 
r'li Jonas pou prêtchi 1! pènitince dins P’ grande vile di 
Ninive. 


« Astampe-tu! lî dit s-t-i l' Sègneûr, èt va-s-è sins 
plandj'ner pou prêtchi l' pènitince aus-è vauréns d' Ni- 
nive! Pac'qui Dj’sûs scran d'les vèye si foute di Mi à m’ 
bârbe èt cor à m'nez ». 


Jonas est s-t-in couyon d'la lune èt à l'place di choü- 
ter, 1 lève 11 s'mèle come in qu'a l'feü à ses scan'çons. 


— Tins! waite! dit-st-t-i; v'là justemint l'batia qui 
choufèle pou pârti : waitons di n'nén l'manquer!» 


On z-aleut r'satchi l'plantche come Jonas ariveut as- 
to. D'ène asganbèye, i zoubèle dissus l'pont, paye si pas- 
sâdje èt va r'rassèrer dins s'cabine. 


« C'cop-ci, dit s-t-i, vo m'là chapè! Li Bon Dieu tir'ra 
s'plan avou les djins d' Ninive. Mi, d' n'ai rén à vèye 
avou zias et pwis... dji téns à mes ochas!», 


Li pôve Jonas ni s' douteut waire di çu què l'ratindeut. 


Nén co ène eüre pus taurd, è v'là l'vint qui s'met à 
oüyi, puis i s' tourminte come s'i vleut tout rauyi. Li 
batia danse come in bouchon su l'aiwe qui chème come 
dou lacia qui bout. Dins l' cabine da Jonas - èt c'est 
Pminme dins les aütes — les clicotias bèroül'neut come 
les-ous qu'nos fiéns bèrouler l’ lindi d’ Paüques quand 
n's'èsténs tout gamins èt no profète li-minme, coutapé 
d'vént di r'va, a d'djà su s'tiesse trwès, quate gros boür- 
sias. « Si dj’ n'è vous nén fér pou m’ cabu, dit s-t-i adon, 
i m’ faut l’ lèvér dit-t-ci». Et, à dadaye, vo l'là qui dri- 
guèle les montéyes qui mwin'neut dins l'fond dou batia. 
፲ s'lai tchèye su des satch's, à mitan assomé, èt i s'adô- 
me come ène sokète. 


... Tèn des bat'lis, passant drolà, atind Jonas ronfler. 


ሙ « Ti t'fous des djins dandj'reus, ti-minme! dit s-t-i 
l'bât'li en skeuyant l'ome come in pronni. ል l'place di 
ronfler come ti fais, ti freus co cints côps mia d'priyi 1' 

Bon Dieu d’fér tchèye li vint! paç'qui s'i wsi djoke nin 
bén råte, c'est mi qu’ tè l’ dis, n’s-estons pou l'diâle ». 


… Nén bén lontimps après, on ressembleut lès-omes 
èt on tireut aus bouches pou sawè l'cén qui, su l’batia, 
atireut l'vengeance dou Sègneur. Jonas satche li pus 
p'tite... « Ah! ሃ0-118, wai l’brigand!» — Qui faut-i fér 
pou rapauji lès-aiwes, 11 d'mande ien des bat’lis? « 

— « Apicèz'm! li rèspond Jonas. Foutèz-m dins I’ basse! 
Et 1" mér si rapauj'ra. Pac'qui dj’ sés bén qui c'est mi 
l'cause qui n's-èstons dins l'pènin...» 


Les bat-lis, vèyant qui gn'a rén à fér pou r'gangni tère 
èt qui l' mér pout les rascouvri à tout momint, s' toün' 
neut dou costé dou Bon Dieu : « Sègneür, ni nos fyèz 
nén pèri à cause dè I’ viye de m-n-ome èt n'fyèz nén r’ 
tchèye sur nous l'sang inocint, pac'qui, Sègneûr, 1 gn'a 
qu' Vo volontè qui compte!.» 


Là-d'sus, i's-apougn'neut l'Jonas èt vos l' pèt'neut à 
l'aiwe 0881 reud qu'adjalè, 1 n'y èsteut nin co d'ène sègon- 
de qui l’ mèr èsteut d'djà rapaujiye. Et cès-omes-là, qui 
n'eon'chént nén l’ Bon Dieu, Li ont présintè 1605 omâdjes 
en LÂ ofrant in sacrifice. 


Mais, qu'est-ce qu'i s'passe drolà pus long? P'tète à 
cénquante mètes dou batia, on veut, d'sus l'aiwe, ène 
masse di cèkes come quand ène trüte zoubèle à l' saison 
በ ' l'éfémère, mais c'est bramin pus laudje èt ça fait co 
pus d' brüt. ር)ከ!... qué maleür! Jonas vént d' mouchi d’ 
dins! On n'vaira pus Jonas!... « Pôvr'ome tout 1" min- 
me! » dit s-t-i l'maisse des bat'lis. Tous lès omes tir'neut 
160 casquète. 


Mais Jonas n'èsteut nén nèyi; c'est gobè qu’ l'aveut sti. 
Ene balinn: qui passeut par là, l'aveut agoulé sins I 
macyi... Come ène pèrmission dou Bon Dieu, l'balinne 
aveut mau si stomaque èt come Jonas èsteut par trop 
coriant, èle n'a nén 811 foutüwe dè l'dijèrer. Toudis est- 
54-41. au'après trwès djoüs, l'balinne a fait : wak! በ605, 
trwès côps èt ... hop! Jonas, cassi pus reud qu'ène bale, 
èri dè l'eueüyes dè l'bièsse, a v'nu rtchèye à djonts pids 
au mitan dou pèrè qui bôrdeut 1" mér በ1 c'costè là... 
Ene tchance pour li, ca i n' saveut nadji! 


I n’èsteut nén co bén r'mis di s'parâde qui l'Bon Dieu 
v'neut li dire : «Et à c-t-eüre, mon parent, est-ce qu'ou 
choütra tout tchüte?» C’côp-ci, 1 gn'a nén à r’nicter. Jo- 

nas si met en route sins pus d’esplicâcions. Ene grosse 
djoûrnèye au long, i trinne ses savates dins Ninîve, criant 
come in pièrdu : « Co quarante djoûs, Ninive s'ra 1' ርክ 
au waüt!» Les djins sbarès, si dispètch'nut rammint à 
d'mander leû pardon èt l’Bon Dieu, qui vèyeut leû r’pinti 
a pardonné toutes leüs ferdènes come I pardone toudis 
quand on Li d'mande bén polimint. Mais l'Jonas, véyant 
ça, si mèt à bérdèler : « Ça valeut bén les pwènes di m’ 
fér couru si lon èt tout ça pou des gayes!» Anoyeû à 
mori, 1 quite li vile pou broker dins les tchamps. Di peù 
qu'i n’eûche in cop d’ solia, li Bon Dieu fait crèche, tot 
d'in côp, in lière pou l'mète à Pombe èt l'rapairi. Mais 
tossi rate in vière a v'anu mougni s’racène. Li londmwin 
l’plante èsteut crèvèye. Jonas s'a co mis à rütyi... Et 
d’sous 150118 qu'li r'çût l’coyène, 1 s’lai tchèye à mon- 
cia èt 1 d'mande à morti... 


Mais l'Bon Dieu arive èt li dit : 


ሙ « T'ès tout l'minme in drole di coco! Ti t'fais ène 
masse di biles pou ène plante qu'est crèvèye èt qui t'n'as 
nén minme ahivè! Et ti m'vaireus r'protchi d'awè spaur- 
gni Ninive qu'a pus d'eént ving mile djins? Alons, alons. 
t'n'es qu'in gamin!» 

Jonas est-st-ène figûre dè l'môrt èt dè l'résurèction da 
Not’ Sègneür qu'a d'mèrè dins s'tombau trwès djoüs èyè 


trwès nûts come Jonas a passé l' minme timps tout jusse 
didins l’ vinte dè l’ balinne. 


LE MAITRE D'ECOLE ET LE MORALISTE. 


Expression du terroir : 
Il est poli come ène brique. 


Bondjou Champète ! 
Bonjour Mossieü l 


Li maisse aveut dit à ses zwâves : 

« Mès-êfants, fuchèz bén polis 

Ca, pour mi, c'è st-ène sagwè d' grâve 
Di n'nén fé come dji v's-ai apris. » 

Et lès-èfants n-n-avént ralè, 

Tout l'long dèl? voye, satchant l' casquète, 
... V'là qu'is tchèy'neut su n-in stornè 

Qui monteut l tiène avou l champète. 


Bondjou Champète! Bondjou Mossieû! 
Dij'neu-t-is rammint tous lès gosses... 
Mais l'ome en frac, li grandived, 

Nè l's-a nén pus r'waiti qu’ dès losses. 


Ça w fieut nén l'afère dès gamins 

ሙ Qu'èstént à tchfau su ፻" politèsse — 
Pac'qui l'ome nw aveut nén seûl'mint 
Rôstè s' tchapia, ni hossi l tièsse. 


Tout d'chüte il-ont vnu dire au Maisse 
Qu'il-avént rencontrè ‘n bourique 
Qui n’ saluweut nén, dandjreüs tais's, 
Paç'qu'il-ét poli come ène brique. 


Si vos v'lèz qu' l'èfant dije bondjou, 
፲ faut qu' vos l' rèspondèche ètou. 


Expression du terroir : 
I travaye.. pou gangni s'crousse 


A la sainte et vénérée mémoire de mon père 
qui fut marbrier. 


Bonheüûr d’ouvri 


ILest chîje-eûres : 
C’est co d’ bone-eùre! 
Mais v'là m popa 
Qu'è va 
Ou chantier 
Dès mârbiers 
Pou gangni s' crousse... 
ሙ «Djiglons, lès cousses : 
Gn'aura dou pwin, 
V'n-aurèz nén fwin!» 

Li pus grand dès boneûrs, 
C'est co ፻ labeür : 
Travay’, santè, 
Onêtretè, 
6 ፻ binauj tè! 
N'est-ce nén assèz? 


Proverbe : 


Ni fièz nén auzès-autes 
çu qu’vos n'vôriz nén qu'on vos freut. 


Fuchons በ miète châritabes | 


L'afère s'a passè gwa d’s-anèyes 

A l'atèrmint d' no vi mayedr. 
Pourtant, c'est d'mèrè dins m' cèrvèye : 
Là qui dj'i r'pinse tout jusse asteûr. 


Li bon brâve ome qui v'neut d mori 
Esteut membe d' oneür dèl' fanfâre; 

I n'aveut nén vlu, padri li, 

Dès djins pitieûs, ni dès djèm'chârs. 


C’est pou ça qu’ trinte-chis musuciens 
Poussént, chouflént à piède l'alène... 
Et qu’ dins l’ filèye dès parwèssiens, 

Dj'è n-n-ai waire vu qui morént d pwène. 


Dins l sôciètè gn'aveut qu’ dès zigues 
Come on z'è veut branmin pâr-ci... 

In gros flamind, bièsse en musique, 
Pôrteut l' grosse caisse mia qui 8" kèpi. 


ያ causeut ፲፻" francès come dji danse 
Et tous lès soçons s' foutént d'li; 

Is n? avént nén ’n bone avisance : 
Is n” cachént qu'à l fé aradji. 


C'è st-insi qu'après l’atèrmint, 

Li timps qu'on spaumeut deûs-trwëès pintes 
Is l'y avént catchi s'n-instrumint... 

Lès gach'nârs riyént plin leù vinte. 

Alons, flamind! di-st-i ፻" Pouyu, 

Cache après ያ caisse, là qu'on dèmâre... 
Mais l gros bonasse, come in pièrdu, 

Vos bwèle à l’aûte d’ène vwès d'tonwâre : 


« Si ti lè pinses mi c’est couri 

Toufère padri tout l monde son cu 
Après mon caisse, c'est mi qu’ tèl di : 

Ti t' broules branmin sés’s, laid Pouyul!» 


On z-a djipè!... Mi, dÿ n'ai nén ri 

Paç qu'i dj'trouveus qu'faut dou corâdje 
Pou v'ni par-ci, 5” fé foute di li, 

Tout ça pou rafoürer s' mwinnâdje. 


N'est-ce nén d'djà oute di disbautchant 
Di d'vu quiter ç qu'on z-a d mèyeà : 
Si maujon, 8” feume èt sès-èfants? 
Sondjèz-i bén, c'est maleureüs! 


Et si vos d'viz, walons, mès fréres, 
Ièsse oblidjis d' viquer come ça, 
Vos diriz bén sür : Qué misére 
Di d'vu spotchi P djargon d'par-là! 


Ni fièz nén auzès-aütes 
Çu qu'vos n' vôriz nén qu'on vos freut! 


LE CHRETIEN. 
Pâter dèl chije 


Asglignis, lès keüsses su ፻" poy'wâre 

Ou su lès trèssons dèl tchèyère, 
T-t-aleür, tout d'chüte qu'i va fé nwâr, 
Is w taudjront nén d' dire lès pâtèrs's. 


Pont d' létaniye, c'è-st-à comprinde, 
Paç'qu'is dôm'rént d'vant dè vâdi : 
Jusse trwès-avés d'vant d'aler prinde 
Leü pèsant some au fond d' leù lit. 

C'est coûrt mais bon 
Et bia ètou : 

C'è-st-ène bone lèçon 
Pou tèrtous. 


Expression du terroir : 
On n' more qu'in côp. 


1 sondjèz bén ? 


On n’ more qu'in côp, vos l'avèz dit, 
Et ር' qu'i gwa d' sûr, c'est pou lontimps : 
C’est pou çoulà qu’ tant qu'on z-est ci, 
S'reut bon d'i sondji d' timps-in-timps, 
Paç'qui ፻፲" Fautcheüse, c’è-st-ène soürnwèsse 
Qui pout vos maquer sins prév’ni... 
Trop taurd pou n-n-aler à coufesse 
Quand v's-èstèz staurè pou toudis! 
Tant mieüs pour vous, si l'timps d'vo viye 
V's-avèz travayi pou l' Bon Dieu 
Et si v's-avèz priyi Mariye 
Di vos mète à yute padzous s' teut! 
Pou lès céns qu'on bén travayi, 
Mori 
Ci n'est qu'dôrmi 
Pou s' ravèyi 
A Paradis. 


Proverbe : 
C'est 1" quèwe li pus malaujiye à scôrci. 


Mèrci ! 
Vos vos d'djèz p'tète, amis lijeüs, 
ሙ Quéle idèye est-ce qui m'n-ome a ieü 
D' raconter sès prautes en patwès 
A l place dè lès scrire en françès? 

Au mwins ፻፲" francès, ça 8" lit tout seû 
Mais lès patwès, surtout l lidjeü, 
Sont vraimint malaujis en diâbe 

Et pou lès lire, faut ièsse capâbe!... 
ሙ D'acôrd! mais nos-èstons walons : 
N'est-ce nén V patwès qui nos causons, 
Li seûl langädje qui nos parints 
Nos-ont apris dins no djonne timps? 
N'est-ce nén V walon qu’ vos rapicèz 
Quand vos bourèz court en francès? 
Ça s'reut mau fé dèl riniyi : 

Vos d’vèz l lire pou Vatèrtèni... 

Mais si vos nèl? fyèz qu’ t-anawète, 
Ça n'ira nén su dès roulètes, 

Paç'qui, pou l’ lècture come pou tout, 
I gwa qui l” cia qui vout qui pout... 
Asteür qui dj'ai dit çu qui dj pinse 
Ça s'reut pour mi ène rècompinse 

Si d? pleus w dire qui tout ẹ qui dfai scrit 
N’ l'a nén sti pou foute su P guèrnî... 
... Vos w f'rèz nén ça : cint côps mèrci! 
... I m dimèreut ፻" quèwe à scôrci 

Et c'è-st-èàne saqwè d' malauji 

Ca dj'ai suwè pou z'è vüdi! 


No tiène d'Helbeumont 
Glossaire 


framouche : tappinère ---- fouyan : taupe --- cwagni : regarder 
en cwin — coutaper : se tordre --- coulèvrot : orvet — al'vè : 
élevé, haut — sipaurduwes : éparpillées — racwètipi : rassem- 
blé — gritchi : grimper --- maflè : à bout de souffle — fènas- 
ses : herbes sèches ---- ridache : glissoire ---- ranl-ra : râlera ---- 
ranler : râler ---- chouflet : ici, les poumons --- s'agritchi : s'ac- 
crocher — pètons : génévriers ---- tanfler : être époumonné ---- 
aprinter : emprunter — scandichant : fatigant — vantré : 
tablier — brannbouzè : barbouillé — flayi : frapper à grands 
coups ---- aglime : enclume --- scrèpante : râpante, astringente, 
rêche. 

LES CAHIERS WALLONS 


Atoû d'on diâle 
De Dieudonné BOVERIE 
Liège 


Houbèrt Gaty si r’ vèyéve co. Trinte ans d’ çoula. Li 
directeûr l’aveût présinté : 


« M. Marbaise volà on djône-ome qui v'va aïdi po lès 
comptes magazin...» 


Et il aveût d'moré tot seû avou s'novê maîsse. Marbai- 
se, grand, sètche, dès orèyes qui r’clapit ènn’ avant come 
dès foyes di surale, dès oûy’s qui v-z-àris dit, houte di 
sès s’pèssès lunètes, come dès pièles di veûle. I 11 mäkéve 
deûs dints so li d’vant, à l'machwére di d’zos, èt tot djå- 
sant, 1 tchoûkive li bètchète di 8" linwe è ገ' èhärdèdje. 


Houbèrt s'è sovint come si c’fourih’ oùy’. On èsteût 
st-è djulète. A d’ foû li solo tapéve à make, El plèce di 
qwate mète so cinq, avou sès treûs grands ärmäs èt sès 
deûs hiyéyès tâves qui chèrvit d’ bureau, 1 n'aveût nin 
treûs ascohêyes à poleûr fé sins s’sitroukîi so on meüûbe 
ou so on meür. Inte lès deûs täves on diâle, on grand 
gros diâle qui tchäféve à l’ tankin-ne. Et on v'l'a dit : 
on 651601 è plein meü d'djulète. Et vos l’ savez bin, cist- 
an-nêye-là, li Bourguignon mäka dè toumer d'on côp 
d’song. 


Houbèrt 651601 st-achiou dispôye cinq munutes, qu'i 
k'minçive à souwer pé qu'ine peûre mètowe à catche. 
I t'na l' côp ine eüre èrote, adon, n'è polant pus, 1 d' 
manda wice qui lès comuns s'trovit. El coür, 1 coréve ine 
miète d'air. Il 1 d'mora quéquès munutes 8 pon-ne, di 
sogne d'èsse rapêri èt dè passer po on balzineü. I rintra 
è bureau, mins, sins fé l'èkwance, i lèya 'ne crèveüre à 

l’oube. Il èsteût achiou tot djondant, èt 1 sintéve on tène 
züvion li carèssi s’hanète, on rin d’ friscäde mins qui 
féve tot l’bin dè monde. C'’èst-adon qu’'Marbaise si lèva 
sins rin dire èt v'na rèclôre l’ouhe. 


Houbèrt fourit r'tapé è fôr di boldji. Si volté èsteüt 
bin arèstêye : i n'finih'reüt nin s'djoürnêye à l' socièté 
électrique. 


Qwand i inrtra è s'mohone, à l'ahote d'à dîné, i brèya 
avâ l'manèdje qui jamây' pus i n’ rimètreüt lès pids è ር' 
posse-là, si prumi, qu'il ï moürreüt, souwé à crèsse, s'on 
11 fwèrcihéve. Mins l’ pére rintra. Ci fourit on drame. 


«Kimint? Rèfüzer 'ne plèce ainsi pace qui Moncheü a 
trop chaud! Et mi qu'a s'tu bouhi à co traze pwètes, qu'a 
st'arin'ni l'maieür è vinâve! Et lès 16165 qui dj'a s'erit å 
directeûr... Po qui m'prindeüt-on?» 


Houbèrt s'a r'trové à deüs eüres divant Marbaise, èt 
sès በ608 dints d'mons èt d'vant l’ diâle là qu'on z-åreût 
fait pèter dès marons à on mète èri. Tot fant qu'i neür- 
cihéve dès cartes di stok, i féve dès plans. 


I raspâgn'reüt, èt qwand il âreüt ramassé 'ne pitite 
boüse, i biz'reüt à Anvers s'ègadji come mousse so lès 
batês. 


So lès ከ8165? A galères min-me, divant dè d'morer chal 
avou l'èdjalé Marbaise. 


Po Houbèrt, c'èsteût l'afaire di quéquès samin-nes; li 
timps dè raspägni, èt adieu la compagnie! Sès parints 
n'ârit qu'à s'è prinde à zèl min-me s'i div'néve on rôbaleû 
dès mérs. 

Tot rawärdant dè qwiter tot l'houdin, il aveüt sayi 
d'èmantchi quéques trucs po fé bahi l'tèrmomète qui 
marquéve ጳ100 d’ trinte-cinq. Tot passant dilé I’ diâle, 
d'on côp d'coûde i sèréve li clé à mitant, Mins on qwärt 
d’eûre pus tärd, Marbaise — qu’aveût sûrmint dè mèr- 
cure divins sès von-nes — sintéve qui l diâle ni tchäféve 
pus si reûd, èt rate, i v'néve ridroviér li clé èt ristoker l 
arèdja. 


Houbèrt s’arindjîve po z'arin-ni on cabinier qui pas- 
séve èl coûr; i droviéve in’ finièsse po 11 djäser èt qwand 
l'ramtèdje èsteût ፻00, i lèyive ine cwèrnète, djusse po 
passer on በ6081. Awè, dê! C’èsteût d’ trop’ èt Marbaise 
vinéve so 1" côp rèclaper l’èspagnolète. 

Ci fourit l’ guére inte zèl-deûs; li guére freûde, come 
on dit. Is n'si ከ8111 nin, ni s'dihit nou mot so l’ kèsse dè 
1" ር0ከ' nêye! mins is èstit dès in’mis. Li guére freûde 
énn'on haut-fornê! 

Houbèrt aveüt, tèke-fèye, on qwärt d’eûre di r'vindje. 
Li dirèsteûür aveût l’marote dè djäser di spôrts. Houbèrt 
aveût djäsé avou lu di coûses à vélo. Et l’ directeür vi- 
néve co bin l londi diviser avou noss’ djône èployi. Li 
dirècteür dimoréve è l’inte-deûs d’ loûhe po taper l’ co- 
pène qui Houbèrt féve durer l’ pus’ qui poléve, Marbaise 
n’èl mostréve nin, mins dè sinti l'pwète à lädje, il asso- 
tihéve ይ s’ pê; Houbèrt ènn'aveüt l’acèrtinance. 


So l'trèvint qui Houbèrt a raspägni quéques-aidants, 
d’ine samin-ne à l'aute lès tcholeürs s'ont st'atèni èt 
l’meûs d’octôbe èst là avou sès prumires bihes. E bureau 
በይ l’ sôcièté élèctrique, on èdura bin lès blaméyes dè 
diâle, qui n’aveût måy’ si bin ይ l'osté, mèrité c’no-là. 


So lès mâvas meûs Houbèrt roûvia ‘ne miète lès so- 
frances dè l’bone sähon Li directeûr li aveüt racrèchou 
sès wangnes Si papa n'aveüt nin bourdé : c'èsteüt 'ne bo- 
ne plèce 


Mås fat passer sès vês, èwalpés à tchoke, di blanke wa- 
te; avri fourit grigneû, mins qwand may’ ava fait r'voler 
lès-äbalowes èt r’bouter foü lès nozêyès maclotes dès 
0189780፲115, li pénitince rik'minça : li bureau ridiv'na on 
fouwä èt Houbèrt ratrapa dès idèyes di vindjince ou dès 
d’zirs dè rôler s'bosse avà l’tére, «so lès galères! so lès 
galères!», à lvis à l'vasse, dè moumint qui c’ sèreût 
aut’ pá qu'èl fôrnêye da Marbaise. I rataqua dè raspä- 
gni, si magna sès ongues d’avu caspouyi li p'tite boûse 
prète po l’grand voyièdje Et 1 r'mèta è crèsse. 


E plein meüs d' djulète, Houbèrt ava 'ne djôye sins 
parèye. In ämatin, on téléfone qui Marbaise èsteüt 
malâde, qu'i n' pôreüt nin v'ni ovrer. Qwand l'gamin 
d'coüse vola èsprinde li feü, Houbèrt l'èvoya à l'djalêye 
èt s'tapa-t-i grandes älädjes pwète èt finièsses. Si bo- 
neür dura ût በ1005. Avou Marbaise c’èst l'infèr qui rin- 
tra. Houbèrt rataqua s’ märtir èt à tûzer à ፲'[6 sès pa- 
94960... 


I n’a trinte ans d'coulà. Trinte ans qui l guére freûde 
s’èsprind å meûs dès fleürs avou ’ne armistice vès I’ 
meüûs d’octôbe. Trinte ans qui Houbèrt rawäde si mou- 

mint, si grande rivindje. Et c'moumint-là èst v'nou : 
On 2'8 fièsti oüy' Marbaise qui prind s’pinsion après 
quarante ans passés à r'tchèrdji l’ diâle! Dimain c’èst 
Houbèrt, Houbèrt qu'a r’kû trinte ans à long, qui sèrèt 
l'maîsse; il a d’vins l’z'oûy's ine blame di djôye qui 
Marbaise ènn'advène li câse : dimain, po Houbèrt ci 
sèrèt ston grand djoù. Sèptimbe 631601 dèdjà ’ne 
miète freûd, mins Houbèrt áreüt si r’vindje mågré tot. 


Houbèrt fourit à bureau on qwärt d'eüre divant I 
timps. Qwand l' vi Djâques vola bouter ]' feü è diâle,, 
Houbèrt è l’prinda binamêy'mint po l’brèsse èt 1? mèta 
à l’ouhe qu'i tapa älädje disqu’à stoc dè meür; àlädje 
ossu lès deûs finièsses. Li vint aroufléve è bureau, féve 
voler lès papis èt lès foyous di l’ärmanank. Houbèrt, lès 
oûy's sèrés lès brèsses è creûx sawiréve si victwére : åréze 
d'oûy’ c'èst lu qui k'mandreüût l'diâle à s’sonlant, I fru- 
ziha. Di djôye, s’apinséve-t-i. 


Treûs djoûs pus tärd on féve priyi à l’ètèrmint po 
Houbèrt Gaty 11 r’kû qu'on cagnèsse vint d’sèptimbe 
èpwèrta adon qu’aléve kiminçi à viker! 


De Henri PETREZ 
Fleurus 


Li lumçon vout fé du rinflé 


IL è-st-au rkwè asto d'ène seûwe 
C’èst ç qui faut pou s' tempèramint; 
Li sètchrèsse c'èst l'mwârt què l'ratind; 
I w sauréve nén vikér sins-eņw... 
C'è-st-ène klapante après-din.nér d’èsté 
Et dizous lès spites di feu du solia 
Li lumçon ni sauréve yèsse mia 
Qu'a l'ombe; i s'tént racrapoté. 
Et pourtant gn-a n'saqwè què l'tourpine. 
Saquants mètes pus lon ène bowéye di fleürs 
Fét rglati sès couleûrs, 
Sipaurdant n'boune odeür. 
C’èst la qui voüréve yèsse èt c'èst bén ር" què l'chagrine, 
Mins pou n-walér dés zèles c'è-st-ène voye di bèton; 

Et du bèton c’èst ruche, il a peû pou s'coyène! 
Mins l'inviye li tijène : 
« Mi qu'èst l’pus bia, dit-st-on, 
Dè l} pèkéye dès lum'çons, 
Mi rlüjante couleür roudje fréve si bén dins l’partére. 
Et dji wès dja tous ls-autes è crèvér d'djaloûseriye! 
Aléz va-z-è, li glwére 
E-st-a mwinss d'ène pichiye; 
Ene miyète di couradje gn-a nén a-z-awè peù, 
Vos savoz bén qu’ l’oneûr c'èst l’paurt dès francs-tigneûs! 
I s'a choûté, vè-lela st-èvoye! 
Ça va li preumi mète dè ፲፻" voye; 
Mins l'tchaleür comince a chaupi s’boutroule, 
Su l'cimint i lé in filé d'ârdjint 
Qui nè l lacherè pus come ène trin.néye di ramproule. 
I rind pwin.ne en s’dijant : « Il arive co souvint 
Qu'en sumant s'dinréye-la, on-2-arive a sès féns...» 
Oyi, i s'a vüdi èt su l’voye du djârdén 
Li solia n-n'a fé in crèton!... 
Pacôp on toûne a cu d’pouyon 
Quand on vout fé du roudje lumçon! 


Li tchén, li tchèt, 
ét l’tchapia bûse 


Li quénte è-st-arivéye in dmègne di dicausse. 
L'ome ወፀ ፻" maujone qu'èstéve prèsident dè P djon.nèsse 
Avév sôrti 8” bûse pou lès djoûs d’ fièsse. 

C’èst ça qu'a sti lè cause. 

Pou din.nér il avéve mis s’tchapia 
Su l'tâbe dè l’place di dvant. 

In ménguèrlot ptit tchèt, bén seûr d'après l'saint Djean 
L'wèyant pou ፻፲" preumi côp si dit : « Jésuss Maria 
Què ç' qui ça pou bén yèsse 

Pou n'nouvèle sôrte di bièsse? 
Et curieüs come tout lès céns di s’pèkéye 
I sautèle di li pou fé si conechance. 
T't-aussi rate i lyi dit s’façon d’'pinséye : 
« Eh, bén godome! vos n-n’'avoz yène di chance 
D'awè in pwèl si fén, si rlûjant, si swèyeûs, 

Come dji vos wès vos-èstoz ène parûre di monsied!» 
Mins il ètind groûlér. C’èst l'tchén qui n'pout nén l'sinte 
Dispüs toudis il a li djalouseriye dins l’vinte. 
I zoupèle su n' tchèyère pou n-n'alér fé èrnauche, 
Li tchèt n'èst nén a sn-auche. 
L’boule-dog a sès pates dissus l bôrd dè l tåbe, 
Minèt mèt lès sènes dissus P bôrd dè l'büse, 
Ci-t-êle-ci rtoûne la t'tchèt dins l'combüse; 
Scamoté an néz a l'bâbe 
Du tchén què dmère tout bauyau! 

Mins li ptite bièsse esseréye dins l'tâyau 
Nyâwe, si cobat, fét dès rbout come in diâbe 
Dins n'aubèniti! 

Ewâré l'tchén coûre èvoye si catchi 
Dins l'fond di s'garine. 

Il a pinsé qui l’tchèt èstéve èmacralé. 
D'alôrss pus jamés 
I wa fét dè l'glawine... 

Combén n'è wèyons nén qui sont fwarts, qui sont fèls 
Et qui fèynu d' leù yane divant pus fwèbe qui zèls 
Mins qu'atrapenu l'pèpète 
En cwèyant in mwés sôrt alachi a leüs guètes. 


Li tchén décoré 


C’è-st-in bastaurdé tehén qwa sauvé deüs-èfants 
Qui n'nèyéne didins Sambe. 

En 87-07)ሮ፳7, li mayeûr, a fét w? saqwè d’clapant; 
Ça sti fièsse èt discoûrs, on-a bouchi lès tchampes; 
No brave tchén triyanéve en-z-ètindant l'boucan, 
Mins i s'a rapaupi 
Quand l'minisse a pindu ène bèle mèdaye a s'cô 
Et qui ፻ feume du mayeür l'a rabrèssi twès côps. 
Il auréve mia inmé ène oussia a spèpi, 

Oye, mins qwè vlonz, c'èst co toudis mia qu'in côp d'pid. 
Pourtant pâr-après li brave bièsse 
S'èn'-a voulu d'awè fét P djèsse. 

Quand i sôrtéve c’ èstéve a l lache 

Avou su s'dos 
In p'tit paltot; 
Pus moyén d'èn'-n-alér r'niflér dins lès richots 

፻፲ avéve pou mougni tout ር" qu'i gn-a d'bon, a-flache. 

Su l'voye lès djins l'wéténe en djant : « la no érau!» 
7 n'ôsait pus lèvér s'pate asto d'in poteau, 

Tout l'monde wétéve. Gn-a qui lyi rtiréne leû tchapia! 
Didins l’'timps, a l’'soûrdine, il aléve ramouyi 

Canadas èt pourias, 
Dau-2-ès mârtchands d'légumes et dilé l’gros boutchi 
Li soubassemint mârbré. 

Avéve-ti ri plein s'vinte en ls-ètindant chortér, 

En skètant lès milyards sins poulu l'ratrapér!... 
Asteûr il è-st-a l'lache faut qui rote come on l'mwin.ne. 
C'èst pus ça n'vye di tchén, c'è-st-in vikadje di mwin.ne. 

Il èst cu dzeû-cu dzou quand i cwèjèle Finète 
Li ptite liche da madame Twènète, 
Què l'rivéte èt qu'abâwe pou s'foute : 
« Salut zérô, ti n'ès qwène djoute! » 
Djoute! li! Pènaud i passe woute 
Lâmes aus-oûys èt queuw a l'hachète, 
En rèminant : « si l'ome vout rconaiche mès sèrvices 
Qui m'alache avou dès saucisses!» 
Vo sintince èst boune, tchén, mins vos-avoz l'grand tôrt 
Di rouvi qui d'l'oneûr, c'èst l'ome qu'èst vout l’grosse 
[paurt 


Feu di strin 


De Georges SMAL 
de Houyet 


I 


Po qui č qui t” tchante si timpe, mouchon 
Dji su come twè, dji su d'20 maisse; 

Si t’pinses qui d? va vèrdi ፻" bouchon 
D? tchantreu volti avou twè, tais’. 


Quand t'aurè fait rivnu l’avri 

Po qui tchantrèsse pa-dri lès fouyes? 
Mi dj' pas'rè, mais t'aurè rov'yi 
Qu'on djou t m'as wêti dins lès-ouy’. 


Si t’ wèl sait nin, dji t” l'apudrai 
Z'aurans l'ivièr d'vant l'anéye yute 
Adon si t’ trouve qui fait trop mwais 
Ti pou todi vnu è m ca-ute. 

፲፲ 


Saquants-èfans qw djouwè au rond 

Et l' mére su l soû qui tuze pu lon; 

C'èst qui l pére a l'yi o ፻" carire 

Sès deux spales pa-dzo l` moncia d’ pires. 


Veusse, si ፻" solia lut po tortos 

ያ w sglatit wère su lès vis stos. 
Alons grand, faurè bin t'y mète 

Si t' vous qu’ li p'tite ôye si chiyète. 


Po braire faurè cauzu 5” catchi 
Pa-dzeu, an f'yant simblant d' satchi 
Foû do grand coffe si djilè ፀ' linne 
Qui w vaut pu rin Mais c'asteu l’ sinne. 


III 


Bonne nut tortos. C'èst mi qui r'vint 
Avou m’ tchèrtéye di djaubes di strin. 
Djo o vaurlèt qu'i faut qu'i vègne 
Tapè au laudje lès-uches do l` grègne. 


On djou ou l'aute s’il èst trop taurd 
Nos frans P tournéye avou nosse tchaur 
Tchèrdjoz l boneür èt lès dinréyes 

Nos nw aurans ça d pu à lÏ monnéye. 


Nos vlà r'mètu jusqu'à lP tossint 
Quand t'as tot fait, ያ direu qu'on sint 
Passè lès djous au pu abiye. 

C'asteu trop bia po qu'on ፻" roviye. 

፲ኛ 


Mèsti d' bribeu martchand d’ ramons 
Avou 8” vi tchvau dins lès tamons. 

4 faute d'awinne, mawiye li bije. 

A dia, Rosia, faut m pwain po l chije. 


Et su lès vôyes, bèrzink, bèrzink, 

I satche on pô pu rwè su l cink. 

Evôye, Rosia, candjant d' viatche 

Li martchand d' brokes èst su s' triatche. 


Djè l sais bin qu’ c'èst-on pauf mèsti; 

© t'aveu do four plein chij rèslis 

T’ pins’reu qu’ lès-omes sont co pu bièsses. 
C” w èst rin do V dire mais i faut l’ièsse. 


Discandie 


Emile GILLIARD 
de Moustier-sur-Sambre 


Ti pous bén rire po ç’ qui t'as brait, 

va, pôve viye âme, si t'as co l cœûr 

Di vlu yèsse gaiye, maugré qu'on t lai 
Si waire di djoûs divant d'yèsse meüre. 


Por on côp, t'ârè tchôd tès pids 
Sins d' vu ramèchner lès gayètes 
Dins l batch aus cindes do bolèdji 
èt su l’uréye sacants brokètes. 


Por on côp, ti n’? côperès nén l' pwin, 
Lai m fé l cafeu èt drèssi l' tauve. 

On dit qu’ t'as dès nukes à tès mwins, 
Quéntfiy d'awè sti trop vayauve. 

Dji t plin 


Si ፻" n'as jamais ètindu l gnût 
Qui potche su lès crètias 

Quand l djoü dit : « iü » 

A côps d' solia, 


Quand ፻' djoü dit : « iü » 
A côps d ramon 

Come one cinserèsse 

Qui boute sès vias 

Foü dès djaurnons 

Et lès cotchèsse... 


Si t' n'as jamais ètindu l' vint 
Qui fait frum'j lès plopes 

Et vént à d' visse 

Avou l'ome plin, 


Et djoûwe al cope 
Avou ፻" bon tins 

qu' sôrti dèl fwadje 

Et l lune qui s' catche 
Dins lès ram'chis'... 


L'èst sûr, dji ፻" plin. 


A rmache 


Dji mw sin minâbe èt lès mwins vûdes 
Qu'on-z-è brairéve sès-ouy tot fot. 
Boutez-m' dèl têre èt qu'on mi r'cüje 

Si c'èst d'mwin qu'on candje di lénçous. 


Pokwè faut-i qu’ lès fleûrs tchaiyenuchent? 
(Dis djoûs d’iviér po deûs bias djoûs) 

Et si vosse pia div'nèt trop ruche, 

Qu'on vos r prustiche, gwa co dès broûs 


276 trop d' chitas, i faut qu'on r'mache : 
Cwûr èt djon-nèsse èt cœûr trop coûts. 
Quand l cia qu’ ratind wèst nén à r'pache 
Li faut ôte chôse qui d’ pwarter V doù. 


Poûssêre 


T'ès fait avou l' minme têre qui mi, 
Avou l'aurziye 
Qui fait P frumint èt lès wârtiyes. 


T'ès fai avou ፲፻" poûssère qui m’ fait stièrni 
Dins l” fond di m grègne. 
Qu'on l'mète su t' front po qw ti t' sovègnes. 


T'ès fait avou ፻" minme song qu’ lès-ôtes, 
L’eûwe di nosse cwûr, 
L'eûwe di nos-ouy qu'ont brai lès mwârts, 


Cor qui t” vôréves, i gwa qu’ d'one sôte : 


Ti ርዐ፳78, ti tchais; 
On r'prusti l têre quand on t'a brai. 


Lès ptits viladjes 


Dji wè volti nos p'tits viladies 

Avou leüs djins, leûs bièsses, 

Leûs margayes di mwin-nadje, 

Nos p'tits viladjes sitaurés su quate vôyes 


— One covéye di maujos pa-dzos l” crèsse d'on clotchi, 


Dès blankès cinses dins lès chavéyes, 
Dès steüles, dès tchaurs, dès mwéyes, 
Et lès pétrâles qu'on va rauyi. 


Lès p'tits viladjes dins leü p'tit cwén, 
One miète di viye racrapotéye 

Come dès pouyons autoü d'one pouye 
Ou dès-èfants adé leü maisse è scole. 

Nos p'tits viladjes sitofés come dins 'n' gayole, 
Etur leûs bwès, leûs tchamps, 

Leûs-abitudes, 

Etur leûs vôyes qui n' vont nule paut 


Dji wè vol'ti nos p'tits viladjes 
Sitofés dins leûs visadjes 

Todi lès minmes di pére à fu, 
Avou leûs vôyes todi lès minmes 
Avir èt audjoûrd'u. 


Mwate sitauréye 


Quand l solia blève su lès nulias 

Et su ፲፻" blanke cinse qui fait s' prandjêre 
Mwate sitauréye dins lès seûcias, 

I gn'a dès mouches su sès paupêres. 


Quand ፻ Têre nantiye sûwe su P gripelote 
Ou qu'èlle sokiye dins sès fustus, 

Elle fait dès rèves one miète timprus 

Come one bauchèle qu'a d'dja s' blanke cote. 


Marîye, vos bètch sintenu bon l foür 
Et lès fètchêres qu'on s’achid d'dins 
Et sobayi si ፻" song qui coûrt 

Aviè vos lèpes, coûrt dins l frumint? 


Dins l' reuwe da l'Auje 


Dins l’reuwe da l'Auje gn'a dès maujones 
Come dès-abiyes 

Pus grigneüses èt pus laides 

Qui dès frakes d'uchir 

Quand on n'a nén payi sès dètes 

A l’fén do mwès. 

C’èst lès maujones dès tchapias-bûses 
Et dès cols-à-bètchètes 

(dès deûs notaires qu'ont dès ridaus 
pus djanes qui l papi d’èritance 

do vi marchau.) 


Dins l’reuwe da l’Auje, gwa dès grands-uch 
Qu'on diréve vôy dès pwates di grègnes 
Avou dès fiêrs èt dès bawètes 

Po-z-assoti lès ptitès djins 

Qu'ont dès r'keûdadjes è leûs moussemints 
D’ dimègne. 


Dins l’reuwe da l’Auje, on w rit jamais. 
On cause di liârds, 

On cause di mwârts, 

Et d’èritance 

Su dès tapis pus spè qui m mwin 

Po stofer lès brèyadjes èt lès sov’nances 
Dès proches-parints. 


Pisinte 


C'èst-one pisinte avou dès fleûrs tot Plong 

ሙ Fleûrs di tonwûre su lès-uréyes, 

Sauvadjès fleûrs dès tchamps 

Dins l’rotelindje èjoufi d'one aronde èwaréye. 


C'âréve siti si bon dèl sûre, ci pisinte-là, 
Li p'tite pisinte qui sint si bon lès fleûrs 
Et lès pautes èt V tchaleur 

Do solia. 


Ça sint si bon l’ tchaleür qui ça vos prind al gôge. 


Li ptite pisinte paujêre 
Qu'a dès ronchis’ su sès-uréyes 
Et dès cayaus dins sès-ôrbêres. 


On p'tit pasia dins lès tchamps, dins les-ièbes, 
Po vos mwinrner aviè ፻" maujone, vaila, 

Aviè l blanke cinse tote crayiye pau solia 
Come one cwûrpèsse. 

C'ést-one pisinte avou dès fleñrs èt do solia. 


C'âréve siti si bon dèl sûre à deûs 
Aviè ፻" mwès d maiy, 

D'aler r'pinde li crama 

Su dès novèlès breûjes, 

Dins P viye maujone 

Qui n' ratindéve quéntfiy qui ça, 
Vaila. 


Du bos qu'on fét les omes... 


de Georges FAY, 
de Gilly. 


In èfant dins s' bêrce 


ያ dôrt, paujêre. I tètte ès’ poûce. T'taleür, i s' rèvêy'ra 
èt i r'clam'ra s' bub'ron. I vént d sôrti dèl grande Gnût 
usqui tous les mistêres n'ont qu'in no : « viker » ou bén 
« yèsse ». 

Tout çoula pou daler dins l seûle voye drouvüwe : « div’ 
nu ». 

Div'nu qwè? 

Djoù après djoù, div'nu in ome. 


* 


In gamin dins s' banc, a scole... 

C'est V? minme qui steut, gn-a sakantès anéyes, in 
p'tit boulot d' tchau. 

C'est l'âbe qui coumince a poûssi. El boukè d' crèchin- 
ce qu'est woute, c’è-st-in boukè dèl voye qu'est fét. 

In djoü, quand ça s'ra « la distribution des prix », tout 
fiêr di s' diplome, i crwêra d'dja qu'il a tout gangni èt 
qu'il est ome, l'ome qu'on èspère qu'i d'vénra in djoû. 


M' pètit gamin, gn-a co des péres di mantches a mète. 

Ratindèz : gn'a rén qui prèsse... Ça vénra. « La queue 
du chat est bien venue! » dijeut’èle èm’ boune viye 
grand’ mére. 


Oyi, ça vénra, alèz! Vos stèz du bos qu'on fét les omes. 


Preumi djoû 


— Papa, moman, ça y est, c’est fét! 
— Comint? — Què? — Nén possibe? — Nén vré? 


— Si fét! L’ famiye 
est ragrandiye! 


— Et què ce qui c'est, m gârçon? 
— Papa, c'è-st-in gamin! 
Eyèt c'est vous qui sra pârain!... 


Dins l' bêrce qu'èsteut d'dja prèsse dispüs sakants sa- 
on vént በ' coûtchi l pètit mârmot. [mwènes 
Il est tout bleù; i boudje a pwène; 

il est pus p'tit qu'ène grande poupène. 

On direut vir qu'i n' vike nén co. 

Il est sins r'gârd; il est sin fôce; 

il a des dwègts come des d'bouts d’ pausse, 

tout mols èt tout tchitchots. 


Mins tél qu'il est, wèyez, pou tèrtous, c'est d'dja lP tchot. 


Dimwin èt core après, dins 8" bêrce, i tèl’ra s' tute 
come ène bab'lute. 

S'i n' d'a pont, i suç'ra ses dwègts, 

68" poüce ou bén èn-aute, azâr, pusqu'il a ፲ chwès. 
I s'ra bén sâdje 

come ène imâdje 

ou bén brèyârd 

èyèt pichârd. 

ሙ On l'âreut pris quand minme si ç'âreut yeü sti "ne 
dist-i l' mononke; mins pou l’ famiye, [fîye! 
vaut mias qw ça fuche in p'tit sôdâr! 

El grand'mére, pus d' vint côps, l'âreut d'dja bén v'lu 


[prinde 
pou l’èrwéti a s'n auje, pou ፻፲" bètchoter, pou l sinte, 

pou lyi pârler come s'i pouleut comprinde. 
Ele d'a mau s’ vinte 

èy’ èle toürpine t'avô V maujo, 

d'ène place a l'aute, 

pasqu'èle ni pout co fé a s’môde. 


El grand-pére a d'dja dècidè 

qui l tchat aveut l'ér d'yun qui n’ s'reut nén comandè, 
mins qui bén du contrére c'est li qu’ comandreut l s- 
Eyèt come li ètou n'ôse fé a s' môde, [autes. 
i pèstèle, èva 'squ'au djârdin, 

èyèt ralume toufêr ès' viye brinque qui distint. 


Autoü dèl bêrce, c'è-st-àne convoye 
di djins qu'on w sét d'awè èvoye. 


El papa dimeure tout stoûrdi, 
come s'i w saveut dispûs... toudis 
qu' ça d'veut fini come ça finit. 


On boute 

ène goute 

a les céns qui w dijnu nén non 

èt qui profitnu d' l'ocâsion 

On bréreüt d' contint'mint, on rit èy on couyone. 
Djusqwa tant qu'i gwa pus pèrsone, 

tout V monde dit ፲፻" séne, chakin dit $ mot 

au sudjèt du mârmot. 


A tout prinde, 

dins toute èl binde, 

èl pus sérieüs, c'est V cén qui n'a rén dit. 
Pour li, l'afêre 

è-st-in mistêre : 

la qu'i diskint du Paradis! 


VIENT DE PARAITRE : 


«Pâtêrs po tote one sôte di djins», du poète Emile Gilliard, 
des Rèlis Namurwès. Ecrit en dialecte de Moustier-sur-Sambre, 
édité avec infiniment de goüt et de soin, il y a lieu, le tirage en 
étant limité, de le demander, sans tarder, chez l'auteur : 44, 
Avenue Maistriaux, à Mons. 

Prix : 30 francs à verser au C. C. P, 635435 de l'auteur. 

Rappelons aussi qu'on peut encore se procurer le premier 
livre d'Emile Gilliard : «Chimagrawes», au prix de 60 francs, 
à verser au même C. C. P, 


Pour la rédaction, s'adresser à M. Jules Rivière, rue des Hou- 
blonnières, Namur (La Plante). 


ABONNEMENTS : d'Honneur : 250 fr. — De soutien : 100 fr. 
Ordinaire : un an : 60 fr. — Pour l'étranger, le port en plus. 
C.C.P. 7956.97 «Les Cahiers wallons», 95, rue de l'Ange, Namur. 

‘Mi èt lès omes. 


- ALEXANDRE BODART. 
| Qu'è vloz! — Idéye. 
-AD GEORGES FAY. 
፡ + = Du bos qu’on fét les omes : Batème — D'sir. 
GEORGES SMAL. 

LES CAHIERS WALLONS 


Voix d'cArdenne 


P. J. Dosimont 
Arville, 1868 - 1953 


A loccasion de l'inauguration, le dimanche 30 aoüt 
1959, par l'Académie Luxembourgeoise, d'une plaque 
commémorative, sur la maison du poète wallon Pierre- 
Joseph Dosimont, né à Arville (St-Hubert), en 1868 et 
y décédé en 1953, les « Cahiers Wallons » se font un 
pieux devoir de rappeler quelques-uns de ses vers, 


Encouragé et conseillé par MM. Bauvir, J. Calozet, G. 
Bouillon, J. Haust et d'autres, P.-J. Dosimont, après une 
longue carrière de tonnelier, commença à écrire en wal- 
lon, à l'âge de soixante ans et il a pu fournir pendant 
vingt-cinq ans une œuvre abondante et féconde à tous 
les points de vue. En chantant, dans une poésie simple 
et touchante, non seulement la vie et le folklore de son 
cher village d'Arville, mais encore de toute sa région, il 
a tiré de l'oubli des centaines de mots et d'exprssions 
du terroir. 


Avec toute la Wallonie, notre revue lui apporte l'hom- 
mage de sa reconnaissance. 


Les « Cahiers Wallons ». 

Vi rôuleu d'bouès 
Dialecte d'Arville. 


Vos qui râbiez (1) tote la djournée 
Afirdgè (2) d' coches d’enne djonne virée (3) 
Ascropez-vos, vi rônleu d'bouès 

Po lire quéque tchônse da Calozet. 


Vos qui trovez vosse vie si dère, 

— On v'vèt bouchè l hivier à père = 
Tot ça est scrit, vi rôuleu d'bouès 
Dudins les lives da Calozet. 


Vos s’rez tot fièr du č qu'i raconte 
Qu’ vos viquez lu mie d'au monde, 
Même vôns sopirs, vi ronleu d’bouès 
Sont bin contés pa Calozet. 


Perdez po rin les histonricttes 

Faites po les ritches, poncès d’toilettes. 
C’est vos l pus bai, vi rônleu d'bouès 
S'a pinse qu’ n'dit nosse Calozet. 


1) ramasser sans autorisation. 
2) chargé. 
3) allée plantée de jeunes arbres, 


Les Tararas 


Pauque ruvint. Po les djonnes ça s’rè les tararas. 

La nive languit, 1 djale do? nute èt pus la bige 
Choflèlle po l” Djudi-Saint. C’est l'moinsse des embarras 
A tant d'gamains qui v'nèt s'astroplè conte l’ègliche. 


Les deus pus vis sont maisses, aidès pa quate serdgents, 
ያ 8" paurtèt à deus tropes po sonnè fine vesprée 

Prèmi èt deuzime comp, pus V toisime è ru’nant 
D'aver alertè V viadge! L’ègliche, taises, s’rè bonrée! 

« Au misèrèrè » qu'on crie, quand l' maisse lève lu brè. 
« Au siarvice do Bon Dieu » lu vèrdi po la messe, 
« On r'bènit les Fonds » l sèmdi, Tararas tournet 


Caisses, clipe-clapes rudondet. L' bru est fait po qu'on 
[s presse 

Tint qu’ les clotches sont à Rome! Ossi quand elles ruv- 
[nèt, 

Les ûs s' paurtèt sTaclont po les maisses qu'ont do resse. 


1) Crécelles. 


Nos vis soyeus 


Dins la soyerie, les ovris, zais quarante, 
Su connuchint, sopoirtint leus dèfauts. 
Vos w p'liz saver, vantè pa tote la bande, 
Qu’ qualitès d'inque qui bd’ bitot à faux. 


Les longuès djournées, d'lez les soyes agritchantes, 
Nu d' nint co waire du timps libe aux travaux. 
Les hommes su t'nint astoquè aux commandes 

Et, d'leu mestie, èmint d' fé comme i faut. 


On ያ' z'oyot rire quand i ruv'nint dol chiche 
A l'vôye du Poèz, a s' dèpassant tot Plong 
La djibolée, la plave, la drache, la bije 


Percint tot oute la blouse èt ፻" pantalon. 


Mais adlez l’feu, mettant à père-tchumiche 
I s’russouvint et leu r’pas sannot bon. 


P. J. DOSIMONT. 

Mi èt lès omes 


Dialecte de Moustier-sur-Sambre 


On dit qu’ dji 8605 djoliye èt qui dji seûs dèl race dès 
«bergers hollandais». Em’ twèlète tire su l’ jaune èy’ èle 
èst bén fourniye. Mès orâyes drès'nut bén èt mès is cou- 
leûr cwiv2 ont l ér’ bon èt malén, 


Godome! Come dji m'embète! 


Dins l' bia apartement arindji avou goût, Dadame 
èyèt Mèméte travay'nut sins rén dire. C'èst dimègne a 
plandjère. Dispüs l' matin, 1 ploût; Peûwe tché fine èt 
sèréye. Ele ride en bèrdèlant au d'di long dès câreaus. 
Es' brüt la m' done l'inviye di m' dôrér d'sus 'ne saqui èt 
di scurér mès dints dins ène djambe ou dins 'ne fèsse. 
El’ rûwe èst pleine di brouwe èy’ on n’ vwèt pus qu’ dès 
dos pad'zou dès parapwis qui s' dispétch'nut rad'mint 
pou dalér s' mète a yute. Pourtant, droci, dins l’ tcham- 
be, i fét bon èt tranquiye. 


Dadame rakeud dès loques èt Mèméte a s' pupite fume 
ès' pupe èt travaye. L'ôrlodje tricote douc'mint avou sès 
deüs èwiyes, èl grije lin-ne di no viye. 

Si dji pouveus vüdi! Mins mès mésses n'ont nén Pér’ 
di d'awè l'intençion, Pourtant, dji voureus bén fér 'ne 
pètite pourmènade. 


ሙ Toutoüne! a dit Dadame. 


ሙ Pouqwè l’ loméz ainsi? dimande rad'mint Mèméte. 
Vos savèz pourtant bén qui c'èst Phulax ès' no! 


ሙ Tént, 81 dj'ème bén Toutoüne! 


ሙ Oyi, rèspond Mèméte en ossant sès deüs spales. 
Vos n' compèrdèz nén min-ne çu qui Phulax vous dire. 


ሙ Si fét, mossieü! En grèc' Phulax vous dire gârdyin, 
dit Dadame en riyant! 


Dji n'é co rén foutu èt dji seûs ossi rwède qu'èn' ouyet 
qu'a fét s' tchauque... Dji bôye a tout rôyi... El plouve ni 
s'arète nén d' müs'nér d'sus lès câreaus... Dji m' vas 
m'èrmète a place èyèt r'pinde èm' tokion... Dji m' vas 
lyeü toünér l’ dos, ainsi, is viront p'tète qui dji n’ 5605 
nén contène. 

— T'as ’ne bèle viye, ti-min-me tchén! dit m' mésse 
en s’èstindant. 


Ça m'fét toudi du mau chaque côp qu’ dj'ètinds dire 
ça! I voureut yèsse a m'place pace qu'i gn'a dès momints 
qu'il a branmint d' l'ouvrâdje èyèt qui dji n' fés rén. Qu'i 
vène a m' place pou vir! Si dji vouleus, pourtant, èm' 
plainde, inviyi s’ sôrt, dji d'é pus l’ sudjèt qu’ li. 

Dji n'èsteus nén toute seüle, mi, quand djé v'nu au 
monde, tandis qu' li, il a bü èl lacha di s' moman a s' n' 
auje èt tranquiy' mint. Dj'èsteus I’ pus méguèrlote èyèt 
P dérène di cénq', dj'aveus toudis mile rûjes pou trouvér 
a tètér. Mès fréres, pus fôrts qui mi, m'èrbourit sins pi- 
tiè pou mète 150. vinte su forme. Rètèréye dins l’ moncha 
stoufiye, l'alène côpéye, dji pârvèneus a pwène a bwâre 
in tout p'tit côp. I gn'aveut surtout yin — il a sti distènu 
pa èn’ agent በ" police — qu'èsteut souvint l’ preumi. Si 
par maleür dj'èsteus instaléye asto d' li, i m' prusticheut 
l’ boudène avou 865 pates du dri. Si dji v'leus awè m’ 
compte, faleut qu' dji d'meure dérène. Adon, on m'èrsa- 
tcheut di peü qui m' gourmandise n'afwèblije èm' mo- 
man. Grâcə qui dj'esteus r'tènüwe, on m'aureut fét 
moru. C'èst du rèsse cu qu'on fét avou 1" trwès quârts 
dès lidjes. In mâle a pus d' valeûr... 


Dji m' dimande bén pouqwè? 


Em' paurt n'a nén sti mwéje. Dj'é tcheü a dès bons 
mésses. 


Dadame, en pleine trentène, èst dèl sôrte di coumére 
qu'on rèscontère èl pus. Es' visâdje réguliér èst souvint 
souriyant. Sès ch'veüs chatains sont bias èyèt bén arin- 
djis. Ele 8 dès p'titès orâyes èt dès is pleins d' bonté. Es' 
néz n'èst nén trop fén èyèt s' bouche èst bén fète. 


Mèméte n'èst nén fôrt grand. Il a 'ne tièsse énèrgique 
su in côrps nén trop spès. Sès ch'veûs sont bén plantès 
èy’ is tir'nut su l’ nwâr. Sès is ont dès r'flèts vèrts. Es’ 
front intèligent ès' plisse 8 tous momints. 11 a in néz bén 
drwèt, ène fossète a s' minton. 


On m'a fét 'ne bèle gayole avou 'ne cabane didins. 
Yèsse a l'abri du timps, c'èst d'dja 'ne fameüse afère. Mès 
mésses ont discutè pou m' donér in bia no. On m'a lomè 
Phulax èt ca n' mi displét nén, P'in preumi, c'è-st-in 
no qu'on n'ètind nén souvint èy' adon, i dit bén çu qui 
dji fés droci. 

Dadame èst fôrt djintiye. C'ést lèye qui m'a al'vè èt 
come dj'èsteus mau v'nante, ça n’a nén sti aujiye. Ele a 
sti aus p'tits swins pou m’awè come dji seûs. Mèméte 
èst bon ètou. I m’ fout télcôp ’ne tôrtiye pace qui dji 
n'é pont d’ choûte. Mins, 1 n'tape jamés fôrt. Du rèsse, 
dj'é toudi sogn’ di criyi duvant l' côp. 


On m’ done co bén souvint du suke, dès bouquèêts q’ 
peumes ou dès quaurtis d'oranges; enfin, dès p'tites dou- 
ceûs. Dj'éme bén lès bouboun'ripes, mins faut qu’ dji 
lès mèrite, I faut qu’ dji fèye «la belle», qui dj done 
yène di mès pates, qui dji d'mande ርህ qu’on m’ done èyèt 
1" prinde dins 1' mwain drwète. Come s'is èstit scapès 
après qu’ dj'é fét tout ça! 

Tél’ côp, dji d'é plein l dos avou toutes leûs sindj’ 
riyes èt dji grogne ène miyète. Dji n’ seûs nén ravan- 
ፍን : on m’ lé grogni a m’ vinte èy’ on n’ mi done pus 
rén. 

Come dji n' gangne nén mès crousses, on n' mi chève 
a mindji qui quand is ont fini. Dji n’ dè pous tout l’ 
min-me rén, si on n' m'a nén apris a travayi come yeüs'! 
Dj’ ém'reus co mieus ainsi. Dj'aureus au mwins l’ pléji 
di vir èl bia soya autremint qu'au triviès dès bâres di 
m' grande gayole; quand dji seüs rèssèréye ou bén pa 
lès fènièsses, quand dji seûs dins l'maujone. 

Dji n' travâye, nén biacôp èt dji n' gangne nén mès 
crousses! Pouqwè ç' qu'on m'ètèrtént? Dji gangne bén 
çu qu'on m' done, v'la çu qu' dji pous comprinde! Dji 
pète souvint in quârt du courant dèl djoûrnéye, mins 
qui c' qui n' dôrt jamés in côp qui l' gnüt èst tcheüte? 

C'èst mi! 

Et qui c' qu'èst la d'sus pids quand i gn-a in p'tit brüt? 
C'èst co mi!! 

C'èst mi qui dwès vèyi su l' timps qu' mès mésses 
dôrm'nut. C'è-st-ainsi, a m’ n’ idéye qui dji gangne èm’ 
brénguète. Si l' nature m'a donè in somèy’ tout lèdjèr 
èt dès finès orâyes, c'èst qu'èle aura jugè qui dj'aveus 
dandji d' ça pou fér m’ mèsti d’ vèyeü. En P fèyant come 
i faut, c'èst I’ seûl moyén pour mi di moustrér m’ n’ 
ircon'chance a dès mésses qui sont bons èt djintis avou 
mi. 


፲ gn-a pourtant 'ne saqwè qui n' mi paret nén djusse! 
Lès omes yeus’, is sont libes di dalér èt di vnu chüvant 

leû fantésiye èyèt mi, quand dji vûde, on m’ tént toudi 
al lache. On dit qu'dji poureus m'piède ou qu’ dji pou- 
reus r'venu avou ’ne nitéye di djon-nes! Come si nous au- 
tes, lès tchéns, nos n’ sauris d'meurér brâves èyèt r'mète 
a leû place tous lès viy’s cache a crousses? Di c’ costé 
la, pourtant, nos èstons mieus qu’ lès omes : nos avons 
no séson! 


On a 560 qui dji n’ coûre au triviès dès vélos, qu'in 
tram ni w’ raboulote ou qu’ dji m’ fèye èspotchi pa ène 
auto ou l'aute. Is ont ’ne miyète réson, surtout avou l's 
autos èt leü brod'lâdje di diâbe. Eles mi tüw'rit deüs 
côps sins qui dj'avije yeü l’ timps d'èrluvér in côp m’ 
queuwe. 

Oyi, dji blèfe d'inviye quand dji vwès tous lès autes 
couru la bèrtontène pat't'avau lès pavéyes, eüreüs èt 
libes come Pér’! Qué pléji qu’ ça dwèt yèsse d'awè lès 
quates pates blanches, di trotér d' drwète èt d' gauche, 
di sinte èt di r' niflér droci, drola, pus lon, sins pèrsone 
pou vos t'nu ou bén pou vos stron-nér quand vos rotèz 
trop råde! 


Du courant dèl djoûrnéye, on n'a nén 860 "ሃክ s' mète. 
Dj'é satchi ‘ne langue d'ène aune tél'mint qu'i fèyeut 
stouf’. 


Asteür' i fét mèyeûs. 


Su in banc du boul'vârd, Mémète èyèt Dadame pèn'- 
nut in rotindje a n’ nén sawè s’ comprinde. On direut 
qu'is s’ bat'nut tél’mint qu'is min-nut ’ne viye. 

Alachiye, come toudi, dji n'é pus qu'a m’ coutchi. Dji 
bôye a tout rôyi, dji m'èrluve, dji m'èrcoütche èyèt di 
timps in timps, dji r'wéte di leû costé pour mi lyeû fér 
comprinde qui dji d'é m’ crèvè sau. Mès mésses ni boudj’ 
nut nén, is n'mi vwèy'nut nén d'dja. Is sont intèrèssès 
pa lès djins qui pas'nut. 

V'la dûs tchéns qu'ariv'nut èt dji drèsse mès orâyes 
en m'èrcrèstant d' façon qu'is m' vwèyijent come i faut. 
Dji voureus fér con'chance èyèt tapér 'ne divisse. Dji 
voureus tant couru èt djouwér avou yeüs'. Is n' sont 
nén fôrt djolis, mins dji n' wéte nén a ça. Yin a dès 
pwèy's crotès èyèt dès is tchitchots, L'aute èst come in 
kèrton, ès’ pia èst si bén strwète qu'on vwèt tous sès 
ochas; on direut vir' lès trèyes d'in tchèna a pidjons, 

Mins ር' wèst nén après mi qu'is tourpin’nut ainsi. Da- 
dame vént d’ disbalér in satchot በ” caramels. Vwèyant 
qu'i gn-a rén d’ cüt, qu'is n'auront pont d’ boubounes, 
is s’èvont tout lès deûs leûs orâyes rabachiyes, leû mou- 
zon razant l’ tère. 


Is cach’nut a mindiji, on vwèt ça a leû mér’, El pus 
grand dins lès deûs vént d’avalér ’ne sagwè. Ene pia d’ 
banane toute sètche! L'aute sautèle come in sot su dès 
crotins r’suwès, lès avale d’ène gueüléye èt sins fér bou- 
dji s’ gâye. Dès parèyes salop'riyes! I n’ faut nén yèsse 
nâreûs! Comint ር" qu’il èst possibe di sawè mindji ça? 
Is fèy'nut toûrnér m’ cœür cès deûs disgoustants la! 


Dadame chût leû manége èt pleine di compassion, èl 
osse ès’ tièsse et dit : 


ሙ Dji n’ comprinds nén lès céns qui lèy'nut crèvér d’ 
fwaim 1605 maleureûsès bièsses! 


Crèvér d’ fwain! a t-èle dit. Come ça dwèt yèsse tèribe! 
Dji triyane come ène foûye quand on tôrdje in momint 
pou m'apôrter m’ gamèle! ል5180፻, dji sés pouqwé CEA 
qu'is sont léds èyèt sètch's. V'la pouqwè c' qui m’ toür- 
nûre ni lyeû d’jeut rén du tout! On n’ vike nén d’ rér 
du timps, ni d'amoür, ni d'eûwe clére! 


ሙ Vwèyéz, m’ pètit Phulax, dit Mémète djintimint en 
m’ carèssant l’èskine. Is ont leû libèrté, cès deûs malev- 
reûs la! Libèrté qui lyeû chève a cachi 8 mindji, adon, 
qu'a no maujone vos r'noncèz dissus tout. Et qwè c' 
qu'is mindj'nut co? Toutes sôrtes di salop'riyes qui vos 
rindrit malade s'on aveut l’avisance di lès mète su vo 
queûwe. Libèrté qui 5" pâye tchèr. Pourtant, s'on lès 
atrape a volér ‘ne sagwè d'bon, on lyeû fout’ra dèl trique. 


— Pourtant. rèspond Dadame, quand on vout d'meurér 
brâve, faut ’ne miyète di byin éte. 


Dji crwès qu’ cès deûs tchéns la ni frit nén tant d’ 
grimaces pou croquér in p'tit suke, min-me s'on lès 
f'yeut d’meurér in quârt d’eûre su leû cul. Mi, dji 5505 
mau contène quand on m’ fét donér l’ pate èt yeüs' pièd’ 
nut leûs dints pace qu'èles ni chèv'nut pus. Pouqwè c’ 
difèrence la? El viye èst quand min-me drole. Si c'èst 
l'ouvrâdje dès omes, is n’ont nén a yèsse fièrs. 


Quand dji d’auré co m’ sau, dji wét'ré በ1 m’ souv'nu 
di cès crève di fwaim 18. A pârti d'audjoûürdu, dji vous 
yèsse, pus eûreûse. Quand Mèméte vénra co avou in 

bouquèt d’ suke èt qu'il mèt’ra 0895 m’ néz en coman- 
dant : « Atrape, dji 8” fré pus du gros dos. Au contrére, 
dji mèt’ré èl pus d’adrèsse possibe pou I’ djètér au d’ 
zeûs በ" mi èt I ratrapér dins m’ bouche. 

Ainsi, 1 sra contint! 

Après tout  dj'éme co mieus awè 'ne miyète di rûjes 
pou ratrapér ’ne bouboune qui d’ dalér በ86፲ m’ langue 
pat’t'avau lès pavéyes èt dins lès ከ81ርከ'5 a cintes. 


Oyi, d’vant l’ sôrt dès autes, dji r’prinds l' mén a deùs 
mwains; non a quate pates, vous-dje dire! 


Emile GILLIARD. R. N. 


LA 
Qu'è vloz l 
Dialecte de Assesse - Natoye 


Dj'aveñûve des cens et on p'tit bin. 

ሙ Mins qu'est-ce qui t” vous quand l'diâle s'è mèle! = 
Dispôye ayir, dji wa pus rin, 

I m'a falu lèver li smèle. 


On m'a lèyi Ï pus mwéje tchyère, 

Li nwâre plate-bûse qui n’ sièrveñve pus, 
Saquants cantias qu'ont iu misèrre, 
One tôve, on lé tot vièrmolus. 


Dji n'a trové po tot lodjisse 

Qui l'ran qui grôle padri l forni; 
Dj'a wasté foü on fwè d' tchinisses 
Po zï bouter mi vi wari. 


Evôye ossi les cias do ያ" sosse 

Qu'is v'nin-ne à V chije jusqu'à bin taürd! 
Rôle ouce qui t'vous, mandiye ti crosse, 

On t’owè èvi quand t'ès sins caürs! 


Mins ዐ7' n'a pon d'in-ne èt dj m'èssoktèye. 
Mi tchin ronfèle dizos l` drèswè. 

— Les bièsses ossi sont bininméyes — 

ያ w bawi pus... grûler poquwè? 

Idéye 


Qu’aloz fé là? N’lès rmêtoz-nin! 

Gn'a des câraüs, c'est po voüye ute; 
Des djalouseriyes. ça n? rime à rin. 
Wastoz-m' li stôre, nom di m'totute. 


Li solia s’coutche intur les saûs, 

I bagne ses pids dins les courotes, 
Les rfoûbe aüs coches d'on balivañ, 
Pus i les rfache avou s’rodje cote. 


ያ nwa do râse po ramonssler 

Et z-assatchi ses finfèrlouches. 

I bache si mètche, dischind les grés; 
Pus lif di l’ète pormuwin-ne si brouche. 


Métant do nwâr tat’tavau tot. 

I fé d'dja naît. Dji brôye mes-oûyes. 
L'ombrire accoûrt et fé ፻" gros dos. 
L'alène s'èdwa dins 8” bagne di soûyes. 


Li stwale blam'téye dins li steäli; 

E v'là saquwantes... one kyrièle... 

On les chupléye foü do gurni; 

Gn'a d's-arindjiyes come des tchandèles! 


I m'abroke di tos les costés, 
Probablèmint qui d' tènawète 
Gn'a one ou l'ôte qui s' fé djoster! 
A mwins qu'èle ni rèreüve chayète. 


Les vouyantes p'titès lum'rotes 
Stram'téy'nu do l''umyère sus Vsou. 
Li lune mousse foü di s'sicafiote 
Fi èle clériche ostant qu'èle pout. 


Ele vint mète on câré di st’oûye 
Dissus les fouyes di m' calpin 

Juce qu'i da seri one diméye foüye 
Po qui l'erassèt nlume nin à rin! 


4. BODART, R N. 

Du bos qu’on fét les omes 
(suite) 
Dialecte de Gilly. 


II 


Batème 


Choütèz, la qu'on triboule! Su les pires di l'èglije 
sakants gamins ont ratindu 

Les djins du batème vont sôrtu 

èy’ is vont s'èroler s'amüser toute èl chije. 


Ano, p'tit tchot, fini d' piler 

a cause di l'eüwe, a cause du sé. ç 

(Et tout ça, faute d'Adam qu'a crochi "ዝሮ peume craw- 
[yeùse!) 


— Alèr'-z-ons, dist-êle l'acoûcheüse; 
i n’ faureut nén qu’ l'èfant eûche frèd! 


ሙ Alèz- vènèz! 

Eyèt V pârain, fiêr come in rw, 

apice pau bras l' mârène. 

IL est si bén binauje qu'i dispins'reut s' quénzène. 

Et les gamins qu'ont ratindu 

dè profit'nu. 

L'èfant, li, n’ sét co rén. Qwè v'lez, la qu'il arive! 

Qu'on li scure, qu'on l'rabiye, qu'on l’fachote, qu'on li 
i n’ pout co comprinde rén a rén. [strive, 


L'papa, qui s'èrcrèsse, voüreut bén 
qu'on direut bwâre in vêre au cabaret d'en face. 


— Bah! nos avons mias qu’ ça qui nos ratind! 


On passe 
èy’ on èrva râte au pus coürt. 

— Tènèz, dist-i 7" pârain, vèl'la, l'enfant በ' l'amoür! 
èy’ i P mèt dins les bras di 6” mame. 


— Ça bén sti? — Diâbe, oyi! 


-- Mins come ፻፲ a criyi 
quand on a vüdi l'eûwe! Pourtant, gn'aveut qu'ène lâme! 


— Ça s'ra in tchanteü, nom dè zo! 
Il a ène vwès come Caruso!... 


En ratindant, l'èfant sokiye 
èt n'ètind nén toutes les sot'riyes 
qu'on dit su 8” compte didins s' famiye. › 


I dôrt, pougnes sèrès, maugré l' brüt 
qu'on fét t’'lautoù d' li djusqu'au gnüt 
èt maugré tout çu qu'on raconte 

su $ compte. 

Li, qui n? comprind nén, i s' dè fout. 


Si p'tit qu'on fuche, on pâle di vous... 


D'sir 
III 


L' pètit djonne è-st-achis dins s' tchèyêre. I bârbote 
èy’ i tchipote 

avou l’ poupène di cawoutchou 

qui 8” viye mârène a sti lyi qué P? samwène passéye 


EL pauve poupène wa d'dja pupont d dibout 

a ses deûs pids; èle a ‘ne orâye trawéye. 

Sondjèz bén qui s’ pètit boûria wa co qu’ très dints. 
Mins 

c'è-st-âssez pou mindji les pids èt co les mwins 

dèl pauve poupène qui vént dèl ህ፲ህፀ mârène. 
Enfin!... 


Et va co bén qui V maleureüse è-st-aloyiye! 
Sins qwè, pus d'in côp, sins façon, 

èle aureut sti foutüwe au lon 

come ène guèniye. 

Es’ câriêre west nén co finiye 

grâce au boukè d’ côrdia 

qui l’atatche a pôrtéye des mwins du mârmotia 


Eyèt V poupène cavole, est mindjiye èt r'lètchiye 
come s’èle n’esteut rén በ” mwins' qu'in boukè d' chôcolat. 


Mins, dijez-m', saureut-o djouwer toute ène djoûrnéye 
avou ’ne sakwè qu'on a dispüs’ P samwène passéye? 


ያ faut cachi aute chôse, L'èfant wéte èl cogmwär 
qui tchante en raitchant dèl feumêre, 
rola, su P cwisiniére. 


' Ne minute après, c'èst su l'ârmwêre 
qui toûne ses r'gârds. 


I gn-a, tout al coupète, ène bèle grosse boule du vêre 
qui r lüt toufêr come in solia 
C’est gros, c'est rond, c’est waut, c’est bia! 


Faureut l'awè, da, ር' n-afére-la, 
pou l? suci, pou lagni, come èl pètite poupène. 


L'èfant lyi pâle èt stind ses bras 

come s'i p'leut l’atraper sins mau, sins rüje, sins pwène. 
Mins, wèyant qui ? grosse boule, sins l'ètinde, dimeure la, 
i s’ tourminte èy’ i bré, les mwins toudis stindüwes, 


Pus târd, come branmint d's-autes, vos d'mand'rèz l 
[leune, mi p'tit. 

Mins quand on a tout fét, tout dit, 

tout criyi, tout djumi, 

ça n'espétche qu'èle dimeure toudis, 

bén waut, dins li stwèli, pindûwe 


Georges FAY, 

Feu di strin 
(suite) 


Dialecte de Houyet. 


V 


On douvrè l'uche. Ca s' rè l'èstè 
Avou sès capindriyes di fleürs. 
Qu'on ramonçule lès mannèstès 
Nos ratindans nonne po dij-eüres 


T’ t'aleur quand l pire tchantrè su l faux 
I nos faurè comptè lès bates. 
Pinse ci qui t” vous, dji t dis qu'i faut 
Frèchi si tchinche d'vant do l sitwate. 


Et dins s' tchabote, l'oulote ratind 
Qui l solia luye dri sès paupires. 
N'est-ce nin nos éfans qui choutint 
Ramtè l' sourdant dins lès fètchires. 


VI 


Li samwinne passe avou $ bèzéye. 
Dj'ai fait chij bates, èt m’ céye 

Rileut come do solia su m' soü : 

C'èst dimègne dins dès noüs linçoüs. 


Lauvau, gn-a P richo qui bèrtune 
Pasqui l’ boneur èst co à djune. 
Alons lès nawes, il èst pu qu' timps 
I gn-a pu qu' vos-autes qu'on ratind. 


Et vèlà, ፻" tchanson s'alourdéye 

Dins lès golètes èt lès chavéyes. 

S'is z-ont tant sonnè mès clotchis 
C’êst po l cins'rèsse come po l vatchi. 

VII 


I nos d'meurrè sagwants poussires 
4 mète ፅ tère pa-dzo deux pires. 
Fosseu, si ፻፲ n' sais nin po qui 
Satche ti calote, c'èst-one saqui. 


Et po to-fèr one cwade di tchène 
Pindrè vèlà su l’ crèsse do tiène. 
Sègne-tu, vi frére, c’èst-on pauf cwarp 
Qui n'a wazu tronnè d'vant l mwart. 


Pindus, nèyis, vèjins o P rôye 

Nos ratindrans l pice èt P? mannôye 
Et timps qu'on r'lirè nos-ouchas 
Nosse tchau pudrè fôrme o vacha. 


VIII 


Li preumi qu' pas'rè r'vèrè r'dire 
Ci qu' l'aurè vèyu d' l'aute costè. 
Wête! Ci c'èst l' Gus, faurè co rire 
Li qu' purdeu l'ivièr po l'èstè. 


Dji t' ratindrè avou m' tchandèye 

Conte li pègnon do vi molin, 

Quand on za l? pètche faut bin qu'on l nèye. 
Poqwè œ qui t” fait grijlè tès dints? 


C’èst por z'èls qui dfai promi l' vôye; 

N' vaut pu lès pwinnes do tant dwarmu 
Quand landje vèrè, i faut qui ያ" pôyes 

Li d'mandè d'vant qu'i w dije : «Vous'mu?». 


G. SMAL. R. N. 


ስ... 

Le sârteûr 
Dialecte de Malmédy. 


Po wârder sès brès’ libes èt mis goster s’vigueür, 

I r'trosse sès mantches du tch'miche dusqu'a ፲፻" crosse 
[du sès spales, 

Et d'zos s'burtèle i mèt dès frisses tchapês d' macrales, 

Afin d’ p'leür flabârder sins sofri dol tcholeür. 


Come i lance l'aloumire avou s'cougnie d'sârteür, 

I fait flawi d'vant lu lès grands tchênes dès Fohales. 
Qwand qu'i nâhich' on pauk’, i ramasse lès astales 
Et rèspire barbâremint l'odeür du s'prôpe souweür. 


Mais qwand qu'on gros rinti vint porminer s'bodène 
Rimplie d'totes lès lètcherèyes du s'rafinée cuhène, 
Po p'leüâr mis digérer o Pair haiti dès sârts : 


L'ovri dès bwas qui l veüt, su r'drèsse come on sâvadje, 
Dusmètant qu'i blaspème dusos s' mètchant' moustache, 


Et creüchelêye sès deüs brè tot pougnant d' vins sès 
[tchârs. 


(Extrait de « Ploumes du Co ».) 


Henri COLLETTE. 


Fohales : Forêt en face de Bévercé, maintenant abattue. 
Barbâremint : Barbare a ici le sens élogieux de plantureux, 
primitif. All. Urwnechsig. 


_ 


Pour la rédaction, s'adresser à M. Jules Rivière, rue des Hou- 
blonnières, Namur (La Plante), 

Dés rodjès mains 
Dialecte de Liège 


Asteûr lès canons in'mis avit trové leû djusse mèseûre. 
Li bômèdje dès obus qui toumit tot åtoû d’zèls vüdive 
di tot s’song. L’infèrnäl brut rèsdondihéve è 8' tièsse, è 
s’cwérps come on hiyèdje di pièrire è 1" keûühisté d’ine 
catèdrâle, Poqwè parèye imâdje vinéve-t-êlle à l’pinsèye 
di l'ome qui n’tûzéve nin minme à ç'moumint-là à sès 
at'nants? 


Esteüt-i co maisse di sès pinsêyes, di sès idèyes? 


Sès oüy's sèrés, sès machwéres clawêyes, ses deügts 
racrampis so s'mitraillète, Piére s'ènancréve è tére; si 
odeür, si crouwin i li sonléve ènn'avu l'gosse è s'boke. Il 
èsteüt saudé à l'ârzèye. Inte deûs hèy’mints d'acir, il oya 
l'vwè dè lieût’nant : « En avant! » brèyéve-t-i. I rik’min- 
ça à tüzer di lu min-me. « En avant », qu'èst-ce qui çoula 
voléve dire? 


« En avant »; wice èsteüt-ce « en avant »? 
Est-ce qui çoula vout dire ine saqwè, roter ènn'avant? 


N'est-ce nin s'ritrover tot l'min-me on djou â min-me 
pont? 


Li tére n'èst-ce-t-èle nin ronde po tos lès omes? 


« En avant ን... Li bômèdje s'aveüt taïhou, po quéquès 
sègondes sûrmint. Et d'ènn'pus ètinde qui l'vwè d'in' 
ome après 'ne arèdje di fin dè monde, rindéve Piére co- 
me sô. Qwand 1 s'lèva, si tièsse toûrnéve. I cora ènn’ 
avant, ployi è deüs. Asteür lès bales huflit à sès orèyes. 
I s' sitrouka so 'ne saqwè. I s’ sitâra à l'dilongue d'on 

cwèrps. Li lieût'nant ni brêreût mäy’ pus nou k’mand’ 
mint. Djusse à mitant dè front, on tot p'tit trô tot rodje; 
come ine fréve di bwè qu'on 1 äreût âvu s'prâtchi. 

Piére èt l’ pougnêye di saudärts qui d'morit dè l’kipa- 
gnêye, s’ont r’tapé d’vins dès trôs là qui l’sankis’ plaque 
pé qu'dè P vèrdjale; dès trôs ärdgintés d’glwére sûrmint 
pusqui, po lès djonde, po wangni cint mêtes ènn'avant, 
li lieût’nant s'aveüt fait touwer. Touwé ossu, 1 p'tit 
Dozin qu’aveût s’trumé l’ämatin dès tchäsons qui s’ 
grand’mére li aveût tricoté. Touwé, l'rossê Toumas qui 
bâhive si s’'capulaire chaque côp qu'ènn'aléve en pa- 
trouille, Touwé li mouftà Lodjifosse qu'on n’aveût måy’ 
vèyou rire... 

Touwés Djôr li facteür, l'ingénieür Mosay, qui n'aveüt 
mäy’ volou èsse offiçi. Et dès autes èt dès autes, qu'ènnè 
fâreüt fé 'ne lisse. Piére sitchèrniha. Il oya in'aute si- 
tchèrnihèdje, là pus lon, vès dreûte. Esteüt-ce on cama- 
råde ou in’ in'mi qui fruzihéve come lu cåse dè crouwin, 
in’ freüde bâhe mahêye à l'tène tcholeûr dè cwèrps? 


I lèva s'tièsse doûc’mint. Qwand |’ vizire di s'casse ari- 
va djusse è rasse dè croupèt, i r'sondja â front dè lieut' 
nant, à l fréve siprätchêye.. I wèza tot P’ min-me drèssi 
s'tièsse on pô pus dreûte. Li vôye dè ch'min d' fer èsteüt 
co à cing’ ou si cints mètes, là so li d'vant. So l'hintche, 
ine sapinire, on niyå d'mitrailleüses là qu'on d'véve prin- 
de djise à tot prix... 


A tot prix... N'èsteüt-ce nin tchir assez li mwèb'nê qu'i 
v'néve dè rascoyi? 


Esteüt-ce trop tchir li vèye dès cinquante omes coükis 
po tofér ይ ፲' wêde avou dès djèsses di sotès posteüres? 


Rin n'aveüt pus nou prix, èt lès pus p'tit rins prin- 
dit 'ne valeür sins mèseûre. I r'veüt co li lieüt'nant in’ 
eüre pus timpe. E l’ 21 aveût marqué so c'carte avou s’ 
crayon, on tot p'tit sèke, à pon-ne li mitant d'ine di- 
mèye çanse : quéques bounis qu'on n’ poléve piède fâte 
di piède ossu tote in' sitârêye, grande come li tançê d'ine 
main. 


፲ s'rapinséve in'main qu'aveüt vèyoü l'djoü di d'vant, 
ine main qui sortéve foû d'tére. Et 1 r'loukive si prôpe 
main come s'èle n'avah' dèdjà pus s'tu da sonc. Aréze ni 
sès mains, ni s'cwèrps n'èstit pus da sonc. Il èsteüt 'ne 
saqui ou pus vite ine saqwè di pièrdou qui rotéve qwand 

on li d’héve, coréve qwand i faléve, dimoréve sitantchi 
dès eûres èl min-me plèce sorlon li d’zir dès chèfs ou d’ 
linmi.... 


1 s’apinsa tot d'on côp qui totes cès idêyes-là li v'nit 
sins l'zès kwèri, sins qu'èl' zès houkasse; mins 'ne féve 
rin nin pus po 1' 265 k'tchèssi. Si main n'èsteüt pus da 
sonc, mins sès pinsèyes da qui èstit-èles? 

I k'mincive à niver. Lès blancs ploum'tchons toumit 
sins pidjoler, ine doüce carèsse qu'aduzéve li tére èt lès 
omes come ine akseignance di pâye, 

C'èst c'moumint-là qui l'hèrlêye tchüsiha po rataker. 
Li huflèdje dès füzêyes qui dès avions fit s'piter tot pi- 
quant à mwért, li croh'mint dès sapins frôliés à côp 
d'obus, li zünèdje dès bales qui razit tére, tot çoulà ri- 
prinda vèye d’in’ pleinte abatowe, parèye qui si on chèf 
d’orkèsse aveût d'né I’ sègne. 


Qwand i r'tapa sès oüy's divant lu, i vèya acori lès 
cis d' l'aute di costé, lès cis qu'i d'véve touwer po 'nn'nin 
l'èsse.... I s'trinda s’ mitraillète, sipråtcha l’ tchin d’fiér. 
I crinéve dès dints so l’ trèvint qui si-ustèye s'èstchá- 
féve divins sès mains. Ine five li montéve, 1 roûvia l'dan- 
djî; si drèssa à mitant foü di s'trô, tira tant qu'i n'avah' 
pus rin qui bodjasse divant lu; tant qu'i n'avah' pus rin 
qui r'mouwasse divins lès gris hopês sitärés là come dès 
sètches èt so lèsqués li nivaye mètéve sès blankès tètch' 
160፲68. A lon, in’ oûhe passa è cir sins on côp d'éle, pa- 
rèye qui lès flitches di papi qu'i lancive d'avance foü dè 
l'bâbècine... Dè solo so l' zinc tot broülant qwand il as- 
poyive si main d'sus; dè solo qui tapéve in' clére plaque 
so l' plantchi d'amon l' boldji, là d’zos; dè solo so l'hôt 
dè vi Djèrâ, incurâbe dispôye dès raz'annêyes, qui lèvéve 
à tchoke si 116586 po sorire â peûkè; èco dè solo so l’hapä 
dè wèzin Bathazär là qu’ lès neürs may'tés èt lès bleüs 
bihe rôkis, rôkis... 


* 


ል rôkièdje i s'maha in’aute brut. I v'néve dè croupèt 
dè ch’min d’fer. Dès moteûrs di tanks. I louka. Dèdjà 
treûs pèzantès masses ridit, avou dès potchâdes di tch’ 
vås galopants, so l’pindèye dè ch'min d’fer èt is brokis 
è l’ plin-ne. Deüûs autes po dri zèls sititchis vès I’ cir leûs 
rôlantès palètes come s'is volahis’ kwiter tére... Li pawe 
assäda 1' coûr da Pière. I s’ritoûrna, prête à cori èvôye 

po sayi di s’aler mète ahoute èl gonhire qu'avit kwité 
torate. Mins i vèya l’ rèstant dè l’ kipagnèye qui s’drèssi- 
ve tot fant dès sègnes di djôye. Piére n’aveut nin rik’no- 
hou dè prumi côp qui lès blindés qu'arouflit, c'èsteût dès 
cis da 2615, qui v'nit lès sècouri... Piére si lèva tot dreût, 
19 0889. I tronléve 80 sès djambes. Ine flotche di nivâye 
fonda so sès lèpes I s’rapinsa qu'il aveût 860, distèla s’ 
gourde, ravala quéques gourdjons. Li guére èsteût fi- 
nêye po in’eûre, in’ éclipse, in’ éternité. A coron, lès bô- 
mèdijes ni s’avit nin taîhou, mins ci n'èsteût pus s’guére, 
li guére qu'on li féve à lu tot 560. 


Dwèrmi, I voléve dwèrmi. Tot l’min-me wice. Il aveüt 
èvèye di s'couki chal so l’ nivaye tène come on liçou, dè 
sèrer sès oûy's, dè roûvi tot. Mins in’ ôrd passéve di boke 
à boke : i faléve co aler ènn’avant, todis ènn’avant, vèrs 
là wice qui l’canon tonéve sins ፲'18. I louka åtou d’lu. 
Qui lès autes èl loukèssent avou lès min-mes oûy’s èt i 
dirèt « Nèni! nèni! nèni! » èt i n'avancih'rè pus. Mins 
dèdja lès autes rotit vèrs là, li tièsse bahowe. I s' sinta 
prète à vômi, passa djondant dès cis qu'aveüt touwé to- 
rate. I houma l'air, èl ritapa tot fant hoüzer sès tchifes. 
C'est djusse qwand i s'trovéve à l' copète dè croupèt dè 
ch'min d' fer qui l'arèdje hiya d'zor lu. Kibin d'timps 
dimora-t-i là, sins consciyince? 

፲ r'drovia sès oüy's, vèya sès deüx mains d'vant lu, 
pleintes di song. I n'lès wèzéve rimouwer. Est-is-'èles co 
da sonc? 


On pèzant färdè rispwèzéve sor lu, èl s’ prâtchive, l'ès- 
pêtchive dè r'prinde alène. Tot fant ‘ne fwèce po s'ènnè 
d’haler, 1 r'mouwa sès brèsses èt sès mains bodji ossu. 
Il oya dès vwès. On l’ dihaléve dè cwérps coûki sor lu. I 
sinta qu’on l’ sèlèvéve, qu'on l’ pwèrtéve so ’ne civire. 
C'èst-adon qu’ine doleûr sins nom èl fat djèmi. I s’ètin- 
déve brêre : « Mi pid! mi pid! Dj'a dè må! » I n'poléve 
vèyi qui houte dè cof’teû tapé sor lu 1 n’aveût qu'on solé 
qui dispasséve.... Ele vinéve በ'ሷ lon li vwè qui d’ba : « Ele 
èst kine li guére po ci-chal». 

Li somèye, li somèye qu'i djérive tant d’sus, atouma 
d'on plein côp. Poqwè tûüza-t-i divant dè fé I’ plonkè å 
p'tit Jules Masså qui I’ pèhon dè l’ Saint-Djhan aveût 
hapé â bwérd di Moûse n'a ’ne vingtin-ne d’an-nêyes? 


Dieudonné BOVERIE 

Mi-y-Apel 


Avais-dÿ adon sept ou yût ans? 

(I s' pôréve co qu’ ci w fuche qui chije) 
In dimègne plein d solia èt d'tchants 
Qu'avou m’ papa dj rèchais ፀ' l'èglije, 

ያ mw èmwinne èmon ፻፲" pére Milquet 
Qu’estéve rilomé pou $ pèquet... 

Do timps qu'on djoûwe in cint d’ piquet, 
Mi qwa rèli d' l'ouy ène surprije 

A l fègnesse d’asto, dji chine tant 

Qui m papa m'alûwe ène mastoque 

(On n’estéve nén à l'dérène broque 

E l' maujone) èt d? wès co P martchand, 
— I gwa ዐ' ça swèssante èt mwints-ans — 
M'ofri V surprije qui m’ fiéve inviye : 

In satchot roûlé qui contént 

Quate, céng gnognots bouquets d pwin ቋ' tchén 
Et in rond plat chouflot d' tindriye, 

Poli... à-z-êlver ፻" fièrblantriye 

Au rang d'ène onête bijoutriye. 


Dj'estéve aus-andjes... èt, sins lachi, 
Dfa chouflé, d? prandjère à P vièspréye, 
Come tous les mouchons del contréye, 
Dispüs V pilau jusqu'au mauvi. 


Li lèn’mwin — i s' fait qu’ c'est condji = 
Tanisant, odant V maujonéye, 

Dji choufèle toute li sainte djoürnéye... 
Quine passion vinais-dj là d' gangni? 

Di musucyin ou d' mouchoni? 


- N'est-ce nén co tout? d' jait-èle mi manme. 
Mètos-l’ à pont... Vos l'avalros! 

Et w papa, qu'ça w soyait qui d'trop : 

— Djoque-tu, m fi, ti vas choufler t'y-anme... 


Dji n’ l'âréve nén quité pou gros, 
Mi chére cacaye, mi bia chouflot! 


Li maurdi, paurtant pou li scole, 
A pwinne a-d? ascauchi no sou, 
Tout chouflant, dj'avale li djéndjole... 

Laudje, pârtint, come in roudje gros sou, 
Dins m’ gosi vèlla est prije è sère. 

Dj'a beau fé d's-èfôrts pou l'rawè, 

Sayi d'el pici inte deûs dwèts, 

Ele si plaît bén là, èle i dmère. 

Ah! vlu criyî... èt w? pus sawè! 

A mitan stronné, dji rintère... 

Et c'est m' grande soû qui criye... d'ène vwès 
A-z-ameüter li ciél èt P tère. 


Au preumi mot su l'accidint 

Qui l vint lyi choufèle pa d'zeü Paye 
Mi manme, qui saucléve o djârdin, 
Racoürt d'ène traque (vos sintos bén!) 
M’ prind à baudet... èt, à dadaye, 
Clape-chabots èt sins sou ni maye, 
Evôye su Tamène.... au médcén. 


Avou ène espêce di tchausse-pid, 

L'ome di l'ârt mi rfoule l'alouwète, 
Fourguine à gauche, fourguine à drwète 
Et, come i wel sét rassatchi, 

I m poüsse ፲፻ chouflot dins P gârguète. 


Souladji, dj'el estéve dets côps : 
Di m' y-apel èt d' si strinse è m' cô. 


Lû-dsus, l'docteür fait s'y-ôrdonance : 
In vômitif come pou in tchfau... 

7276 tout rindu... sauf mi-y-appeau, 
Sapins'li. Ça, vèyôs, c'est m chance! 


Ah! les mwaijès drogues qu’isl’avént 
Di ç timps-là, les apoticaires!... 

Mi manme, lèye, a vlu fé ፻" contraire 
Di ç qu'avéve assayi P médcén : 

Ele a cût in tchôdron d' carotes 
Avou saquants djanes canadas 

Et, jusqu'à l' toute dêrène grimiote, 
M'èn'n a fait mindji plat su plat. 
Di'è w n a sti disgousté pou ፻ viye, 
Mins faut crwère qui li rméde valait 
Tous les bocaus del fârmasriye, 

Ca, trwès djoüs pus taurd, dji... rehouflais. 


E. DOUMONT. 


(Des « Papis Machis » à parète). 

Sonètes, Gârlos 


Quand on distère èn’ ârbe pou l'èrplantér aute pau, 

Il a branmint dès rüjes di s'èrmète a dalâdje. 

I boutone co, c'èst l vré, mins tout djusse çu qu'i faut, 
Tout djusse pou tnu en viye sès couches èyèt s'fouyâdje. 


L'ome èrchène assez bén a èn’ ârbe displantè 

Et si vos dalez l foute dins l' désèrt d'in grand cente, 

Pau dûr mau du payis, il èst râde domine. 

C’èst souvint pou n’ nén brére, si d'azârd ès’ cœûr 
tchante. 


Quand dj'é scrit çu qui chüût, dj'èsteus bén maleureûs 
D'ètinde tout atoü d’ mi in dûr et rude pârlâdje. 
Dj'é sintu l’ fieve montér èy’ in dandii sérieñs 

Di m’ plondji djusqu'au cô dins no bon viy’ langâdje. 


El fiève èm’ tént toudi, mins ça w va nén pus mau. 
Dj'é montè a côps d' plume ène cabane bén tranquiye; 
C’èst la qui dji racoûrs m'èrpôsér come i faut, 
Ertrouvér m’ Waloniye après mw djoûrnéye finiye. 


Quand l' nwâre indifèrence soufèle tout autoû d' mi, 
Si dji vous rinde èm cœûr èyèt m'n'âme pus paujères, 
Dji drouve yin ቋ' mès cârtons èt dji m’ lé èsbleuwi 
Pau soya d' mès tayons, soya d'ôr èt d' lumière 


Léon MAHY. 


Rendons à César... 


On a pu lire dans notre numéro de septembre un conte « Mi 
èt les omes» attribué à M. Gilliard.. C'est une erreur. Ce conte 
est l’œuvre de M. Léon Mahy. Nous nous excusons auprès de 
lui et de nos lecteurs et rendons à César... ርዮ qui est à César! 

Blamêvye di crèsse 


Dialecte de Wandre 


Deüs p'tits vantrins 


Deux p'tits vantrins à cwärès 
Rodjes èt blancs 

Blancs èt bleûs 

Ennè vont triknonote. 


On p'tit vantrin à cwärès 

Louke in'aute 

Quo fêt dès rôyes di blanke crôye 
So l'neür tävlé. 


Deux p'tits vantrins à cwärès 
Si t'nèt po l'main 

Et magnèt ’ne pome 

Ine pome ossi rodje 

Qu'on coûr hop'lé d'amodür. 


Deux p'tits vantrins à cwärès 
Fèt lès cwanses dè hoûter 

Li maisse à bèriques. 

Et d’vins leûs-oûy, 

A fi fond d’leûs-ouy, 

Là qui l’loukeûre finihe 

Et qu'l'âme kimince, 
I-n-a-st-on sondie, 

On sondje fêt d'balowes, 

Di loumire èt d'prétimps. 


Deux p'tits vantrins à cwärès 
Rodies èt blancs 

Blancs èt bleûs 

Sont ployis so ’ne tchèyire. 


Féz tot doüs... 
Deñs-andjes dwèrmèt. 


Jeanne HOUBART-HOUGE 

Sov'ances et vüsions 


Dialecte de Liège 


Iviér 


On s'èdwème tot hoûtant sofler l'grand vint d’Lovaye. 
On s'dispiète, tote li tére èst coviète di nivaye! 

Ossi lon qu’on pout vèy, on n'apèrçût pus rin, 

Pus rin qu'ine blankiheûr qui sonle n'avu nole fin... 


On n’sét pus rin rik'nohe èt minme è wèsinèdije, 
So ’ne nute, tot-à-faît sonle avu candji d'visèdje. 
Li blanke nivaye qui lût fait minme vèyi bablou, 
Lès-ouy ni r'trovèt pus çou qu'ir il ont vèyou. 


On direût qu'ine macrale a v'nou, d'on côp d'baguète, 

Mète dès pleüs so lès fronts, rinde lès tchifes pus blankes- 
[muwètes; 

Et l'oây, come èsblawi dè ፻" blankiheür sins fin 

Creût vèyi d'vins lès dj'vès tot neürs dès fis d'àârdjint. 


Vèsprêye 


On blanc quärti d'leune lût so l'tièsse dès sapins. 
On direût qu’ nûhi d'aveûr côpé dès brantches, 
On vi boskiyon tapa-st-às pids dès-andijes 

Ine séle d'ärdijint. 


C'èst l’vèsprêye qui tome doüç' mint so lès viyèdies, 

Et, podrî lès plopes qui s'drèssèt so l’crèsté, 

Tot tapant dès blames parèy qu'on haût-forné, 
Li solo s'rissètche. 


A vèyi lès steûles qui blaw'tèt d'zeü lès teûts, 
On pins’reût qu'às cirs, divins ‘ne fôdje qui s'alome, 
On macrê mar'hà fait spiter foù d' l’èglome 

Dès blawètes di feü. 

Elles-avisèt là, lûhantes come dès brocales; 
E l' neûre bane dè l’nute, on [86 veût qu’èles clign'tèt 
Et s’pins’reût-on vèy totès purnèles di tchèt, 

Ou dès-oùy di diales! 


Li rozêve so les foyes 
(suite) 
Dailecte de Liège 


Arîre-sahon 


Li vint so lès steûles 
Lès sprèwes qui passèt 
On cir di grise teûle 
Lès foyes qui toumèt 

Et crohèt 

Come dè l’veûle 


Li cope 


On rori : dès spènes, 

Et ’ne fleür, 

So l fleûr, 

Ine halène 

In-ome èt ’ne feume : deûs coûrs! 
Divins leûs coûrs : 

Dès spènes 


Li priyire, c'èst P gote d'amoûr di l'àme 


Li gote d'amoür d'on coûr, c'èst-ine lâme. 


Li tére... Li bane dès ር፤75... 
Inte di 265, 

Ine frumihe : 

L'ome... 


Osté 


Lès vacances po lès-èfants 

Li solo so lès tchamps d'pôtes... 
Et l tére dorêye èt tote tchaüde 
Come li crosse d'on novê pan... 


Ine creû, on mårtè, dès clås! 
I wfåt rin d'pus' às-omes 
Po crucifiyi P Djustice... 

Inte li mwért èt V vikant, 


Pô d' tcwè : 


Li spèheür d'ine plantche! 


Sohêt 


Si df? saveüs cori, 

Dj'ireü lon, bin lon, 

Po w mày pus riv’ni... 
Mins... wice ireü-dju don? 


Priyire 


Priyiz por mi qwand dji moûrè, 
Lès priyires ni vont mày à bwès... 
Mins la qu' dji vike, priyiz co pus, 
Lès mwérts, zèls, ni sofrihèt pus... 


Jacques MORAYNS. 

Du bos qu'on fèt les omes 


(suite) 
Dialecte de Gilly 


IV 


Preumis pas 


፦ Alèz, mw èptit! V'nèz d'lé s' papa! 
Alèz ainsi! 
L'èfant est la, 


stampè su ses deüs pids, s' rastènant al tchèyêre, 
èyèt ses djambes qui triyan'nu. 


Alèz, hü! 


Ci n'èst nén P preumi côp qu'on l' mèt al têre 
pou-z-asprouver dèl fé daler tout seü. 
Mins ፻" pètit djonne a peù. 


Quand on l tént d'zous ses bras, i pite èy’ il avance. 
Quand on lyi done èl mwin, i boute pou dè vüdi. 
Mins, sins l’ tènu, gwa pont d'avance, 

i n'ôse boudii. 

I voüreut pourtant bén s'i mète. 


Intrè s' papa èt li, gn'a nén mwins' di deûs mètes; 
èt c'est branmint pou l pètit tchot. 


Alèz, vènèz! — Qu'il a peü, n' do? 
I n'ôs'ra co, 
vos V virèz bén, lachi ፻" tchèyêre! 


L' papa pitche ène miyète èt stind tout longs ses bras. 
— Alèz! Vènèz dilé s' papa! 


Et tout d'in côp, sins pus d'afêre, 

come s'on l'aveut poûssi du dri, 

ሙ qué mirake! --- l'èfant s'a lanci 

èyèt, tout trèbukant, vèl'ci 

su l istoumac di s' pa qui ፻፲" rascoud au pus rède. 

— Avez vèyu? --- Sâcrè p'tit losse! 
L’afêre est fète. 
Il a mârchi tout seû, come èn’ ome, èl colau! 


Il a mârchi djusse çu qu'i faut 
pou qui s' papa fuche fiêr èt qu’ tout P monde èl saviche. 


Trwès-quate pas audjoûrdu, dimwin, ça sèra chije; 
ፀ dins sakants djoûs, no mitchot 
cavolra pa t't'avô P maujo. 


— Vos wèyèz bén, n'do. qu'i dè vüde, 
no p'tit ârsoüye, no p'tit crolè! 


Oyi, parints, oyi, l' gayole s'ra co râde vüde 
èt vo p'tit mouchon èvolè. 


ሃ 


Pwène 


En bèrotant t'tavô l djârdin, 
l pètit gamin 

trèbuke 

èt --- bouf! - i tché. 


C'è-st-in gros cayô qu'a tout fét 
èt no-n'èfant a yeü in suke. 

I criye, i bré 

come s'on daleut ፻፲" tuwer, 

èy’ i r’coûrt dins les cotes di s' mére. 


Mèchant cayô! 
Ça, c't’'ène misére! 


ሙ Mins faut toudis 

qui s' fuche a li 

qu’ l’afêre arive! 

— C'est come in fét èsprès! 


ሙ Tossi râde qu’on a ፻" cu toûrné, 
i squive! 

— Et s'i gn-a ’ne sakwè dins l tehimin, 
bén seûr qui ça s'ra pou l'gamin! 


On frote ès’ front usqu'i gn-a 'ne boûye, 
èy’ i ẹ lé fé, savèz, l’ârsoûye, 
en rèpètant sins d'awè s' sô : 


— Mèchant cayô! mèchant cayô! 


ሙ Oyi, m'n'annanije, oyi! IL âra a 8" pèpète . 
il a fét in boûrcha, m’ trésôr, au p'tit colau, 
V mèchant cayô! 


El gamin rèpète : 
— A pèpète! 
Ey’ i tape du pid su l’ pav mint. 


L'cayô pout bén s' catchi, pasque pour mi, t taleüre, 
i va passer in léd quârt d'eùre. 

A mwins qu' l'èfant n'eüche roubliyi 

dins pau d' timps qu’il a tcheü, qu'il a bré èt crue 

Il a télmint d' z-afêres dins #' tièsse 

qu'i n' sondÿra p't'ète pus a çoula. 


S’moman l bètchote; èle li carèsse. 

ያ w soumadje dèdja pus. Vèl'la, 

— t'ossi bén, l’ocâsian est boune — 

qu'i dè profite rad'mint pou r'clamer ène bouboune. 
Oh! s'i w faut qu’ ça, mon Dieu dèyi, 

pou qu'i fuche tout d' châte rapauji, 

ès’ mére va lyi doner ène caramèle. 


— Què-ce qu'on dit a s'moman? — ' Ci, man 
— L'aute main, la belle! 


4 pwène chèrvu, no losse tripèle. 
— En tchèyèz pus, savèz! 

— Il èrva au djârdin, 
suçant èyèt r'lètchant l' bouboune qu'i tént dins 8” mwin; 
èy’ i passe dé l' cayô avou l'ér di s'è foute, 
fiêr . 


come Potêr... 


Ene pètite pwène est co râde woute; 
èyèt pou d-awè du pléji, 
d'avance, souvint, on l'a payi. 
Georges FAY. 

Feu di strin 
(suite et fin) 


IX 


ET tairèsse li bèniye tchandèye 
Quand on m’ rascouvrè o linçoû? 
Mon Diè, mi qw t'a djouwè à P dèye 
Wairèsse chovè la poussire di m'soû? 


Qui vousse! Dj'ai pinsè fè m tchand'leuse 
Avou deus solias su P auteut. ) 

T'è sovince bin, gn-a one chij'leuse 

Qu'a fait passè l' nèt pa-dzeu 5' teut. 


Dimwain, faurè couru à k' fèsse 

Et qu'minci one novèle nouvin'me. 
Dj'aureu tant vlu prétchi à mèsse 

Et P zis mostrè comint e qu'on z'inme. 


x 


Lès cwarneyes ont r’ passè sin bètch' 
Pa-dzeu lès teuts qui l' solia lètch'. 
On r'cu l'ivièr dins lès maujons 

On clawe lès vièrs pa-dzo P wazon. 


C'èst po e nêt-ci dandÿreu lès nwaces 

Et l'atèrmint do cia qui n' wasse 

Pwartè s' mayon jusqu'au solia 
Tchandèyes aux stwèyes, nive su ፲፻" pasia. 


Lès-aubes tot nus dins leu misére 
Tchantront noyè tant qu'i frè clér. 

Su l'vôye deus p'tits mouchons pèk'yèt 
On stron di tchvau tot adjalè. 

XI 


Ci wèst pu l timps dès viyès fauves 
Qui côpint lès chijes à boquès 

On w si r'sère pu autou do l tauve 
I scléri pu waut qui P kinquèt. 


Portant, s' là s’ tchè qu'on djoû tè r'vaye 
O viatche di tès vis parints 

On t irè r'quère tot c' qu'èst su l'aye 

On t” mosturrè poqwè, comint. 


Ci n'èst qu’ ça qui fait leu vikadje 

Quand on t” kimince : « t'è sovince bin » 
Ça vaut pu d' chip dicausses. Et wadje 
S'on vleut candji qu'is n? vaurins nin. 

I n” mi d'meure djà qu'on p'tit boneur 
Qui dj' rafurléye co bin è m' potche. 
D'èyus' qui vint? C” n'est nin d'asteur 
Qui lès crayas n? sont pu si rodjes. 


Dj'ai tot pièrdu, dj'ai tot gangni. 
Ci wèst qwone fauve qu'a sti trop bèle. 
Ça w siève à rin do vlu spaurgni 
Les blanquès orondes qu'on etèle. 


C’èst mi P viy-ome èt djè l sais bin. 

Qui vousse qui dÿ faiye di tès brouwires? 
Ça n’srè jamais qu’on feu di strin 

Qui ዐ7'ዐ፪ ramchi po t'vlu fè rire. 


Georges SMAL, R. N. 


Pour la rédaction, s'adresse: à M. Jules Rivière, rue des Hou- 
blonnières, Namur (La Plante), 

LES CAHIERS WALLONS 


+ Antoine Binot 


Antoine Binot est mort. Telle est la nouvelle qui nous parvint 
il y a quelques jours à peine et qui toucha dans leur affection, 
les « Rèlis Namurwès » et spécialement ceux qui connurent leur 
bon ami Antoine à l’époque de sa splendeur et de son intense 
activité, Voici un extrait du discours par lequel, an nom de tous, 
notre président M. Calozet, salua une dernière fois cet artiste 
et ami regretté 


Antoine Binot! Toute une longue vie d’activité professionnelle 
s'étendant de l’école primaire inachevée aux Verreries d'Herbat- 
te jusqu’au jour d’une retraite bien méritée en passant par tous 
les échelons : aide-ouvrier, ouvrier, graveur, pour arriver au 
poste de chef በ6 fabrication; activité artistique aussi qui fut ex- 
posée en ces termes et à l'insu del’intéressé, au Ministre des 
Affaires Culturelles, à l’occasion du 50e anniversaire des «Rèlis 
Namurwès » : 


Antoine Binot, membre assidu de notre société littéraire depuis 
39 ans et membre du Comité fut, non seulement, pendant plus 
de 30 ans, brillant acteur et régisseur du Cercle Royal des Verre- 
ries d'Herbatte qu'il fonda en 1895, ayant formé des acteurs-ou- 
vriers qui, à son exemple, jouaient par goût et sans la moindre 
rétribution, mais il fut aussi, à titre gracieux, pour l'éducation 
populaire, le propagandiste de la bonne chanson wallonne, en 
illustrant, dans les villes et les villages de Wallonie et deux 
fois à la «Namuroïse» de Louvain» les conférences que fit M. 
l'échevin Pieltain sur les lettres dialectales. 

Antoine Binot se distingua aussi, à plusieurs reprises, à la 
Radio, par une interprétation originale des vieilles chansons 
Moncrabeautiennes et par le chant des Vêris qui lui avait été 
dédié. 


Le Gouvernement reconnaissant ses services 16 créa récem- 
ment Chevalier de l'Ordre de la Couronne. A cette occasion, 165 
« Rêlis » avaient organisé, en juin dernier, une manifestattion 
de sympathie pour rendre hommage à leur aîné qui chanta 
encore, de sa voix de 86 ans, ses morceaux préférés. 


Déjà la Ville de Namur, reconnaissant les grandes qualités 
de ce bon citoyen, lui avait décerné le prix Blondeau et le Comité 
central des Fêtes de Wallonie dont il avait été l'un des fonda- 
teurs lui avait donné, en 1950, sa plus haute distinction : la 
Gaillarde d'argent. 


Le président de «Rèlis» termina alors par un émouvant « au 
revoir » au cher disparu. 


Les Cahiers Wallons. 


De la Gaume. 


Albert Yande 


Par la voix d'Albert Yande, la Gaume nous apporte 
aujourd’hui son salut fraternel. 


Albert Yande est actuellement un des représentants 
les plus en vue des lettres dialectales de là-bas. C’est un 
poète délicat et un conteur avisé. On lui doit jusqu’à pré- 
sent un recueil de poèmes « Pa d't'avau les autes coeps», 
(Prix de l'Education et de l’Expansion artistique 1955, 
à Liège), un poème épique «El Djan d'Mady» (le héros 
bohème de la région) même prix, une comédie en un 
acte « La Téraisse et les élections », premier prix du 
concours de la confrérie des Zigomars de Virton, des 
contes divers (Noël ou autres) en français ou en dialecte, 

Dj à martchi 


Dj'â marthi la neûtie èt d? mâ trompè d' voûyette — 
âué longue neûtie sais tchü, qué neûtie d'agonie, — 
Dj'avous fra èt co swa èt d’ arous tant vlu ‘ne miète 
D'aimeür pou rafrèchi èm’ pôeve cœur tout flâci.. 


Coume eune hérde èchamspläie, mès souv'nances du ma- 
[leûr 

V'nint houpè t'autou d'mi peù ma gôerdje su nowout 

Quand’ dj'arous v'lu bâyi, - èt c'qui m'fout ፻፲" pu ቋ' dou- 


[leûr 

C’èst qu’ dju n’ trouvous-m' eune mai pou m racude si 
[dj’tcheüjous. 

Ah, d'dès l fond d'ma nwareür, si dÿ plous r'vwar la clâr- 
[tè 

D'la mâjan qu'dj'avins fât quand dj ‘nous aimins d'dès l 
Aveu tous les bouneürs qu dj ï avins pèdus. [tès, 


D? må trainè 8” mès mutés pou rwûti pa la crâye 
Si du s’lo dès autes côeps gn'a d'meurout-m’ eune lukâïe 
Mâ vous vez clapé l’uch èt vous w m'ez-m' ratèdu. 


La vouvyète 


Dju m'souvins d'eun’ vouyète qui dônout d ri les méches 
Peù cheüjout dès holières èt 8” mussout d’dès l bochèt. 
Dju m vwas co couri, achôrant les mouchèts (1) 
Pou ሯ4 cûde dès meûrans. dès pèrnèles èt dès fréches 
Dju m'souvins d'enu' vouyète 
Et 'n sacante côeps, dj la r'grète. 


Dju m souvins d'eun' vouyète, atèr lès neüjètis 
Qu'an cheüjout tout gamin à r'vunant dès ècoles. 
Il y fayout mout bon qu’ pa dès côeps lès djôenes droles 
Pou z-î vwar dès djôenètes, y triplint co v'lètis. 
Dju m’souvins d'eun’ vouyète 
Et d'enu' première boutchète. 

C’èst pa çute vouyète-là qu'in bé côep dj'â parti 
Må - dj rutôenè dès côeps pou vwar la mai du mman 
Qui d'au lon m fayout signe du méche d’ri la majan : 
Lès m'mans sont mout à sougne à vwar quitèr leù p'tit! 
Dju m'souvins d'eun' vouyète 
Où c’ qü dj n'âm' brå qu'eun' miète. 


Quand’ ዐ7'6-8' avous pèzant èt qü dj'touffous d'anoûye, 
፻ፐ776 traquè bin dès tch'mins pou m’ dèkeure du ma 
[pôene. 
፻ፐ774 boûchi à dès uches, mâs dÿ n'â trouvè pèchôene 
Pou m rapâji d' mès sougnes èt m’ remète su la voûye. 
Gn'è qu’ au tchû d'ma vouyète 
Qu dj må r'trouvè tout nète. 


Ah! coume dj'atou biw âje, rin qu’ a r’vwayant d'au lon 
El tuté d’ la mûâjen catchie d'dès lès peumis 
Et P méche dan, aveu mman qui chèrbout lès âries 
4 m ratèdant, noum’-dan : èle avout l’ tès si long! 

Dju m souvins d'eun vouyète 

Où ር' qü dÿ martchous bin rède. 


P'pa èt mman atant voûyes, ፻ ban Dieû lès-è r'hutchi 
Mâs dju r«prins co v'lètis la vouyète d’ri lès méches. 
727 ï r’uwas co n’ sacante côeps dès afants cüd' dès fré- 
Et pou s'y rabrassi, dès djôène djens s’y catchi [ches 
Mi, d? y r’vike ma djéenèsse èt tchèke côeps d’ri la hâye, 
De m r'tôenèr pou tchertchi in tûté (2), euw feumâye 
Et co 'n mai qui m’ Prout signe, dju w sais co m'apétchi! 

Dju m souvins d'eun' vouyète 

Gwè-m in djou qw dju w la r'grète! 


Albert YANDE. 


(1) Mouchet : moineau — (2) Tûté : cheminée. 


VIENT DE PARAITRE : « Li Coûr da Marêye », recueil 
de poèmes, par Madame Prévot-Fabry. Nous en parle- 
rons dans notre prochaine édition. — En vente chez 
Pauteur, 4, rue Borgnet, Namur. (Ed. Imp. Servais) 

.00ን ` 
Djè vas a mèsse 
Dialecte de Fleurus. 


Quand c'èst dimègne ou grand djoü d'fièsse, 
Tout bèlmint dj'è vas a basse-mèsse. 

Dji chüs l’èximpe di mès parints, 

Di mès tayons dji sès l'wayin. 


I m'chène qui n'vauréve nén lès pwin.nes 
Qui dji m'rassaure mia qu'dins l'samwin.ne 
Si, pour mi, n'èstéve nén rèquis, 

Dés l'garand Mésse, di prinde du rèpis. 


Quand il arive, pou n'cause ou l'aute, 
Pacaup ène miyète di m'difaute, 

Qui dji n'sés nén rimpli mi duwèr’ 

Ça m'tourpine pus qu'vos n'poûriz Pewère. 


Mins n'aléz nén quénquefiye sondji 
Qui dj'ai l'istofe d'in canetâti! 

Et qu'i m'arive di wéti d'crèsse 
Ene djins qui nè va nén a mèsse. 


Non! Pour mi l'monde è-st-ainsi fét : 
Gn'a dès bon-omes èt gn-a dès mwés. 
Chakin arindje si lét a s’môde, 

Dins l'linçoü ç qui compte, c'èst l'apôte. 


A l'ègliche souvint djè vas m'mète 
Din' in cwén, èt dji dmére èkwète. 
Drola didins l’grande paujèrté, 
Dji rimpli m'cœür di binaucheté. 


Dji n'wès nén lès djon.nès frikètes, 
Qui s'oalantenu pou leû twèlète; 
Nén d'pus qui lès grossès légumes 
Qui s'pudenu souvint pou ds-abumes. 


Dji n'sès nén in rabouloteûů 

D'avés. A l'Avièrge, au bon Djeù, 

Dji raconte mès pwin.nes, mès-èspwèrs; 
Dji lès fwadje mi-minme, mès pâtèrs. 

Su l'quârt d'eâre qui df leù drouve mi n'âme 
L'arive qui df’ sins brotchi ène lâme. 

In pièle. Dji n'è sès nén midone; 

C'èst l'mèyeü d'mi-minme qui d? Leü done. 


Mins quand 73798 diskind su l'auté 

ያ gn-a pus pèrson.ne a rniktér, 

Tout l'monde s'asgligne èt bache si tièsse... 
On n'èst pus qu'dès-omes fyant l'minme djèsse. 


Et la pouqwè djè vas a mèsse. 
Henri PETREZ 


Dialecte de Liège. 
Riwène 


Li mwért, påhůle, si pormonne 
Inte lès meûrs dè vi covint 

Wice qu'on pins'reût vèy sovint 
S'adjèni lès spéres dès monnes. 


Lès bwès sont tot tchamossis, 
Lès jèbes ont covrou lès briques. 
I sonl'reât qu'pus rin n'i vike 
Son n'vèyéve sát'ler lès d'zis. 


Qwand l'nute wåkêye di n'neüre linne 
Lès meürs qui l'ome a roûvi, 

On ôt, è l'êwe dè vivi, 

Braîre anoyeüs'mint lès rinnes. 


Li blanke leune qui monte à cir, 
Dispiète divins totes lès cwènes 
Dès sotês qui, so lès r'wènes, 
Potch'tèt d'on pas tot lèdjir. 


Sins sogne dès vèyès macrales, 
I gripèt so lès haûts mers, 


Si catchèt-st-è l’sipèheüûr, 
S’acrotchèt ås colèbales. 


Po loumer leûs crämignons, 
ያ gärnihèt lès tchabotes 
Avou dès vètès loum'rotes 
Qui blaw’tèt so lès pègnons. 


Orèdje 


Ine grosse gote si sprâtche so l’pire di tèye, 
Ine deûzinme, ine treûzinme fèt parèye, 
Et, plik-plok, vo-'nnè-là qui toumèt. 


Il alome Lès nülêyes si k'hiyèt... 
En-on grand brut d'infêr, li tonire 
Craque èt r'dohe, sûvant l'côp d’aloumire! 


C’èst l’orèdje. Come dès neûrs batayons, 
Lès nûlêyes si k'mahèt à toûbions, 
Li plêve tome èt rispite so lès f'nièsses. 


Li cir èst parèy qu'ine grand hom'rèce 
Qui laireût passer l'êwe po sès trôs. 
Li tonire qui bômêye rind soûrdo... 


Et come on soflèt d'fôdje qui s’ gonfèle, 
Li vint hoûle, si grohihe, si måvèle 
Et ramasse disqu’à l'êwe è potè. 


Li plêve hène è coûrt so lès cwårès. 
Totes lès vôyes ni sont pus qu'dè l’macoye, 
Djus dès-àbes, on veût toumer lès foyes. 


C’èst l'orèdje... Li cir èst dislahi... 
I ploürè tant qu'i wèst nin vâdi. 

Li rintrêve a viyèdje 


Rin qu'à prumi côp d'oùûy’, tot m'avisa candji! 

ያ wsi raviséve pus li p'tit djoyeüs visèdje 

Qui, d'vins 'ne cwène በፅ l’Hesbaye, dj'aveà vèyou frudii, 
Li tifps l'aveût distrût quàsi tot so s’passèdie. 


ያ n'dimoréve pus rin di çou qu’ dj'aveû k'nohou; 

N'aveüt pus nou champ d'pôtes wice qui dj batéve 
[carasse; 

Li vèye tchapèle touméve à bokèts d’so l’'sawou 

Et, tot d'hägn'tés, sès saints d’crôye sonlit fé "ne grimace. 


Avou sès vis teûts d’wû, sès spès meûrs goudronés, 
Mi ham'tê rispwèséve inte lès-âbes èt lès håyes; 

A mitant d’sès praîrèyes, i sonléve balziner 

Tot hoûtant s'ènairi l'gruzinèdje dès pimäyes. 


Quand c'èsteüt è l’awous’, tot-à ponne li solo 
Féve-t-i ‘ne tètche d'ôr à cir qui l’viyèdie s’aprèstéve 
Po-z-aler soyi l'grain... On-z-oyéve lès sabots 

Clap'ter so tchamp so vôye avou l’djon qui s'lèvéve. 


Lès boûfs, tot sètchant l’tchär d'on pas todis londiin, 
Bahît leûs lonauès cwènes à l minme guide acopléêves. 
Et groum'tinît l’trinblinne sins prinde astème ås djins 
Qui potchit, po fé l’uôye, so lès bwès d’ l’atèlêye. 


Nos-autes, spitants gamins, nos coris è sûrdon 

Po savi dè haper lès lûhants martins-diales; 

Et nos nos d’grètis tot d'vins lès ronhes, lès tchèrdons 
Tot rimplihant nos potches di fayimes èt d’pètchales. 


Oûy, lès håyes sont côpêyes, n'a dès ariles tot costé; 
Lès-ouhènes ont covrou lès téres èt lès tchamps d'pôtes; 
Ir, c'èsteût l'âärdispène qui nos polis houmer; 

Oûy’ c’è-st-ine eûre foumire qui monte dizeu nos-aûtes. 


Jacques MORAYNS. 

Du bos qu’on fèt les omes 


(SUITE) 


VI እ scole 


ሙ Ey’ asteûr qu'i fét bon, faura l minner a scole! 
il est grand assez pou daler! 


C’est l’papa du gamin qui vént d' prinde èl parole; 
èt çu qu'i dit, faura bén l’fé. 

Mins tout P minme, ça chène drole, 

si p'tit, èt d'dja daler a scole... 


El moman, sins r'nicter, 
coumince a l’aprester. 
Ele va lyi mète 
ès’ pus bia sindré d’cotonète 
Avou in p'tit mouchwè dins s’poche. 
— Nén l piède, savèz! 
Qu'il est’ djoli, P? pètit crotè! 
Es’ rond visâdje èrlût come ène roudje peume. 


— Wétèz-l', papa! 
Toute fiêre, èl feume, 
divant 8” chè-d’eûve, è-st-en admirâcion. 


L'èfant, est guéye come in pinson. 
Il a ’ne pètite târtine èy’ ène bouboune dins s' bwèsse, 
èy’ i s’èrcrèsse. 


— Wèyez, qu’il est contint!... Alèz, vènèz, no p'tit! 


On va P minner dilé P? mam'zèle 
qui tént dispůs toudis 

çu qu’on apèle 

en françès : l’école maternelle. 
Han! Bén seûr ci west co 

qui l’iscole des tchétchots : 
pètitès fiyes, 

pètits gamins. 


Mins dans la viye, 
a tout, 1 faut in couminç' mint. 

L' mam'zèle n'est pus toute djonne; èle n'est nén fôrt 
(gn-a-t-i des bèles dins ç mèsti-la?) [djoliye. 
Mins èle a 

in bon r'gârd èy’ ène vwès djintiye. 


El moman est toute èfouzyiye; 

èyèt ፻" gamin rwéte, tout sési, 

cu qu'i gn-a t't’autoû d'li : 

des dessins au tâblau; su P meur, tout plein d'imâdies; 
ène grosse nwâre istûve au mitan; 

èt, dins les bancs, 

des p'tits èfants 

qu'ont l'ér tertous di yèsse bén sâdjes. 


I sère pus fôrt dins ses p'tits dwègts l'mwin di ẹ moman, 
su Ç timps-la au’èle tatèle 
avou l' mam zèle. 


Et, tout d'in côp, ç't'èle-ci P prind dins ses bras, 

èw i wèt s'moman qui s'èva, 

— qui s'èva, mins l'cœur gros, savèz, come toutes les 
[mames 

èl preumi côp qu’ l'èfant les quite in bon momint — 

nu s'ève sins pus si r'toürner. Et no gamin 

8" fout a criyi, a brére avou des grossès lâmes, 

su l'timps qui, pou l'èrconsoler, 

P mam'zèle 

fét diiboter 

in p'tit porichinèle 

qu'a deûs bosses èt core in gros nez... 


Faurabén vos abituwer, 
m’ pètit; ça Sra pour vous come ç'a sti pou les autes. 


Des gayoles, i d'a d’ toutes les sôtes. 
Mins, dins ç't'èle-ci, 
v garez co souvint du pléji. 

VII. Fayè 


Ça w va nén! Gn-a ’ne sakwè qui brasse. 
Dèdja ’spûs sakants djoûs, l'èfant est tout fayè. 
El moman, qui çoula trècasse, 

a tous les vijins d'a pârle. 


ሙ ያ w djoque nén di s’ plainde èyèt d’ brére. 
gwa pus rén qui lyi plét; i n? mindje quasimint pus. 
Bén 8ፀ87, il a 'ne sakwè d’contrére! 


—Si vos lyi f'yiz du té d'sèyu! 
Faut qu'on asprouve : 
put-ète, c’è-st-in catâre qui couve? 


— Dèl camomine pou s'n istoumac : 
bén seûr, c’est la qu’il est patraque! 


— A-t-i yeü frèd? 
Vos faut l froter avou d' l'alcool canfrè! 


— Mi, dj'é l’idéye 

qu’il âra ramassè ’ne mènéye : 
a ç séson-ci, ፻፲" flaya roûle co; 
on l’a co râde su l’dos! 


— Si c'èsteut l' pindicite? Faut r'wèti ou bén sinte : 
i n” si plaint nén d'awè mau 8” vinte? 


— Est-ce qu'i va bén au cabinet? 
Ci n'est put-ète qui P? côrps mannèt : 
i faut si wére! 


Dins tous les cas, mi sins tôrdji, 
dj'èl freüs purdji! 


ሙ Avou les djonnes, c'è-st-ène misére! 
ሙ A qui l dijez! 

Mins, su ç' timps-la, 
l'èfant a mau pâr ci, pâr la. 


Çu qui P ginne èl pus, c'est dins s'tièsse. 
Vos diriz qu'i gn-a la 'ne grosse bièsse, 

a môde d’ène wèsse 

ou co bén d'in am’ton, 

qui broûye toufèr èt su ፲፻" minme ton. 

Pa côps, dins ses orâyes, on bouche èy’ on rambouche. 
Gn'a pus ’ne goute di ratchon dins 8" bouche; 

ès’ goyi est come in croya. 


—Mins m diriz bén, vous, çu qu’il a? 


— Çu qu'il a! çu qu'il a! Bén, c’est qu’ gwa pont d’ 
di ratinde èt d' tant bèziner! [avance 


— Què ር" qu'i faut fé? 
— Faut d'aler qué 
P mèd'cén, èyèt qui vène! 
On trinne dispûs toute ène samwène 
èy’ on n’ ra nén pus avanci 
s'on d'meure ainsi. 
ሮዝ” afére-la west nén naturèle; 
et pusqu'on est dèl muturwèle, 
n ratindèz nén! 


In mèd’cén 

c’est so télcôp Possi malén 

aui sakantès canlètes : 

l’èfant couminceut les poquètes. 


— 7 p'leut bén yèsse fayè! 

— Bah! ça dira co rède! 
Gn'a pont d'èfant qui scape a ça! 
Quand on l’s-a yeû in côp, gwa pupont d'imbaras! 


— Fèyèz bén atincion qu'i w si grâwe dins 5” visâdie! 


— Oyi. I s'ra bén 84979, 
èw do, m pètit colau? I wét'ra des imâdies! 


Mins l’èfant d'a d'dja $ sô dyèsse longtimps rèssèrè. 
Ey’ i pinse, come tèrtous nos avons d’dja pinsè, 
qu'on n’ duvreut jamés yèsse fayè. 


Georges FAY. 

Etèr'mint à dij eûres 
Dialecte de Moustier-sur-Sambre. 


— Ja fait qui l’ Loyisse èst mwate, d’abôrd? 

— Loyisse? Quén Loyisse vloz dire? 

— Bén, Loyisse do Scayteüû, oh. 

— Ah! oyi... c'èst l’ viye feume qu'on vèyèt todi achide al 
fignèsse di qd’ la-ôt. 

— Oyi, c’èst ça. La dès-ans qu'on d'jèt qu'èle alèt moru 
et nom di dio, ça sti one viye deure, parèt qu'’èle a ranki 
t't-aleûre deûs djoûs. 


— C'èst nén po ça, mins quand on n' sièt pus à rén fau- 
réve moru tot d'on côp, vos n' trouvez nén? come one 
couche qui câsse. 


ሙ Dji m’ sé nén mi, 1 m’ chone qui l’ grand Maisse sét 
bén ር' qu'i fait. 

ሙ Boutez tot 1" minme qui v's-ariz yeû P minme daye è 
vosse famile èt qu’ vosse mére âréve siti clawéye cénq ans 
asto dins on fauteuy, vos causeriz quéntfiy autrumint. 
— En tout lès cas, dji n’ l’âréve nén lèyi tote seûle dès 
djoûs asto dins one tchambe di la-ôt. 

ሙ Ah! ça, nom di dio, ni mi nèrén, èt dji n’ vôréve nén 
yèsse al place dès Minmin, ça pôréve co bén leû r’tchaire 
su 1" mouzon, on በ100 ou l’ôte. 

On 8 soné à mwärt aviè chij eûres 61 11 scayteû a payi 
l grande Laliye po-z-aler anonci l’novèle aus-uch. C'èst 
todi lèye qui fait ça. Elle bouche avou one régue di scoli 
èt on sét bén tot d’ sûte qui c’èst lèye qu’èst là èt pokwè 
c’ qu'èlle vént. « On-z-ètêre on tél ou one 1616, tél djoû à 
téle eûre èt on vos priye à l’ètêrmint. » 

Come todi, ça sti one convêye al maujone dèl mwate, 
Po cominci, c’èst lès vijéns qu'ont v'nu. Què vloz? on n’ 
pout nén fé autrumint, li viye Loyisse alèt è tos lès-ètèr- 
mints. 

Onz-intêre sins pont fé d’ brût, on fait one crwès 
avou 1! bènite eûwe, on dit one pâtêr èt pwis on prind dès- 
airs pitieûs èt on cause tot bas come s’on-âréve peû d’ 
rèwèyi 1" viye feume qu'èst stindeuwe su l’ blanc lét 
avou on live di mèsse pa-dzos s’ minton ( peû qui l’ bou- 
che ni s’douve) èt on tchaplèt autoû d’ ses dwèts. - 

— Elle 8 co 811 rade mwauwe. 


ሙ Bén, vos trouvez? Là deûs djoûs qu'èlle satchèt après 
stalin-ne, 


— Elle ârèt soufri s' paurt. 


— Mi, djè l’a conu qu'’èlle èstèt co vayante, one grande 
fwate feume qui n’avèt nén frèd aus-ouy. 


ሙ C'èst vrai. 
ሙ Ci qu’ c’èst d’ nos-ôtes, po ça... 


On r'waite com one miète li mwate. Ci qu’èlle pout 
yèsse laide sins sès dints, avou s’ nez pici èt sès-ouy rè- 
foncés. On r’waite pa l’ fignèsse. 


ሙ Qnén tins, don! Gn'a lès foûrs qui vont co toûner à 
rén su lès pachis. 


ሙ C'èst tos l’s-ans l minme dispûs 1" guêre. 
Gn'a dès-ôtès djins qu'arivenu, faut fé place. 


— Quand c’ qu'on l’ètêre? 


ሙ Vinrdi à dij eûres. I fait trop crau èt trop malade po 
l’aurder pus lontins, 


Et luch si r’sêre èt l’uch si r’douve èt i faut rèsponde 
à tot l' monde. Aviè በ፲] eûres èt d'méye 1 parèt qu'i gn’ 
avèt co dès parints በ' Nameur, dès p'tits couséns qu’ 
avénn’ todi v'nu à tos lès-ètèrmints. 


* 


On-z-a sti r’toûner lès gârdi-rôbes èt r'nachi dins lès 
gros ridans èt lès cofes do gurgni po r’trouver dès nwârs 
moussemints. Li scayteû n'ârè qu'à mète li costume do 
vi mon-onke Tchofile qu'avèt d'dja sièrvu quand pârén 
a moru èt 8' feume, elle a r'trouvé dès viyès cotes por 
lèye mète en ratindant qui l'costri eûche fait lès twèlè- 
tes po l’ètèrmint. 

On-z-a pris one saki jusqu’à dimègne po fé I’ cafeu, 
sièrvu à bwâre èt fé lès bagadjes èt r’nèti l' maujone. 


Comint ር' qui ça a arivé? Là lontins qui l’ viye djins 
vikèt mièrseûle ይ s’tchambe. Mariye li pwartèt st-amin- 
dji èt quand elle n’avèt nén l’ tins èlle èvoyèt one dès 
bauchèles. Elles trouvénn’ qu'i sintèt mwais èl tchambe. 

Ça, on sét bén qu’ dès viyès djins, ça n’èst nén todi prôpe. 
En tous lès cas, elles ni d’ mèrènn’ jamais d’ pus qu'i n’ 
falèt d'lé lèye. 


Loyisse dijèt s’ tchaplèt do matén au gnût po passer 
l'tins. Qu'èst-ce qu’èlle âréve fait d'ôte? Elle ni savèt pus 
lire avou sès mwais-ouy. Dji n’ pinse nén qu’èlle èstèt 
fwârt d’èglije, mins quand on 8' wèt aflidji come ça, on 
rintêre è li-minme; on a l’ tins d’ tûser, on s' dimande 
pokwè ci èt pokwè ça èt ça vént tosseû : on prind s' 
tchaplèt. 


Ça fait qu’on bia djoû, elle n’a pus v'lu mindji, c’èst 
tot jusse s’èlle bèvèt cor one miète d’eûwe : di l’eûwe qui 
spite, dijèt-êlle. 


Dj'ètind l’ grande Laliye qui bouche aus-uch tot au- 
100. di m’ maujone : on v’ priye à l’ètèrmint da Loyisse 
do scayteüû. 


On-7-a uké lès proches-parints : Loyisse avèt yeû deûs 
fèyes. Mariye qu’èlle vikèt avou èt Twènète qu'avèt må- 
ryé on maisse di scole di Tamènes, mins là d’dja lontins 
qu'elles ni s’ causénn’ pus pasqui l’ Loyisse n’avèt ja- 
mais vèyu qu’ pa lès-ouy da Mariye èt qui c'tèlcile èstèt 
djalousse su $’ soû qu'avèt mâryé on maisse di scole. 


Li scayteû avèt fait v'nu lès cias d? Tamènes jusse 
quand il avèt r’mârqué qui s’ bèle-mére alèt moru. Is 
sont v'nu on djoû au gnût qu'’èlle rankyèt d’ dja. 


—Mäârine, c'èst m’ matante di Tamènes qui vént vos 
dire bondjoû. 


Mins l’ viye n'ètindèt d'dja pus l’ vwès da Flora, li pus 
djon-ne dès bauchèles do scayteû. On-z-a r'cominci l’ 
minme pâr ègzimpe avou dès nèveûs èt dès couséns qui 
po fini l' maisse di scole a trouvé qu'on fréve branmin 
mia d’aler cwai l’ curé. 


— Non, oh, vos l’ curé! Po l’ fé awè peû. N'è faut nén 
d’pus po qu’èlle moûre. 


Quand 1]' curé a v'nu, èlle ni rankyèt causu pus. Por- 
tant l’ famile a raconté dins tot l’viladje qu'’èlle avèt yeû 
1" curé, èt tot ር' qu'i falèt, qu'on li avèt ècrauchi sès bo- 
tes èt qu’èlle plèt s’présinter al grande pwate. 


Ci qu'’èst sûr c’èst qu’ lès deûs 8005 s’ margougnénn’ 
tins qui l’ curé èstèt la-ôt èt qu’èlles s'ârénn' tigni pas- 
qu'on ፲' ritrouvèt pus lès-actions do Katanga, Mariye 

donèt à ètinde qui leû mére avèt alouwé tos sès caurs 
po s’ sogni èt Twènète savèt bén l’ contraire. Et pwis. 
comint ç’ qu'on-alèt s’arindji po lès paurts : i gn’avèt 
dès têres èt deûs maujones, one grande èt one tote pitite. 


Dins lès viladjes, on sét todi tot. I parèt qu’ c'èst l'ome 
da Twènète què lès-a fait djoker. 


* 


Gn'a yeû branmint dès djins à l'ètèrmint jusqu'à l 
ofrande. Tot l’ monde a sti toûrner autoû do mwäârt po 
bauji P platène èt s’ mostrer d’vant l’ famile. Gn'a minme 
sacantes qu'on 811 mète leû cârtes sul tchèyaire do bia 
fu. Insi on-z-avèt fait 81 dvwêr. Quand l’ mèsse a conti- 
nuwer èt po-z-aler au c'mintiére i gn'avèt causu pus 
pèrsonne qui l’ famile èt sacants viyès djins qui vont à 
tos 1' s-ètèrmints. 


Lès-omes ont sti bwâre on vêre au cafeu do djè d' bale, 
jusse divant l'èglije. 


Emon li scayteü on avèt drèssi l' tauve po tote li pa- 
rinté. On-z-a causé one miète dèl mwate tot vüdant on 
ptit vêre. Gn'a one cousène di Brussèle qui v'nèt d'ari- 
ver. Parèt qu’ c'èst P’ minme à tos lès-ètèrmints, èlle 
arive todi quand tot èst fait, po n' nén aler à l'èglije, Elle 
a brai tot rabrèssant l’ famile, elle a fait dès grantès- 
èsclamüres èt po fini quand èlle a sti one miète rapau- 
jiye, elle a r'mètu do rodje su sès lèpes èt dèl poûde su 
865 massales èt elle a cominci a couyoner l’ gros cousén 
d' Balauce, li cinsi dèl famile què li avèt vindu do büre 
à mitan prix tote li guêre. Faut dire qui l' cinsi n'èstèt 
nén à l'après d'one crausse, d'alieür, i pwartèt ça su s' 
visadje. 


On-z-a mindji lès crènés èt rimpli lès ptits vêres. On n’ 
causèt d'dja pus dèl viye Loyisse qu'avèt tant soufri po 
moru; co d’chance por lèye qu’èlle ârè sès ptits-èfants d’ 
Tamènes po sondji à lèye dins leûs pâtêrs. 


Em. GILLIARD. 

Twès Noyé d’ène vikérive 


Pou n-n'alér 8 P mèsse di mèygnût, faléve awè sèpt- 
ans; c'èstéve dins lès viyès convenances dè l’ famile. I 
Is-avéve yeû au mwès d’avri èt pou lê preumi côp d’sa 
viye i fyéve pârtiye du raploû qui kanletéve, raculoté 
autoû dè l’ sitûve a longue 5026 dizous 1' mantia, qu’avé- 
ve dès-ans d’asto, rascouvru cramas èt cropècindes. 


Achi dissus li ptit chame qui syèrvéve a m'marine pou 
[9616፲ lès canadas, il-èst dés 1676, si tièsse aspoyiye dis- 
sus schoû. Li rontiye mwain dè l’ viye mame tchipote 
doûcètemint dins sès crolés thvias; c’è-st-ène si boûne 
doûdoûce. I 1" wèt télemint voltiye si marine; èle a dès 
si djintiyès-istwères a racontér. Et quand èle li rwéte i 
chène vir dins sès grands bleuws-oûys, pacôp come vwè- 
16, ène cwane du paradis. Seûlemint si djoû-la lès comé- 
res avéne li dwèt di s’tére, i n’ vos faut nén dmandér ls- 
èfants. C’èstéve prèsse tout fère li cinsi qu’avéve li pa- 
role. Pourtant, a l’ôrdinére, c'èstéve nén in fwârt cau- 
5605, mins li chije dè I’ noyé c’èstéve da li, on l'savéve 
bén. Oussi èn’-avéve-t-i a racontér : du vi timps. di l 
anéye oûte, dès dinryes, dès bièsses. Li gamin wétéve si 
visadje tayi a côps d’courbè, ronti, ricû pau solia, scrèpé 
d’près pou l’grand djoû; si long néz oü ር" qui souvint 
pindéve ène goute come au d’dibout d’ène tchandèle di 
glace quand i disdjale; sès finès 16958, qui n’conichéne 
nén li gout du toubac’, mins qu’èsténe fachiye avou dès 
foûyes a cigarètes, pace qui l’ bîje lès biléne. Alôrs’, qui 
1" marine avéve ène vwès a-z-èdwârmu lès ptits tchots, 
li cinsi èn’-avéve ène sètche come in côp di skorîye; lès 
bièsses come lès djins donéne èn’-ikè quand’ d'ôrdinére 
èle comandéve. I n'faléve nén rotér su s’pid... Il avéve 

dès-agaces! Mins pou ç'swèréye la èle chènéve radoû- 
0176, èle montéve di 5'ርርፎ0፲. Dizous lès carèsses di s'ma- 
rine, li raculot 81 lèyéve en’n-alér a soki; mins en lsa- 
tchant in ptit côp pa sn-orâye, grand-mére lyi rapèléve 
qui si s’lèyéve en’-n’alér li cinsi auréve rate fé dè l’èvoyi 
si staurér su s'payasse di sayes. 


Adon pou s’dispaupi, i stancenéve sès paupières en 
drouvant dès-oûys come dès ptitès potales pou wéti çu 
qui gn’avéve autoû d'li. I lyi chène qui c'èst nén lès min- 
mès saqwès qui lès cènes qu'i wèt dè l’ djoûrnéye. Lumé 
pau-zès deûs crassets dès grands djoûs, ls-ombradijes li 
donenu l'hèrleuwe; 1 wèt doube. Aligni su l'mantia dè 
l'tchiminéye bén woût, toute ène drigléye di clicotias 
rilûüjenu; on-z-a skuré lès cuives. Au mitant dès deûs 
tchandelés li vi Bon Djeû stind sès brès. Dissus l’meur, 
si djèsse èst si bén laudje, qu'I chène voulu fé n’brès- 
siye a toute l’assimbléye., Lès lumerotes, pacôp banbiyenu 
èt fèynu dansér l’maclote aus-ombradijes dès djambons. 
pans d’lard èt tchapelèts d’saussisses qui pindenu au 
saumi. Dvant 11, l’âärmwère d'inkwète avou sès ከ6165 
scultriyes; 1 lyi chène vir 1 ibwèsse aus liards dè l’vinte 
du lacia. Dimwain si grand-pére è rtir'rè cénq pitits 
cen?’ rilûjants come dès pices d'ôr, sèrè s'drénguèle dè 
l'Noyé; 1 n-n’aurè core ostant au nouvèl-an. Asto l’tchi- 
minéye, pindenu, li sauni èt 1'ከ፲0ር811. A ’laute costé i 
gn-a li késse di 1'ዕ፲100]6. Sès oûys s’astaudjenu su l'bia 
cadran di stain oü ç'qui deûs ptits-anges chènenu rastè- 
nu lès-èwiyes qui n’ toûnenu nén rate asséz a s’ môde. 
Li balanci èstéve au stwèt dins s’vassia, pou n’nén qui 
djoke on-z-a fét ène craye dins l’paneau; a chaque tic i 
mousse si bètch, a chaque tac i si reatche, come 81 l’avé- 
ve peû du baston a skorion ètdu tire-bote qui chène grigni 
dès dints, dins l’ewén dè l’ tchiminéye. La l’fègnèsse qui 
done su l’coû. I fét nwâr-gnût. I nive èt dès plomions 
vènenu s’aclapér su lès câreaus come dès curieûs-boukè, 
qui spotchréne leû néz en vlant wézi ርክ qui s’passe di- 
dins l’place. Li gamin si rafiye en pinsant au pléji du 
led'dimwain... Adon, c’èst l'grande tâbe dès vaurlès 
drèssiye au meur, prèsse djusqu'au plafond; il l’riwéte 
come avou l’prèssintimint qu'èle va s’distatchi èt r’rè- 
moûre zu lès deûs grands bancs qui chènenu djouwér au 
« rèbus’coco « t’t-au long du meur. Après l’uche d'in- 
tréye c’èst l'longue drèsse avou si s’goutwè, qui prind ca- 
zimint tout l’pan d'meur... C’èst dri l’preumi batant qu'i 

gn-a li grande jate a bleuwès ፻160፲5, où c'qu'on rasonre 
lès rèstant di ptit salé èt qui bagnenu dins dè l' sauce; 
c'èst s'si grand gout! Pacôp l'cinsi è prind ène gross 
kawéye pou-z-ècrachi sès botes, raténri l' cûr. Mins il l’a 
fét l’toûne dè l’place, èt tout l'bazard ricomince a pètér 
dès rigodons. Sès-oûys si clapenu maugré li, a cwère qui 
l'ome au blanc sauvlon, èdaguèle sès paupières avou du 
glou. Eûüreûsemint li cinsi fét grigni lès pids di s’ tchèyè- 
re su lès bleuwès-pires; ር'681 P momint d’èn’-n’alér. Et’ 
aussi rate, li gamin èst rèvèyi come in spirou. On s’rè- 
fârdèle, èt èvoye pou l’ mèsse di mèygnût... Il a core 
88862 bén nivé; on rote come su dè l’ wate. Si l’ôséve, li 
glawine tapepréve in boulot d’nive après l’ tièsse di s’ 
grand-pére.. mins? Li cinsi avou sès oûtès botes drouve 
li vôye èt on chüt pate a pate dins l'royon qu'il adrouve 
su l'blanc linçoû qui rascouve li tchmén. Au lon lès clo- 
kes tribouelnu, quand is sont dés Puche dè l’pètite ègli- 
che i gn-a pus qui l’grosse qui bôme. On mouche, qu'i 
fét bon, on-èst rate richandi... Qui fét clére on-n’è-st-ès- 
bleuwi.. qui fét bia on-n'è dmère stomaké! Li ptit tchot 
n'ôse boudji. 81 manman 171 mèt dè l’hbènite-eûw dissus 
s’'front èt l’ poûsse pou qu'il èvaye si mète divant l’crè- 
che aus-ès places rastèneuwes pou ls-èfants. Asteûr:, 
azgligni mwains djondeuwes, 1 n-n’a pau በ565 ouys pou- 
z-an.mirér li ptit Jésus què lyi tind lès brès en souriant; 
si sainte Manman qui n’chène pus yèsse di ç’monde-ci; 
saint Djôsèf avou s'bâbe, qui chène tout rèyusse. Lès 
bièrdjis avou leû bèdots, leûs chouflots, 16005 musètes: 
lès rwès mâges avou leûs cadeaus, i n'è rvént nén en 
rwétant li nwâr Mèlkiyôr! Et l'boü èt l'baudèt qui rwéte- 
nu l'Efant come si djéne ène priyère. Mins l'ègliche si 
rimplit d'in tchant si bén doüs! Est-ce qui c'est lès p'tits 
anges dè l'crèche qui tchantenu? ፲ wéte come dins-n'in 
rève : li curé èt l'vikére, lès corâles, dins leüs-abiyemints 
dès grands djoüs, lumés pa dès cintin-nes di tchandèles, 
qui s’ displassenu sins brût pou dire li mèsse dè l’pus 
bèle fièsse di l’anéye. Tout lyi chène mirâke! Minme li vi 
Djauspard, li bèdau, dins s’ noû mouchemint tout bârio- 
lé d'ôr èt d’ardijint, si pique su si spale, il a Pér’ d'in su- 
djèt couru èvoye dèl’crèche. Li qu’èst si rûjile d’abutude, 
il a dmèré sâdje come ène imâdje èt l'mèsse a sti chou- 
fléye sins qu'i n’ s'è doute. Mins dvant d’rèche i rèpète 
core di toute si n’âme : « 
Pitit Jésus tout couvru d’fleûrs 
Vènoz, diskindoz didins m'cœûr; 

Vos-i d'mèreroz, l’est si bén ptit 
Qu'i gn-a place qui pou Jésus-Christ?… 


En rintrant s'grand-pére a discrotchi l’ lantyène pou 
n-n'alér donér l’ côp 4'097' du mésse dins lès staufes. 
Avant d'montér coûtchi il a pris n’pitite tchaude; mins 
1 tché d'somaye. : « Bonswère, mrine! - Dwârmez bén 
mi ptit-fu! » Qué bon bèche! Vè-le-la stauré dins si ptit 
lét d’fièr’ — « Bon somaye, li Bon Djeü vos bènisse, mi 
ptit. » — Li signe dè l’ cwès su s’front èst li riftâdje dès 
lèpes di s'manman l'èdwamenu... 


Dè l’matinéye quand 1 s'a dispaupi, gn-avéve in gros 
cougnoû su s'travèrsin. 11 èstéve prèsse oussi gros qu'li; 
si bén bia avou s’ laudje platia au mitant di s’vinte, ri- 
présintant èn’-ome a tchvau èt su lès deûs d'bouts, dès 
pus ptits avou dès fleûrs. I si rlètche dèdja d'avance rén 
qu'a vir lès côrintines qui brotchenu pat’t-avau, come 
dès nwârs gros pourias. 


— Mèrci! Ptit Jésus! 
* 


Ah! qu'il èct clapant l'sapén qu'il a achèté pou fièstér 
l'Noyé, 1 va prèsse djusqu'au plafond. Avou sès-èfants 
il Pgårnit di toutes sôrtes di djoliyes djéndjoleriyes, èt a 
chaque ptitite kakaye qui sôrte d'ène bwèsse c'èst dès 
sclamüres di binaucheté qui spitenu dè l' pwètrine dès- 
arnauches : dès fusiks nèn pus grands qu'ène brokale; 
des popènas: nèn pus woûtes qu'in poûce; dès boules, 
dèz stwales di toutes lès couleûrs; dès ptits-anges, dès 
trompètes, cès lantiènes, dès sudjèts en chocolat... èt co 
èt co... Et pou donér l’fèn côp ène trin.néye di ptitès 
tchandèles électriques. Quand on distind l’place pou n’ 

us lèyi qu’ l’âbe riglati dins l’ gnût, on-z-è dmère mouya, 
li bouche au laudje... Come au truvyès d’ène alumwère, 
i sî rwèt a l’roudje cinse, a s’ preumière chije di Noyé, si 
tiè-se dins l’ choù di s'’marine, a l’lumerote dès crassets... 
Divant l’âbe aus mirabilias, èst-ce qui sès-èfants rissin- 
tenu pus djwèye qui li, quand 1 tnéve dins sès brès li 
zrand cougnoû, qu'avéve siti prusti, pa s' marine, dins 
l'mé dè l’cinse, cüt dins l’for du fourni, tchaufé avou dès 
fagots. L’âbe qu'èst la dvant li cousse li pris di sakants 
tehvaus d'adon... I rwèt lès cénq liards rilûre dins l’ 
paume di s'mwain... Pfff... c'èst du vi timps tout ça... 

Sès ptits djon.nes tchantenu, dansenu di contintemint, 
c’èst ç’ qui cachéve. Is sont-st-èvoye a mèsse di mèygnût 
pa ène nwâr bije qui 1760. picote leû visadje. Ci n'èst pus 
li ptite ègliche di s’viladie, il a bagué a l’vile, i n'avait 
nén li stofe d'in cinsi. L’êgliche èst plin.ne come èn'-oü. 
On-z-a disgârcinér tant d'lumière élèctrique qui lès djins 
ont lér’ di yèsse dins l'solia, C’è-st-in bia djoü qui l'Noyé 
pou lès céns qu'ont lewèyance dins l'âme. 


Il èst dè l'corâle èt du timps qu'i monte au doksâl, 
sès-èfants pudenu place dins n'ène drigléye di djon.nez 
qui n' savenu dmèrér a djoke. Dins l'bèle mèsse a twès 
vwès, au'a bén sti mèteuwe a pont, 1 mèt tout s'sawè. 
C'èst di tout s cœür qu'i tchante; pour li c'è-st-ène pri- 
yère qu'il èvoye a Jésus pou qu'i bènisse, qu'i protége 
sès-èfants. Mins oü c'qu'i sint sn-âme frumeji d'amoür, 
c'è-st-en tchantant l'« Adeste » : 


« Acouroz mès djins, binauche, riglatichant, Alons-è 
nos raploüre a Bethlehem. Wétiz-le il èst vnu au monde 
li Rwè du stwèli, Asgligniz-vos, djondoz vos fronts a l 
dègne, la vo Seigneür! A s'vwès lès bèrdjis ont la léyi 
leûs troupias, èt sins djoke a grandès-adjambléyes is l 
èvont viès l'minâbe sitaufe. Chuvons-lès rademint. Nos- 
advinerons dins li ptit Tchot ène amoür, ène bonté qui 
dispasse tout, sins pris; sclat du Pére étèrnèl. Djeü li- 
minme qu'a vlu dvènu èn'-ome èt qu'èst la dins dès 
brâyes. Pou no: sauvér, come in pauvriteü, i s'a coûtchi 
su du strin. Rèstchaufons-le pa dès priyères dofices come 
dès bèches. Qu'èst-ce qui n'sauréve vir voltiy li Cén qui 
nos-inme d'ène parèye maniére? « Adeste! », 


* 


S'i n'ritrouve pus lès nives di s'djon,nèsse, lès-ans 
n'ont nén manaué d'è machurér s'makète, C'èst l'vèye 
dè l’ Noyé èt d'ène alüre ène miyète pèsante, il-èva a I’ 
mèsse di mèygnût. Il èst mérseü, I gn-a in spais brou- 
liârd, i plouvine èt c'è-st-ène saqwè d'frèd qui tché su vos 
skines. I s'rètasse, il a come ène tchape di plomb su sès 
spales. A l'ègliche i s'ride dri in pilé èt s' tièsse intrè sès 
0505 mwains 1 pinse a sès èfants, à ses ptits-èfants qu'il 
auréve tant vlu awè dé li; mins lès parints sont-st-au 
lon... Il a bén dès rûjes di priyî... Dès djon.nètes tchan- 
tenu, 1 171 chène riconèche 165 vwès di sès djintiyes fi- 
fiyes... 

Lès souvenances ni voulenu nén li lèyi en 116556 a 
tièsse avou li ptit Jésus, èles dismôrcèlenu sès-avés... 
Minuit, chrétiens... 


፲ s’ritrouve dins s’cassine tout banaule di yèsse tout 
seû, vi ôrfèlin! Dimwain il aurait pt-ète ène cârte avou 
dès souwéts d'boneür... 


I s'asgligne dilé s’lét èt come in gaviot 1 soumadje. 

Mins dins sès-orayes i chène ètinde li keür dès-anges 
qui tchante : 

« Pax hominibus bonae voluntatis! » 

Oyi, couradje, i n-n'a dja tant yeü dè l' boune volonté! 

I s'ridrèsse, si visadje a rpris dè l'paujèrté èt d'au lon 
1 l'èvoye in bia sourire a sès bén-inmés. 

Henri PETREZ, R. N. 
li baron d'Fleuru. 


Du bos qu'on fét les omes 


VIII 


Sint-Nicolas 


On a fét çu qu'i faleut fé. 

On a mètu l l'platène au plein mitan dèl tâbe; 

les pèlètes pou l' baudet disbôrd'nu : c't'a'mirâbe! 
Eyèt l'assiète è-st-a costé. 


Quand l bièsse âra mindji s' râcion, 

èle risse d'awè 'ne indijèssion. 

Mins vaut mias trop qu' trop pau, la çu qui l'gamin 
Et si ፻" baudet d'Sint-Nicolès [pinse. 
est chèrvu come in prince, 

i s pout bén qu'on nw piède rén a ça. 

ሙ Et si vos mètiz co ( ር' n'est nén pou çu qu’ ça cousse) 
au mitan des pèlètes, ène crousse? 
Ew do, maman? 


— Oyi, m colau! 
— Come çoula, V baudet n'poura mau! 


ሙ D'abôr qu'i w vént nén fé $ comission dins l’cûjènel! 
dist-i l’papa, en riyant plein 8" boudène. 


— Vos ፻ ramass’riz, rèspond ፲፻" gamin, 
pou foute dissu ፻" djârdin! 


ር" gayârd-la sondje a tout : ç n’est nén l’preumiére 
qu’il aclatche ainsi, a 8” façon. [rèplique 


— Bén rèspondu, çoula, m'gârçon! 
dist-i ፻፲" pârain en r'toûrnant 8' chique. 


— Asteûr, d’alèz coûtchi! Tout est près’; i w faut nén 
qu’ Sint-Nicolas vos wêye, sins qwè, vos n'âriz rén! 


Eyèt l’èfant, bén sâdje, dit bonswér a tout l'monde... 


El têre est ronde : 
c'est pou ça qui V በ708 vént d'abôr qui l gnût finit. 


Tout timmpe, èl colau rèvèyi 

sautèle di s’ lét è :, quate a quate, dins les montéyes, 
sins prinde èl timps d' tirer s' loulou, 

i cavole pou vir s'il a tout. 


Tout qwè? Tout çu qu’il a d'mandè dins ses pinséyes; 
tout çu qu'il a vu au bazâr; 

èt core, azûr, 

tout çu qu'èsteut a les fènièsses. 

Tout çu qu'èsteut dins s' tièsse, 

tout, 

èt co ፻" rèsse avou. 

Mon Dieu, qué fièsse, 

s'il aveut tout! 


I wa nén tout, mins pourtant faut nén s' plainde, 
Sint-Nicolas a #6 djinti : 

gn-a in sabe, ène tôrtûwe qui route toute seüle su s’ 
[vinte, 
ène trompète, in djeu d' puces, ène noûve cache, des 
[ ostis, 
— des p'tits ostis come ès’ pârain : mârtia, soyète, 
ètricwèsses èyèt toûrnavis — 
èyèt co 'ne bèle pére di tchaussètes, 
èt co du chôcolat, des biscwits, des nanis’, 
des peumes èt sakantès orandijes. 


Qui c'est bia! qui c’est bia! 
— Mèrci, Sint-Nicolas! 


ሙ Estez contint, asteûr, èm' n'anje? 
ሙ Oyi, man! 
— Et vos s'rèz djinti? 
= Ovi, papa! 
ሙ Bén seür? 
ሙ Owyi!... 


L'èfant ou les parints, qui ç' qwa co l pus d'pléji? 


IX 


El lète 


Enfin! V'la l' nouvèle anéye! 
C’est l'djoü qu'on a ratindu. 
Di s'lét, on ride al valéye; 
rad'mint, on est diskindu. 


Dins l'ewisine d'dja rèscandiye, 
l'moman a ralumè l feu. 
Ele passe, pou toute èl famiye, 
in cogmwûr di bon cafeu. 


In p'tit solia fét risète 

au triviès des blancs ridaus. 
El vapeür cole èyèt glète 
tout au d' dilong des câraus. 


Su l'tâbe, èl nape est mètuwe. 

Et, maugré qu’ c’est P fén matin, 
on êtind passer dins l` rûwe 

des djins èyèt co dès djins. 


El papa vént d' disfé s’ bâbe. 

Tant mieus! S' visâdje èn’ pique pus. 
Es’ raswè côpe come in sûbe; 

d'in côp, on s' foutreut l tièsse dju. 


El moman prind des galètes. 

On wèt qu’èle est d' boune umeür. 
Ele les arindje su ’ne assiète, 

ène bèle, ène assiète a fleûrs. 


Su č timps-la, l’èfant combine 
pou jujer quand ር" sra l'momint; 
i wéte, i pèstèle, toûrpine 

èt cache après V mèyeü cwin. 


Di 8' mame a 8" pa vont ses oùyes; 
èt, tout d'in côp, en bèguyant, 

i disploye ène bèle grande foûye 
èy' i dit : Mes chers parents... 


I lit tout ር" qui lyeû souwéte 

èt co tout ç qu'i lyeû promèt. 
Es’ lète est bén scriîte, bén féte : 
il est d’dja grand, da, P crotè! 


Il a 8” goyi ‘ne miyète sètche 
quand il a fini 8” papi. 

I lyeû z-aclape in gros bètche, 
stampè su l} pwinte di sès pids. 


Ev’ i done, a ẹ moman l lète 
awa ‘ne bèle imâdje èt des fleûrs. 
Ele a sti scrite a catchète. 

I l done, èl tchot, avou 8" cœür. 


Boune anéye, pa èyèt mame! 
Boune anéye! On dè dit tant! 
C’est pârtout ያ" minme nètit drame 
inte les parints èt l’èfant. 

Boune anéye! ፻፲ a dins s’'tièsse 
tout ç qu'il a promètu, mins 

8 dwèt t'nu toutes ses promèsses, 
in dè vü'ra pus, ፲" gamin! 


x 


Scolis 


Is sont-st-en train di scrire su leù n'ârdwèsse. 
Di timps ayeürs, gn-a yun qui r'luve ès’ tièsse 
èt qui r'wéte du costé du mésse qu'è-st-au tâblau. 


Pa les fènièsses, 

on wèt l coü usqu'on djoûwe aus bâres, au r'wè, a 

al bale, a mas èy’ a clignète. [tch'vau, 
4 l’uche, come i fét bon! 

Mins ça sra pou t’taleûr quand ፻፲" bèsogne sra finiye 
èyèt qui P cloke âra sonè l rècrèyâcion. 


Pou ያ" momint, is sont la tèrtous scrijant leû l’çon : 
on n'ètind qui l'ôrlodje pourchüvant s' litaniye 
èt qu’ les touches qui froy nu su l’s-ârdwèses di cârton... 


C’est trop bia! Ça nw pout nén durer, ’ne afêre parêye! 


Tchic! Tout d'in côp, wèyez, l’èptite bièsse si rèvêye. 
Ene bièsse? Ou-t-ou bén in nûton? 

On n° sét nén. Ç't'ène sakwè qui vike 

èt quand èle a fét : Techie ! 

come in diâle wôrs di s’bwèsse, èle vûde, èle zûne, èle 
èy’ èle vént disrindji P lèçomn, [pique 


Les gamins qu'èstént bén diintis, en train di scrire, 
cominc'nu a brûti, a djiboter, a rire, 

a s'embéter yun l'aute, a s' poüssi dins leü banc, 
a bèrdèler inte yeûsses, a djiper - les pus francs, 
i faut bén P dire --- 

a s' pici dins n-in cwin; dins l'aute, a s'èvoyi 

des côps d' coüsse ou bén des côps d' pid. 

On s’ rastént ène miyète, on fét chènance qu'on scrit. 
Mins, come dèl lèçon on est quite, 

èt qui ፻" pètit nûton ou bén ፲፻" bièsse èrvént co, 

on rataque ès’ vijin bén râde 

èy on r'coumince èl minme parûde. 


C’est d'dja long di d'meurer tranquiye ène eûre d’asto. 


Bouf! in côp d'pougne. — Sieû, sieû, i tape! 
— Non, sieü! — Si, sieû! 


El mésse atrape 
èl pus rüjile è P fout dins P cwin 
avou 'ne punicion pou l'lèdd^'mwin. 
Et, fèyènt s' grosse vwès, i mastine 
les pus losses qu'ont souvint des zines, 
qui sont toudis preumis pou couminci l' boucan 
èt qu'on w sét fé djoquer qu'en pünichant 
pasqu'i gn'a qu' ça qui les chagrine. 


ሙ Siet, i copie sur moi! — Sie, i prend mon plumier! 
ሙ Sieü, i fait par èsprès de pousser mon cahier! 
ሙ Sieü, i jette mes affaires 


par terre! 
ሙ Non, sieü! ---- Si, sieü! — C'est lui qu'a raché dans 
ሙ Pas vrai, sieü! — Si fait,sieü!... [mon dos 


Et co, èt co, èt co! 


Toutès disputes di gueüs dès gamins en kigne-kagne. 
C'est V nüton qui les pique ou bén l bièsse qui les agne 
èt vos les fét d'vènu grigreûs, 

ârsoüyes, mèchants, vauréns, tigneüs, 


ሙ Sieü, on a pris mon live! — Il a câssé ma gomme! 
— I raface mon dessin! - Il a bourré mon bras! 

— Sieñ! pâr-ci; sieü! pâr-la : 

èl viye du mésse ès’ passe come Ça. 


Et c'est ces scolis-la, pus târd, qui s'ront des omes... 


FIN 
Georges FAY. 

